
Tamula — töösttuksuv talu, seisis uhkelt ülal 
õhkavaral Immatsalu kõrgustikul. 

Kauni kõrgustiku nõlvad laskusid hilju, pea- 
aegu märkamatult madalamaks, kuni muutusid 
ja levisid ühtlaseks, ühetooniliseks maastikuks, 
mille ääred piirdusid ja ühtisid läänes õrnasti 
sinava taevakaarega, lõunas Välla- ja Muna- 
mäega, põhjas imeilusa Vaidla mägestikuga, 
idas võimsalt võrsuva ja tumedate varjude valit- 
seja — ürgmetsaga. 

Lõunas, läänes ja põhjas vaheldusid tasan- 
dikul vähemad väljad ja vainud, nurgelised nur- 
med, sopilised sood ja rabad, laudtasased haru- 
lised aasad, metsasalud ja soosaared, korralikud 
ja korratumad talud. Nende vahel looklesid 
ia ristlesid kitsad vaheteed, mis kõik leidsid 

ühenduse ja vallanduse ainsas suuremas läbi- 
minevas Vaidla maantees. 

Idas muutus tasandik toredaks heinamaaks, 
mille levimisele tõmbas Võhandu jõgi kindla 
piiri. 

Kogu seda talustikku hüüti ümbruskunna 
nime järele Immatsalu külaks. Selle uhkuseks 
oli jõukas ja tarkusest rikas Tamula talu oma 
suurte uhkete, punakaskollasest raudkivist raiu- 
tud ja peegeltasaseks lihvitud hoontega ja vask- 
tahvlitest katusega, mis isegi keset süsimusta 
sügisööd oma valgustavast võimest helkisid ja 
sädelesid. 

Noor, füüsiliselt ja vaimliselt terve ja tugev 
Tamula talu peremees Randova Heilo, oli talu 
pärinund oma eelkäijalt, hõbehalkjalt eatunud 
isalt, mõned päevad enne ta varjuilma — mana- 
lasse varisemist. Teati rääkida, et ta esivane- 
mad olid talu välju harinud juba sada sugu- 
põlve tagasi, ja pärandanud selle järjekindlasti 
edasi järgenevale noorpõlvele. 

Selles talus polnud sündinud ega üles kas- 
vanud ühtki oras-ega kadakinimest, ega ka mitte 
mõnda muud võõramaigulist rahvuslast. Küll 


aga oli siit välja võrsunud palju tarku, ausaid 

ja õilsaid tütreid ja poegi, kes olid asutanud 
uusi uhkeid talusid ja loonud võimsaid linnu, 
milles elasid oma soo osavate käsitöölistena ja 
kuulsate õpetlastena. 

Igal pool, kuhu asusid, olid nad ümbruse 
vallutanud ja ta täitnud oma tõu elava hingega 
ja võimsa vaimuga, nii et kõikjal kõlas ühine 
keel ja valitses ühine meel. Selle aastatuhan- 
deid kestnud töö tagajärjel olid langenud suu- 
red mandrid ja vesialad nende võimusesse ja 
käsutusse. 

Aga sesse arengusse olid viimased sajan- 
did toonud pöörde ja löönud lõhe, mis oli nii- 
palju kaasa mõjunud, et paljud selle kuulsa 
Randova suguvõsa harud olid järeljääjateta 
jäädavalt surnud. Nad olid surmaga ka ühes 
hauda viinud oma tuleviku põlved. Ka Heilo 
Randova kuulus nendele õige lähedalle sellega, 
et ta oli oma vanemate ainus laps. 

Kõik Randova kaugemad esipõlve rahvad 
olid olnud rahulikud, julged, õiglased, ko- 
hustustundlikud ja töökad. Ka Heilol ei puu- 
dunud ükski neist omadusist, aga lisaks 
nendele oli liitunud kärsituse ja rahulole- 
mattuse tunne. Kust ja kuidas olid need 

vastikud ained tunginud ta rinda, seda ta 
ei teadnud isegi. Ainult kindel oli see, et 
nad sääl elasid ja ta hinge lakkamatult rõhusid 
ja närisid. 

Kui need nägematud vaenlased Heilos te- 
gutsesid, siis läks ta ringi kõndima talu taga- 
maile. Sääl peatus sagedasti ühe kui teise 
puu või põõsa juures ja vaatles neid, nagu abi 
otsivalt.. Vahest istus mõne suure laia tume- 
rohelise krooniga tamme all ja manas endas 
enese rahustuseks esile vahelduvaid pilte lä- 
hemast minevikust: 

Talu ülemineku ajal tema kätte oli olnud 
äärmises korratuses: hooned vanad, lagunend 
ja ripakil; nurmed umbrohus ja põllud kehvad; 
lahiad loomad suutsid vaevalt püsida jalul. 
Kõik see nurises ja kaebas kibedasti Heilole 
ja ootas talt abi, 

Et abi on võimalik anda vaid tööga, see- 
pärast oligi ta töötanud teadlikult, võimsalt ja 
kangelaslikult, kuni kerkisid ja valmisid maa- 
ilma kalleimad ja uhkeimad hooned ja ehitused 
endiste asemelle, kuni väljul kasvasid merena 
lainetavad ja mühavad põldviljad, ja aias lok- 
kasid rammusad aedviljad. Viimaks valmis ka 

ta imede meisterteos — ilundla'), millesse oli 
mahutatud kogu maakera oma eluilmete ja ise- 
äralsustega. 

Ilundlas leidus tasandikke ja kõrgustikke, 
orge ja künkaid, sirgeid ja kõveraid jalgteid, 
purtskaeve ja sulisevaid ojakesi, lillepeenraid 
ja rohuplatse, tiike ja saari ühes tummalt vai- 
kivate sillakestega. 

Igatahes oli Tamula täielikum kui talu, isegi 
täielikum muinasjutulisest jumalate rohtaiast. 
Ja seda sellepoolest, et siin puudus madu täis 
kavalust ja valskust; puudus naine nõretav 
nõrkusest ja petetav pettustest. 

Rahu, mida Heilo sel teel oli saavutanud, 
ei olnud viimaseil ajul enam püsiv. Mida enam 
möödus päevi, seda rohkem märkas, et vaen- 
laste arv ja võim tas aina suurenes. 

Vahest püsahtas ta ja hüüdis: ,,kes te olete 
ja mis tahate minust!“ Aga vastust ei tulnud 
mingisugust. Kõik vaikis kavalalt ja salapära- 
selt. Mõnikord kui ta asjata oli oodanud, vas- 
tas ta kindlameelsel toonil: ,,põgenege te ke- 
hatumad, nägematud vaenlased, sest sõpra te 


1) ilundla — iluaed. 


minust ei saa! Küll aga võite kasvatada mi- 
nust endile armuheitmatu ja kohutava vaenlase, 
kes teid hävitab põhjalikumalt, kui tegin seda 
Tamula väljul kasvava umbrohuga“. 

Sagedasti kerkis Heilos midagi vihahoo 
sarnast. Silmad nagu otsisid ringi nägematut 
põlatavat, musklid pinguldusid, jalad nagu taht- 
sid tormata järele ja käed olid valmis kinni 
haarama vaenlase turjast. Ta koguni jooksiski 
mõned sammud ja sirutas korra käedki välja. 
Samas aga ehmus. Mis siis, kui keegi näeb? 
Hakkab tingimata kahtlemata ta terves mõis- 
tuses. 

Taga ajada ja püüda kehatumaid ja näge- 
matuid vaenlasi — inimmõtteid! See tundus 
isegi Heilole olevat hullumeelse katsena. ,Oo 
mõtted“, hüüdis Heilo, imelikud olete tõesti: 
kord tõstate üles inimest ja inimkunda süga- 
vast barbaarsusest, aga samas heidate ta jälle 
musta sügavusse ja jätate siis ta rahulikult 
sinna pimeduse võimude aheldada. 

Kogu ilusa kevadise aja olid vaenulised 
mõtted vaevanud Heilot ega annud talle isegi 
öösel täielikku rahu. Nüüd südasuve ajal rõ- 
husid nad teda raskemini kui kunagi varem. 

Oli kesksuvine ilusaim pühapäev, kui Heilo 
kõndis äärmiselt sünges ja kärsitumas meele- 
olus Tamula talus ringi: ei suutnud teda enam 
miski asi rahustada. Küll katsus ta kauemaks 
ajaks peatuda ilundlas oleval rahu künkal raud=- 
kivist raiutud puhkepingil. Aga ei püsinud ta 
sääl kuigi kaua. Ta sammus läbi aia, õistvaid 
lilli ja teisi aristokraatlikke taimi õrnasti sil- 
madega kallistades ja neid kätega eemalt pai- 
tades. Ta kõndis üle õue, astus elumajja ja 
tõusis maja kolmandale korrale, torni taoliselt 
ehitatud nõndanimetatud eraku tuppa. Selle 
oli eriti määranud oma tulevsoo liikmete jaoks, 
kes evivad tarkuse kõrgema võime, tungida 
inimkunna mõtteilma tarkuse sügavustesse ja 
kõrgustesse. Sääl toakeses oleks neile seks 
vaikne ja püha koht. Ta käis raamatukogu kap- 
pidest mööda, milles leidusid kõik maailma 
teaduse osakunnad. Viimaks peatas ta mõtte- 
teaduse osakunna ees ja avas selle, võttis 
Aguini, Berkeley, Bruno, Campanella, Kanti, 
Moruse, Vaihingeri ja Seneca teoseid, viis need 
kirjutuslauale, istus toolile ja hakkas lehitsema 
üht kui teist neist teoseist. Ta meeli kütkesta- 
sid seekord iseäranis Berkeley ja Seneca tööd. 

Kuigi neis tegemist oli sügavate ja tõele 
lähedal seisvate inimeste mõtetega, ei suutnud 
need Heilot siiski mitte rahustada. Ta viis 
raamatud tagasi oma kohale. Siis silmitses 
veel idamaa mõtteteaduslikke töid. Ei julgenud 
aga neist ühtki nende sügava põhitooni pärast 
puudutada. 

Vaikselt sulges ta mõttevaranduse kapi 
ukse. Siis käis toas edastagasi seinamaalide 
ees, millede sisu enamjaolt oli võetud raassi 
muinasminevikust. Nende hulgas võlus teda 
maal, millele oli antud nimeks: ,Öö surm.“ 

Ses kujutati, kuidas valguse kiired, tulles 
tundmatust allikast, tungisid võimsalt ja äärmi- 
selt vallutavalt valitsevasse pimedusse. Juba 
enne valguse algallika jõudmist silmapiirile oli 
kohutav pimedus kadunud. Ei pimeduse sil- 
mad kannatanud välja valguse silmade sära. 

»Õigus“ — hüüdis Heilo, , kunagi pole pi- 
medus julgenud, näidata oma palet valguse 
palgele.“ 

Ilus, ülev ja sisurikas maal oli mõjunud 
tasse veidi rahustavalt. Ta lahkus mõttetoast. 
Varsti pärast seda kõndis ta juba väljul. 

Ta jõudis metsa ääre, kus heitis pilgu ta- 

gasi üle merena lainetavate põldväljade. Siis 
astus tumedalt, raskelt kohisevasse hämarasse 
metsa, peatus ja kõneles endamisi: ,, imelik, 
imelik oled sa jumalate raamat — loodus! 
Olgu kas mikro- või makroskoobilised, eluta 
või eluga olevused, kõik nad kirjutavad oma 
ajaloo sünni ja surma, hiilge ja inetuse lehe- 
külgi sinusse, — mitte tindi või mõne muu 
värvimulla vedelikuga — vaid otsekohe elu 
enesega, elu ja tööga.“ 

Sõnade juures: ,inetuse ja surma lehekül- 
jed,“ tundis Heilo, kuidas mingisugune raske 
tumedus laskus, nagu vettinud linik ta pääle, 
kuna pääkohal õhus saalisid kurblikud eerdu- 
sed, mis teda hoiatasid neid inetumaid ajaloo- 
lisi lehekülgi täis kirjutamast kõlvatuma eluga, 
mida ükski võim ei suuda maha kustutada ela- 
vast looduse raamatust. 

Rõhutud hingel ja raskete tunnetega sam- 
mus ta läbi metsa Kalmuti künkale. Peatudes 
ürgisade üleni sammaldanud kalmistu man, va- 
jus ta sügavaisse mõtteisse, vajus kauge mi- 
neviku esiisade vaimudega ühendusse kes 
polnud kirjutanud ei ühtki inetut ajaloolist le- 
hekülge. Siin tundis Heilo selgesti, et inetum 

inetusist on sideme purustamine esiisade ja tu- 
leviku põlvede vahel, milleni tahtsid nägema- 
tud vaenlased teda vägisi viia. 

Olles mõelnud oma rasked mõtted kal- 
mistu ääres, sammus mööda kallakut alla 
künka jalale, millest mööda lookles Vaidla 
maantee. 

Vaevalt oli ta mõned minutid seisnud maan- 
tee kaldal kasvava sarapuupõõsa varjus, kui 
uhke neljahobuse-tõld hobuste sammu käies ta 
seisukohale lähenes. 

Juba eemalt tundis Heilo kahest tõllas is- 
tujast ühe ära kui endise naabertalu peremehe 
poja Ants Jalaka, kuna ta kõrval istuv naine 
peenelt värvitud näoga ja ebeldamisest pakatav 
oli talle täiesti tundmatu. 

Kui tõld jõudis Heilo lähedalle, näitas naine 
Tamula talu poole, mille uhkete ehituste kohal 
purustatud päikese kiirte vastuhelgid kulla, 
hõbeda ning teemandi sädelusis mänglesid, 
ja küsis Jalakalt: ,,Kes on tolle uhke talu 
omanik ?“ 

Küüniliselt ja julmalt pistis küsitetu naerma. 
Alles siis kui lõppes jäme naer, vastas, et see 
talu kuulub ühele tavalisele rumalale tööhul- 

lule — Heilo Randovale. Selle pääle kilkas 
naine: 

»Oh sa jumalukene! kui mõtlematu oli see 
kõrgesti kiidetud jumal, kes lõi ja kasvatas 
maailma niisuguse tölplase ja tööhullu“. Ta 
naeris pilkavalt selle pääle ja vaikis. 

»Jah“, vastas Jalakas tõsisel näol ja toonil: 
mta on nii rumal, et ei oska rahaga elada ega 
teenida temaga sada protsenti, vaid matab: 
selle mõistmatult rumalast pääst talu hoonetesse, 
kus ei teeni pennigi“. Seepääle pistsid mõle- 
mad naerma valju häälega, nii et ümberkaudsed 
metsasalud aina kilasid ja kaikusid vastu. 

Tükk aega seisis Heilo nagu kivistunult, 
nagu raudkivist raiutud kuju, ega suutnud kui- 
dagi uskuda, et oli näinud nägematut vaenlast 
päris kehastunud kujus. Ta tegi mõned kär- 
med sammud ja oligi keset maanteed, vaatas 
leegitsevate silmadega häälte suunas, ei näi- 
nud aga muud, kui värskeid kabjajälgi ja 
tõllaratta vööte tee liivas ja kuulis kaugusse 
kaduva tõlla tüminat. Kõik see oli sündinud 
imeruttu, mitte unes, vaid päris ilmsi. Viha- 
hood püüdsid teda vallutada, aga siiski suutis 
ta enese päästa nende pääletükkivusest. 

Nagu vaistlikult sammus Heilo tagasi sara- 
puupõõsa juure, tõmbas tupest pussi ja lõikas 
jämedamast, täiskõverusi sarapuu tüvest tugeva 
tüvika. Vaatles seda ja küsis järsku nagu 
ehmunult: ,,mis jaoks see?“ imestas ega tead- 
nud midagi vastata sellele. Mingisugune aru- 
saamatu võim oli teda sundinud seda tegema. 

Tüvikat hoides käes sammus Heilo kiiresti 
tagasi metsa. Tammus sääl eesmärgita ümber, 
kuni leidis enese olevat keset ilusat Vaidla 
mägestikku. 

Tükk aega veetis ta keset nõiduslikku ja 
võluvat mägestiku ilu. Mida järsem oli mäe- 
kallas, seda jõulisemalt tormas Heilo mäetippu; 
samas ruttas ta nagu põgenik oru põhja ja 
puges tihedaimasse põõsastikku; siis jooksis 
taas nagu tagaaetuna lagedalle ja vahtis koh- 
kunult ringi. Vahest istus kusagil mäekaldal 
metslillede keskel ja kuulas mägestiku, puude 
ja põõsaste salalaulu; vahest peatus orust 
läbivoolava ojakese ääres ja kuulas selge ojakese 
rõõmsat sulinat. Kõik oli asjata: isegi mä- 
gestik oma lugematute võluvustega ei suutnud 
hoida tagasi Heilo valude võitlustesse vajuvad 
hinge. 

Troosti leidmata lahkus ta mägestikust ja 
tõttas kiiresti edasi. Peagi jõudis ta Tamula 
aasale ja viimaks Võhandu jõe ääre välja. 

Siin ääres oli jõe kallas madal ja vesi voolas 
märkamatult, kuna aga teisel kaldal jooksis 
pööraselt kiiresti, millejuures ta püstloodis 
kalda kõrge rinnaku uurdeis metsik-raevakult 
pöörles ning väänles, nii et vahutorte ja vee- 
piiskmeid lendles kõrgele õhku ja pildus end 
vastu paekallast, just nagu oleks ta sääl mõne 
koleda loomaga elu ja surma pääle võidelnud. 

Nüüd tundis Heilo, et ka temas oli midagi, 
mille üks äär oli rahulik, teine aga mässas ja 
möllas vihases võitluses tundmatu olendiga, 

Kõik need vaatlused, mõtted ja elamused 
olid ta hinges, rahu sisenduse asemel, aina 
suurendanud mässavat leeki. 

Siingi ei suutnud Heilo püsida kuigi kaua. 
Ta sammus minema ja jõudis peagi Tervindu 
allika juure. 

See allik asus Tamula talu ilusal aasheina- 
maal ja oli niisama kuulus kui Tamula talugi. 
Lähedalt ja kaugelt käisid siia haiged abi ot- 
simas, ja iga hädine, kes jõi vett allikast ja 
end selle veega pesi, sai täiesti terveks või 

leidis suurt kergendust. Päris ilma kasusaamata 
polnud ükski haige veel allikalt lahkunud. 
Seepärast oligi allik õigusega pälvinud selle 
suure kuulsuse, mida aitasid ohtrasti tõsta nood 
imelikud müüdid ja legendid, mis allika mine- 
vikku oreoolina ümbritsesid. 

Natuke aega vaatas Heilo allika tegevust. 
Siis laskus selle äärele ja jõi kristallselgest 
allikast suurte söömudega, maailmu ja nende 
olmi ja jumalaid jootvat vett, nagu oleks temagi 
olnud haige ja vajanud abi. 

Siis tõusis ja astus allika lähedal oleva uri- 
kivi manu, istus sellele, pideldes tüvikut, kus- 
juures lasi tõllas sõitjate irvituse ja iseäranis 
Jalaka endise kui ka praeguse elu enese vaimu 
silme ees kiiresti mööda libiseda: 

See inimilgur Jalakas kes roima teel oli isa 
mulla alla saatnud ja päritud talu siis maha 
müünud; kes oli võtnud võlakohustuse allkirju 
ausailt naabertalu peremehilt kui kateisilt õigla- 
siltisikuilt ja siis nendega neile hiigla võlad kaela 
määrinud, nii et nad viimasest varanduse raa- 
sukesest ilma jäid; kes oli laenanud suuri ja 
väikesi summasid ja siis need kõik jätnud 
maksmata; kes ise ikka oli laenanud teistele 


18 


sajakordsete kindlustuste vastu ja tagasi nõud- 
nud taas sajakordselt ; kes oli hulga ausaid aga 
nõrku naisi teinud autumaiks ; kes oli tapnud, röö- 
vinud varastanud ja võltsinud — mõne sõnaga: kes 
olikõik teinud, mida kahekümnenda sajandi kultuur 
agaralt hakkajalt mehelt võib ja suudab nõuda. 

Isegi hüäänil oli rohkem moraali, õiguse, 
aususe, kohustuse ja armastavat kaastunnet kui 
sel inimolendil, kes oli sündinud inimesest ja 
kasvanud Vana-Euroopa kultuuri õhkkunnas ja 
kandis püha ristiusu reeglite järele ristitud kõ- 
lavat nime — Ants Jalakas! 

Ja kui mõni paljaks tehtud ja kerjuseks 
muudetud kannatajaist oli selle eest Jalakat ni- 
metanud riivatuks, siis oli see vaeseke pidanud 
selle häbematu musta vale enesest ikka seadus- 
teaduse iluks ainult vanglas maha pesema. Ja 
seda oli sündinud paljude kannatajatega. 

- Ja nüüd irvitas see kultuuri ja seaduste 
poolt sallitud ja austatud võllanägu ühes ebe- 
leva naisega toorelt, jõhkralt ja ülbelt Heilo 
veendumuste ja tööde üle. 

Nagu nägematult tilkus mõru sappi temasse. 
Kibeduse tundega rutjus ta end kivile ja jäi 
sinna pooltardumuses istuma. 

Vahel tõstis ta pää ja vaatas säälpool jõge 
järksu tõusvale kaldale, kus algas iidne ürg- 
mets, mille sisimasse tungimast meeleldi hoi- 
dus iga pelgur. Häämeelega oleks Heilo viibi- 
nud selle metsa sisimas. Aga ei. Ta surus selle 
soovi maha ja jäi endiselt kivile. 

Kui oli nii tükiaega rammetumalt lamanud, 
kuulis ta nagu läbi une oma nime hellasti 
hüüateldevat : 

»Heilo, Heilo! Kas sa ei kuule, Heilo!* 

Tulid kaks kätt, teineteiselt poolt kaela, üle 
ta õla ja tõmbasid ta pää enese poole. Kõlas 
ehmunud valukilahtus. Hüüdja ja ehmuja, Heilo 
pruut Elina, oli näinud ta kivistunud ning pi- 
saraist märga nägu. 

»Miks nutad sa, mu ülevaim ja jumaldata- 
vaim tulevane truu igavene kallim elutee ehe, 
mu kaasrändur meie tuleviku teel.“ Nii küsis 
Elina ja palmis oma käed Heilo kaela ümber 
ja katsus ta pisaraid kuivatada suudlustega ning 
sel teel teda mure rutjumisist vabastada. 

Heilo sattus veidi segadusse. Ta kohmetas 
sellepärast, et inimene, keda ta pühalikult ja iga- 
vesti kasvava austuse ja armastusega jumaldas, 
oli teda tabanud mingi nõrkuse häbistavais paelus. 

Küll katsus Heilo teha rõõmust ja õnnest 
pakatavat nägu, ent see ei läinud tal korda. 

Räägi, kõnele, jutusta oma muredest, mis 
langenud su pääle“, hüüdis Elina. , Aitan, ai= 
tan' sind,, lisas ta ja palmis käed Heilo kaela 
ümber veelgi kõvemini. 

Heilo nägu muutus valulisemaks ja pilvi- 
semaks. Siis hakkas ta õrnasti ja pikka Elina 
käsi vabastama oma kaela ümbert. Kui ta oli 
end irrutanud tast, laskus tüvikas käes kivilt, 
vaarus Elinalt mõni samm eemale ja hüüdis: 
»Elina, Elina mu mõrsja! päästa oma armsaim, 
keda nägematud julmad vaenlased tahavad hävi- 
tada!“ Ta vaikis ja jäi neiu otsa vaatama üksi- 
silmi ja abiotsivalt. 

Elina astus Heilo juure, vaatas talle läbi 
puurivalt otsa ja küsis tõsisel naiselik-pehmel 
häälel: ,kes on need võitmatud vaenlased, kellest 
minu kõikevõitev Heilo Randova jagu ei saa!“ 

Nagu salvatuna ajas Heilo enese sirgeks, 
tõstis kaasatoodud sarapuutüvika õhku ja viru- 
tas selle vägeva jõuga õhku, nii et kostis 
kõrvu kõle vuhin. Selle järele kuuldus tume 
mürtsakas, ja nad nägid, et paarkümmend 
sammu eemal lihavalt ja kaharalt kasvav karu- 

ohaka põõsas oli maapinnalt kadunud ja re- 
bestatud sadadeks tükkideks. 

Seda nähes kohkus Heilo ise teadmata mil- 
lest. Ta tundis selgesti ka ende hinge sisimas 
mingit purustust. Oli sündinud mingi otsus- 
tav pööre. Kelle kahjuks või kasuks, selle 
pidi ta jätmatuleviku mõista. Tundis ainult tume- 
dalt, et see polnud ainult ta enda sisim, vaid ka 
tuleva inimkunna suure pöörde väikene osakene. 

Seni oli Heilo olnud vastuvõtlik, soodustav 
ja hoidlik kõigele sellele, mida inimmõistus 
oli suutnud õilsat, jumalikkust, ausust, õigust 
ja armust luua. Kuid kõigi õeluste, närususte, 
ülekohtu, autuste ja õiglusettuste vastu oli ta 
olnud passiivne — kõike seda oli hüljanud, 
kuni paisusid nii tugevaiks, et tulid oma too- 
rusi väevõimuga talle pääle sundima, kaela su- 
ruma. Nüüdoli ta saanud aktiivseks mõlemas 
suunas: esimese suhtes: aktiivselt neid kõiki 
evima ja kaitsma; teises suhtes: aktiivselt kõiki 
neid hävitama. Olles kindel et tuleviku põlved 
sellest kahel liinil aktiivsest võitlusest mööda ei 
pääse, kui tahavad elu paremusi, mitte kusagil 
teises maailmas, vaid otse eneste sees, ümber 
ja keskel näha. 


Kõik see aeg oli Elina jälginud oma peig- 
mehe tegevust ega suutnud aru saada, kas oli 
ta natuke napakas, segane või täitsa haige. 

Samas astus Heilo oma mõrsja manu ja ütles : 
»Sa oled vaba. Managu ei suudaks kõiki oma 
vaenlasi võita.“ 

Elina, kes tundis oma kallima kindlat ise- 
loomu, kahvatas. Samas aga kogus end ja kü- 
sis teistkordselt: ,,kes on need vaenlased ?“ 

Heilo seisis tummana ja rusutuna. Vabastas 
aga end sest raksest vaikusest peagi. Pööris 
palge Elinalt kõrvale ja hüüdis valusalt ja pu- 
runevalt kõlaval häälel, kusjuures iga sõna kis- 
kus tükikese väärtuslikku tast endast kaasa: 

»Naida ja naisega lahutamata kasvava ar- 
mastuse, üleva ilu ja õrnusega elada ja saada 
laste isaks — see olla hullumeelne tegu! Tööd 
teha, ehitada ja kõike korda sääda — see olla 
hullumeelne tegu! Olla õiglane, aus ja kohuse- 
tundelik — ka see olla hullumeelne tegu! Ai- 
data ausaid ja õiglasi inimesi õiglasele elujä- 
rele — seegi olla hullumeelne tegu! 

Elina, sa näed, kuuled ja mõistad, et üks 
meist, kas maailm või mina Heilo Randova — 
on hull. Ainult ühest saan ma õieti aru — 

see on: et maailm ei mahu minusse ja mina 
nii nõrk ja väeti inimene ei mahu enam siia 
suurte uute halbade mõtetega täidetud maailma.“ 

Nagu võidetuna, jõuetuna ja häbistatuna as*= 
tus Heilo minema. Samas aga sulges Elina 
enesega ta tee ja küsis: ,,kuhu sa tahad 
minna, kas tahad mind maha jätta? Sina, kes 
oled lubanud ja vandunud pühalikult teispoole 
igavikku küündiva truudusvande! Nüüd aga — 
nüüd tahad sa murda puruks kõik, sõkkuda 
jalge alla kõik! Kas oled sa endine muutmatu 
või juba mõni mingi uus uuemaailma muutlik 
tuulelipp — sa Heilo Randova!“ 

Nüüd astus Heilo Elina manu, kumardas 
sügavasti ta ees, võttis oma pihku ta käe, viis 
ta allika juure ja rääkis: 

»Kui olin alles laps, käisin tihti vanaisaga 
siin Tervindu allikal. Mängisin sagedasti siin 
põõsaste vahel ja puude all. Vahest jooksin 
aasal ja korjasin kuldkollaseid kullerkuppe. 
Puhu peitis end vanaisa, puhu peitsin end ise 
siia suure paksu emalepa põõsasse. Vahest 
tõin vanaisale allikast joogivett. Kord kui läk- 
sin taas talle vett tooma, nägin sääl imelikku 


maailma, mida ma kunagi varem polnud näi- 

nud. Haruldaselt õrn — sinine selge taeva- 
võlv, mil ujus üksikuid pilvrünkaid, nagu määra- 
tusuured õied, kuna kesk seda võlvi säras suur 
selge täht, mis allika väheliikvas vees õrnalt 
värises ja hõbeselgelt sädeles, See imeilus 
uuemaailma täht kütkestas mu meeled ja mõistu- 
se. Viimaks märkasin, et ta seisis ja sädeles liiku- 
kumatult otse allika põhjas. Ajasin siis käe 
ettevaatlikult õige tasa vette, kahmasin ja pi- 
gistasin sädeleva tähe pihku. Aga suur oli mu 
imestus ja pettumus, kui kütkestava tähe ase- 
mel leidsin peost tükikese vastikut musta pori 
ühes kollase ränikivi killuga. Siis nägin, et al- 
likas oli muutunud mudaseks ja salapärane maa- 
ilm oma ilusa tähega oli kadunud. Kohkusin, hir- 
musin ja pistsin nutma. Jooksin siis ruttu ül- 
latavast nähtusest ja sündmusest jutustama va- 
naisale. Jajah — vastas vanaisa aeglaselt ja 
nagu uskumatult pääd raputades ja tõsisüga- 
vasti järele mõeldes, mille juures ta silmad 
õnnelikus rõõmus särasid nagu sinised kallis- 
kivid kaljuseinas : 

»Sa mu õnnelik pojapoeg! sa nägid elavat 
teemanti, seda teemanti, mis täidab kõik selle 
inimese targad, ausad ja õiglased soovid, kes 

teda, seda kalliskivi omab. Aga niipea kui 
teemandi omanik nõuab temalt halva, autu ja 
ülekohtuse soovi täitmist, siis jäävat nõudja 
kohe pimedaks ja teemant põgenevat ära. Ja 
see inimene pidavat surema pimeduse — selle 
maailma hirmsaimasse surma.“ 

Vanaisa peatas, jatkas aga kohe: 

»Kõigi rahvaste pojadtütred, kuningad ja 
printsid, targad ja rumalad on otsinud seda 
teemanti, on tahtnud teda näha ja omandada. 
Aga ühelegi pole see tänini korda läinud.“ 

Ta peatas, mõtiskeles ja lisas siis nagu se- 
letuseks: 

»Kui oled sirgunud suureks ja vartunud 
võimsaks meheks; kui on virgunud su hing ja 
raputanud maha enese silmilt nooruse nõrkuse, 
ja suudad näha täisisilmi maailma ja teha vahet 
hää ja paha vahel; kui näed ligidal ja kaugel 
pimeduse võidupeo orgiaid metsikult mässa- 
mas, ja kuuled nutu, leina ja õnnetuse hääli, 
vaeva ja valude kisa; ja tunned, et oled kõige 
selle vastu jõuetu ja õnnetu siis mu lapselaps, 
tungi sinna tundmatusse maailma, ja katsu 
üles leida see elav teemant, keda sa täna allikas 
nägid. Ta sära sees surevad maailma igasugu 

metsikused, ja haige inimvaim saab terveks ja 
lööb uuesti särama jumalate ja inimeste olemise 
iluks.“ 

»Nii kõlas mu vanaisa viimne poolmüüdi- 
line, poolennustuslik allika muinasjutt, millest 
ma alles siis aru sain, kui see ennustus oli mu 
ümber tõestunud ja praegugi tõestub. 

Nüüd tunnen, et olen jõuetu ja õnnetu. 
Nüüd tahan, ei, nüüd pean minema sinna tee- 
mantide maailma, sest muidu vaenlased hävita- 
vad mind. Aga ma pole kindel, kas jõuan 
kunagi sinna. Võib olla purunen ja hukkun 
teel nii või teisiti enne eesmärgi saavutust. 
Võib-olla jõuan sihile alles siis, kui olen iga- 
kulune ja lumivalge, kes kõik kannavad üht ja 
sama nime — ,,vana“. 

Aga ses juhtumis kui tõesti hukkun või 
iialgi sihti ei saavuta, siis Elina, pead murdma, 
või lihtsalt murrad selle aastatuhandete kuulsa 
naiste nõrkuse tõttu, mulle antud kaljuse vande 
ja pühaliku tõotuse. Ühes sellega ka oma 
praeguse uhke, sirge ja tõelise naisselgroo — 
ja veelgi ilusama, õrnema ja ülevama — naise- 
hinge, mida võib-olla isegi jumalate rohi ega 
tuleviku aegkunnad ei suuda enam terveks teha. 


27 


Ei, ei, Elina — seda ei ole sina ega ka 
mina pälvinud, ära teeninud! 

Nüüd ehk mõistad mind Elina.“ 

Heilo vaikis. 

Ka Elina vaikis ja vaatas üksisilmi Heilole. 
Ta ei suutnud ikkagi veel õieti aru saada oma 
armsama tegu- ja mõtlemisviisist. 

»Aga“ hüüdis ta viimaks: ,mis tähendab 
vanus, surm, nõrkus? Millega sa õigustad oma 
vande murdmist? Kas pole need lõpuks siiski 
ainult otsitud põhjused, tõelise varjamiseks. 
Eks ole igas inimelu ajajärgus omad nõrkused 
ja tugevused, omad jõledused ja iludused, kuna 
ainult viimses vanaduse ajajärgus võib inimeses 
midagi tundmatut areneda oma täiuse tipuni 

Ka sõnasurm, selles pole veel kaugeltki kõik 
selge, nagu sõnas elugi. Nagu noores algavas 
elus on surm omatäies ulatuses olemas, samuti 
on ka surmas midagi tundmatut oma täies ula- 
tuses peidus. Eluga sündides pole kõik elu, 
ja surres pole ka kõik surma jaoks. Neist mõ- 
lemaist läheb midagi võimsamat mööda ja 
edasi. 

Mis aga sesse kuulsasse naiste nõrkusse puu- 
tub, siis on naised kahju küll seda oma eluga 

tõestanud, aga ma ütlen, et naised, tuleviku auks, 
oma eluga ka selle nõrkuse tühjaks teevad. 
Ja see oli sulle juba algul selge, et ma nende 
viimaste naiste hulka kuulun.“ 

»Ei, eil Elina — ära tungi mõttemaailma 
sügavustesse, sest mida sügavamale sa sinna 
laskud, seda õilsamaks ja ühtlasi õnnetumaks 
sa muutud“ — vastas Heilo. 

»Kuule Heilo, vasta veel ühele mu küsimu- 
sele: missa teeksid, kui jõuaksid varem tagasi 
kui iganes arvad ja leiaksid mind teisemehe 
naisena ?“ 

Aeglaselt, pehmelt ja õrnalt tõstis Heilo 
oma teemandilise vaate ja juhtis selle Elina 
silmisse. Siis veidise vaikimise järele ütles ta: 
yrändan niikaua üksikuna, kuni tuleb see, sur- 
mas peidus oleva tundmatu maailma võim ja 
viib mind vägivaldselt enesega kaasa.“ 

»See tähendab, sa ei murra ega muuda 
minule antud tõotust ka siis mitte“. 

»Ei, ka siis mitte“, vastas Heilo. 

Tüki aega vaikisid mõlemad, just nagu olek- 
sid teineteise eest pidanud pühalikku palvet —- 
mida see ka tõelikult oligi. Siis lõid nad mõlemad 
käed laiali ja järgmisel hetkel sülesid, kaelus- 

tasid, kallistasid ja suudlesid teineteist, tor- 
mitsevate rõõmu pisarate saates, kuna õhtule 
rändav päike mähkis neid mõlemaid oma sära- 
vasse, kuninglikku purpurmantlisse. 

Peagi lahkusid nad: Heilo sammus Tamula 
ja Elina Heinaste talu poole. 

Kui Heilo oli kõik talus järele vaadanud, 
jäi ta keset õue seisma ja vaatas hämarduvva 
õhtutaevasse, milles veripunased pilverünkad 
andsid tunnistust vast silmapiiri taha vajunud 
päikesest. Ka Heilos oli endine armas rahu- 
likkus loojanenud. Ka temas oli algamas min- 
gisugune öö. Mida rohkem ta sesse vajus, 
seda enam kadus tõeline maailm, seda rohkem 
kerkis tas esile mingisugune tundmatu maa, 
mille ees ta tundis mingit salapärast hirmu. 


Siis nagu mingist arusaamatust tugevasti 
puudutatud jooksis ta üles eraku tuppa ja rii- 
vitas ukse. Kogu öö käis ta toas kärsitult 
edastagasi. Miski ei suutnud teda enam pea- 
tada ega siduda. Alles siis kui hommiku koit 
taeva serval mängles, jäi ta natuke rahulikumas, 
mida kasutas uni ja viis ta velvide riiki. 


Kui Heilo ärkas ja tõusis sängist, oli ilm 

hallis, sünges ja paksus pilves. Kuid kell sei- 
nal näitas üheksandat tundi. 

Vaevalt jõudis ta õue, kui väratist astus 
sisse Kelbaste Kaarel Kõrendu. See oli aasta 
tagasi Kelbaste taluomanikuna vaesunud. Nüüd 
elas ta samas talus veerpoolikuna, kuna ta 
muis taludes käis tööd otsimas ja tarbeasju 
nurumas, mida lahked naabrid, kui see oli 
vähegi võimalik, andsidki. 

Alati oli ta hõisanud, et kui Tamula talu, 
kas või mõne aastagi ta käes oleks, siis sei- 
saksid sääl kuldseintega ja pilvisse küündi- 
vate tornidega hooned, ja viljad väljul kasvak- 
sid nii vägevasti, etisegi südasuvel talu neist 
välja ei paistaks. Pääleselle oli ta Ants Jala- 
ka lähisugulane. Kuna aga kogu Jalaka su- 
gukund kuulus = kergatslikkude = inimeste 
hulka, seega oli Heilol nüüd paras juhus või- 
maldada Körendule oma sugukunna kehken 
pükslikkust vääriliselt kroonida. 

Heilo käsutas kõik Tamula talu teenijad 
ühes Karel Kõrenduga saali, kus teatas, et 
annab kogu Tamula talu ühes elu ja eluta inven- 
taariga Kaarel Kõrendule seitsmeks aastaks 
rendile, kusjuures peab Kõrendu maksma 

ainult seaduslikud riigi — ja kogukunna talumak- 
sud. Peab pidama talu korras. Ja seitsme aasta 
pärast talu samuti kõigega tagasi andma. Talu an- 
nab ta praegusel hetkel kohe Kõrendule kätte. 

Enne kui kohkunud ja imestunud koosolijad 
suatsid sündinud asjas veenduda, pööris Heilo 
ümber ilma midagi veel ütlemata ja tormas 
nagu nägematust võimust kistuna saalist välja, 
õuest välja, suure maailma, jälgima ja otsima seda 
uut, tundmatut imeilusate, kõikvõimsate ela- 
vate teemantide maad. 

Kiiresti jooksis ta üle oma väljade, mööda 
looklevat vaheteed, mööda naabertaludest, kuni 
jõudis välja kuulsale Vaidla maanteele. 

Tüki maad oli ta maanteed mööda sammu- 
nud, kui teda tabas tugev häbitunne oma tee- 
kunna pärast. Sellele seltsis lisaks veel hirm 
kohata mõnda tuttavat. Häbelikult lõi ta sil- 
mad maha isegi talle tundmatute vastutulijate ees. 

Ta sammus päris hajameelsena edasi. 

Kuuldes eemalt tugevat sõidumärinat, pööris 
ta järsku teelt kõrvale ja sammus otse paksi- 
masse Irbi rappa, mis algas teeäärest ja lõppes 
mitme kilomeetri kaugusel tummalt paistva ürg- 
metsa rinnal. 

Jõudes kesk mädasood asuva Suletjärve 
ääre, silmas ta järvel pardiperekunda. Suure 
häämeelega vaatles ta seda armastust ja usi- 
nust, millega hoolitses emapart oma poegade 
eest. See ilus, loomulik pilt kutsus Heilos 
õrna hardustunde esile. Järsku murdus midagi 
praksatades ta jala all, millest ehmus part ja 
hakkas häälitsema. Teisel hetkel olid pojad 
kõik kadunud, nagu lutsukivid vee alla. 

Edasi minnes vajus ja hõljus soopind ta all 
nagu nõrkadel madratsivedrudel. —Seisatada 
oli võimatu, sest soo kamar vajus peatamatult. 
Kiiresti tõttas Heilo edasi ja jõudis peagi soos 
asuvalle väikesele künkakesele, mil kasvasid 
toredad kadakapõõsad, kuna lõunapoolsel lage- 
dal künka ninal kasvas tihe lipshein, millele 
Heilo laskus nagu väsimust puhkama. 

Imelik salapärane soovaikus uinutas ta väheks 
ajaks nagu mingi lahtisilmi unne. Mitmesugu- 
sed võõrad elupildid ja sündmused möödusid 
ta vaimusilme eest ja kiskusid teda enesega 
kaasa, ikka sinna, kus polnud ta iialgi olnud, 

Järsk, äge käbliku abipaluv häälitsus äratas 
ta sellest soovaikuse võlvusest. Väikene linnu- 
kene lendles suure rutuga edastagasi, Heilo 

manu ja jälle eemale. Heilo tõusis viimaks ja 
järgnes linnukesele, kes jäi künka teisel äärel 
kasvava kadaka latva peatama, häälitsedes va- 
luliselt, nii et isegi ta jälgijat valdas haledus- 
tunne. 

Samas aga nägi Heilo jäledustundega, kui- 
das madu põõsa ääre all kugistas parajasti väi- 
kest linnupoega kõrist alla, ,Ahaa, sa igivana 
kurikuulus kelm“ — ümises Heilo iseeneses: 
pikka oled sa sääl vägev võimumees, kus valitse- 
mas jõuetus ja nõrkus. Küllalt oled sa inimeste 
kandu salvanud, nüüd rõhub ühe kand su pää- 
luu puruks.“ Ta astus saapa kontsaga mao 
pää pääle luu rudisedes. Sõtkus ka visk- 
leva mao keha puruks ja viskas selle sohu. 

Hiilimisi vaatas ta pesasse, millest talle kaks 
järele jäänud linnupoega oma avatud nokki 
vastu küünitasid. Heilo abi oli nad päästnud 
surma suust. 

Rahuldatuna sammus Heilo tagasi oma en- 
disele kohale. 

Kaua aega seisis ja mõtiskeles ta ega suut- 
nud kuidagi vahet teha endise ja praeguse 
Heilo vahel. 

Endine Heilo oli hävitanud eneses igasugu- 

sed, isegi kõige pisemad pahed. Ta nägi kõik- 
jal looduses iludusi ja häädusi. Voorustega oli 
ta täitnud oma hinge ja kogu ümbruse. Seda 
kõike võis mahutada ühte lausesse: ,,00 maa- 
ilm, kui ilus oled sa ühes oma suurteose — 
inimesega !“ 

Nüüdne Heilo seisis kesk tohutut soolaga- 
mikku oleval tibatillukesel soosaarel ja sõtkus 
madupäid puruks. Mitte ainult ta ei näinud 
enese ümber suurt mädasood, vaid ta tundis ka, 
et tema enese hingeilma oli tekkinud midagi sel- 
lesarnast. Selle keskel viibis ja vaevles ta hing. 

»Ah, sa pädagoogide pädagoog — elu, kui 
närviline, tujukas, toores ja häbematu võid sa 
olla! Vahest lood ja kasvatad inimese hin- 
gesse maailma toredaima paradiisiaia ja täidad 
selle kõiksugu taevaliste ja maapäälsete hää- 
duse, iluduse ja õrnuse lilledega ega unusta ka 
nende hulka salakavalalt, nagu kõige oma töö 
pilkeks, peitmast mürgist nõrguvat madu. Sa- 
mas aga hävitad selle Eedeni ja lood ta ase- 
mele hiigla rabasoo ja täidad ta kõiksugu mus- 
tade põrgumülgastega ja istutad nende vahele, 
taas nagu oma töö ilustuseks, siia-sinna mõned 
kasvamisjõuetud kõrge kiltmaa igatsuse lilled. 

Elu, elu! Ka sina vajad enese kasvatami- 
seks, enesest veel täielikkumat pädagoogi“ — 
hüüdis Heilo poolkaebavalt ja vaikis siis. 

Aga seegi vaikus osutus petlikuks, sest ta 
kuulis päris selgesti tasast irvitamist Tamula 
talust. Ja õigusega võisid Heilo vaenlased 
südamest irvitada, sest olid nad ju oma asja 
paremini ja osavamini ajanud kui omaaegne 
Pilatus. 

»Las irvitada, sest elame ju ajajärgul, kus 
kõik ebatargad, kelmid ja paragrahvidest var- 
jatud vargad julmuhkelt irvitavad kõige selle 
üle, mis sügavasti mõtlejale inimesele kallis ja 
õilis“ — rääkis Heilo iseeneses ja sammus kün- 
kalt uuesti sohu. 

Kauaaega tammus Heilo sääl, sest pidi ta ju 
mülkaist kaugelt ringi käima, enne kui jõudis 
kuivamaa ääre. 

Maantee oli siit õige kaugel, kuna päike 
parajasti läks looja. Heilo otsustas siin lähe- 
dal olevas heinaküünis ööbida. Sinna ta sam- 
mus. 

Avasilmi lamas ta magusasti hõngavail hei- 
nul ja ootas une tulekut. See aga ei tulnudki, 

Koitis juba, kui ta üksikust öömajast lah- 


36 


kus ja teele sammus. Hommikune rohi sädeles 
ja kiirgas lugematuis kastetilgus, mis ta astu- 
des pudenesid jalge alla ja jätsid ta selja taha 
tumeda rõõöne keset hõbetilkade merd. 

Jõudes tagasi maanteele, seadis ta sammud 
linna suunas ja läks rutates. 

Iseäralikuks muutus see matk: vahest pea- 
tas Heilo järsku ja kohkus, teadmata millest. 
Siis jooksis nagu põgur. Samas astus taas aeg- 
laselt, vastumeelselt ja vaatas tihti vägisi nagu 
Loti naine tagasi. Siis jälle oli tal aega otse 
piiritult käes. Vahest ei saanud ta üldse arugi, 
kas seisab või käib. 

Kaua oli ta täiesti mõttetumalt sammunud, 
kui järsku hakkasid linna tornid ja majad paistma. 
Ta oli linnast umbes paari kilomeetri maa kau- 
gusel, kui mingisugune paha aimdus tad läbis- 
tas. Ta ehmus ja peatas. Siis astus maantee 
kraavi kaldale, istus sinna ja jäi vaatlema maan- 
tee kineetilist liikumist või elu: vanad ja noo- 
red, rikkad ja vaesed, terved ja vigased, tore- 
dad tõllad ja autod, ilusad ja terved, inetud ja 
lagunenud, hobusejõul veetavad sõidukid ja 
kärud, liikusid ja vurasid linna ja linnast välja : 
kõik ruttasid, üks ühele, teine teisele poole. 

Korraga lähenes Heilole linna poolt tulev 
suur voor. Kõigil rasked koormad pääl ja nagu 
pilkeks äärmiselt kõhnad ja jõuetud hobused 
ees, mida saatsid samuti läbi ja läbi orjunud 
ja rontsunud mehed. Teiselt poolt kihutas kap- 
jade plaginal linna poole tore neljahobusetõld, 
rasvunud kehaga, suure kõhuga tsilindris här- 
raga. 

Jõuetud voorihobused ei suutnud nii kiiresti 
kõrvale pöörata ja tõllale teed anda, nagu seda 
nähtavasti kõrgesti kultuuriseeritud härra soovis. 
Nagu tiiger hüppas ta tõllast välja, tõmbas 
kutsarilt piitsa ja siis sadasid hoobid mee- 
letult hobustele ja meestele: paljud koor- 
mad läksid ühes hobustega kraavi kummuli, 
mõnedel purunesid aisad ja isegi vankrid, mõ- 
ned hoope saanud mehed nutsid, teised palu- 
sid kõrgesti sündinud aulikku härrat ja püüdsid 
kõigest jõust anda teed, mis eelseisvate hobuste 
tõttu neil ei läinud korda. Hoobid aga sadasid 
endiselt edasi metsikult ja toorelt. ,,See on 
alles loom“ — mõtles Heilo ja astus vihast 
vahutava härra juure, võttis tal kraest kinni, 
tõmbas piitsa käest ja järgmisel hetkel sadasid 
vägevad piitsahoobid härrale eneselle, nii et 


38 


õudsed röögatused kajasid õhus. Viskas siis 
härra tõlda ja andis ka kutsarile mõne tulise. 
Nüüd sündis ime: kutsar pööras hobused kesk- 
teelt natuke kõrvale ja pääsis väga ilusasti 
kogu voorist mööda. 

Vaevalt oli tõld möödunud voorist, kui ho- 
buseid sunniti tuhatnelja sõidule, kuna härra 
pildus kavalaid pilke selja taha. 

Heilo läks ja istus endisele kohale, ega 
suutnud aru saada, kas oli ta vanglast vaba- 
nenud roimariga või põrgust põgenenud kura- 
diga või päris eht kodanikuga maadelnud ja 
teda õigusetunde nimel raskesti karistanud. 
Samas astus üks voorimeestest ta juure ja ütles: 
»Põgene siitl See härra on suur võimumees. 
Niipea kui ta linna jõuab, saadab ta sulle terve 
salga sandarme kaela ja siis vanglast sa ei 
pääse.“ 

Kähku tõusis Heilo, sammus tüki maad kii- 
resti edasi, pööris siis, nagu põgur kunagi, 
maanteelt kõrvalisele teele ja jõudis varstigi 
linna ääre. Peatas ja heitis pilgu tagasi maan- 
teele, ja nägi, kuidas salkkund ratsapolitseinikka 
kihutasid suure rutuga möödunud sündmuse 
koha poole. Heilo võpatas ja tahtis nagu tar- 

duda jubedusetundest. Kogus aga kohe taas 
oma viimase jõu ja julguse ja ruttas otse täisi- 
samme Tartu linna. 


Elina isa talu Heinaste kuulus viimsete Im- 
matsalu küla äärtalude hulka. Ta seisis vastu 
Timmo küla piiri, kaks kilomeetrit Tamulast 
lõunapool, väga ilusas Võhandu jõekäärus, kus 
kasvasid igulised saared, pärnad, kased ja ja- 
lakad. Talu uppus nende rohelisse. 

Ka siin olid varemini mitmed ostjad-omani- 
kud vaheldunud, neil põhjusil talu oli sattunud 
korratumasse olekusse, kuni see läks ostuteel 
praeguse omaniku, Viljandimaalt tulnud mehe 
Daaniel Lehosalu kätte. 

Vana Daaniel, nagu rahvas teda hüüdis, oli 
aus, õiglane usin ja kõigi poolt lugupeetud 
tubli põllumees. Sellest. siis tuligi, et mõne 
aja pärast endine lagunenud Heinaste talu oli 
jälle muutnud kõigiti korralikuks, nägusaks ja 
jõukaks. 

Mitte üksi Daaniel oma tubli ja auväärika 
teisepoolega, armastatava Asoga, vaid ka nende 
lapsed olid kõik korralikud, töökad ja ausad. 

Nad olid kõrgema algkooli lõpetanud, nende 
hulgas Elina koguni keskkooli. 

Olid ju Tamula ja Heinaste ainsad talud 
kogu ümbruskunnas, kus loeti ajalehti, ajakirju, 
ilukirjandust ning harrastati muusikat ja laulu. 

Nagu neil kahel talul olid muist lahkumi- 
nevad suhted, samuti olid need suhted ka rah- 
val kummagi talu kohta. 

Kui hakati minema Tamulasse, siis aeti habe 
ja kammiti juuksed siledaks, tõmmati paremad 
riided ülle, puhastati saapad läikima, sest Ta- 
mulas oli iga asi aukartust sisendav — sellega 
muidugi liig kauge ja kõrge. Sääl ümber va- 
litses alaliselt püha pidulikkus, millest võidi 
võtta osa ainult pühalikult ja pidulikult. 

Aga koguni teisiti oli Heinastes: sääl oli 
kõik palju lihtsam, seetõttu hästi lähem ja ko- 
dusem. Pääleselle olid Daanieli pojad ja tütred 
ümbruse neiude ja noormeeste poolt ihaldatud, 
millepärast käis palju inimesi, noori kui vanu 
Heinastes. Sinna valgusid kokku igasugu sõ- 
numid kõigist uudisseiklusist, mis kusagil külas 
oli sündinud. Iseäranis seisid kõigi südameile 
lähedal teated noorte inimeste meheleminekust 
ja naisevõtmisest. Siin püüti tungida ikka 

üksikasjade peenustesse, kuna teiste uudistega 
lepiti aina kui niisugustega. 

Polnud siis ka ime, kui teade Tamula Heilo 
arusaamatuseni omapärasest talu rendileandmi- 
sest, ta kiiresti põgenemisest ja Elina mahajätmi- 
sest oli nagu torm suure hooga levinud läbi kogu 
küla ja tunginud isegi igasse naaberkülasse. Kõik 
neelsid seda uudist ahnelt nagu janunejad vett, 

Noored ja vanad arutasid seda sündmust 
elavalt ega suutnud kuidagi selle nähtuse põh- 
jusi mõista. Aga mida rohkem arutati ja sõe- 
luti, seda enam kalduti arvamisele, et Tamula 
Heilo mõistusega pole kõik korras. 

Olgugi, et keegi ei julgenud otsekoheselt 
väljendada oma tõsist mõtet, oli igaüks ses 
siiski omas südames enam-vähem kindel: Ta- 
mula Heilo on hull! 

Kui sündmusest oli mõni aasta möödunud 
ja põgurist Heilost ei olnud keegi midagi kuul- 
nud, ega teadnud isegi ta pruut Elina tast mi- 
dagi, siis jäädigi ta suhtes päris rahulikult hul- 
lumismõiste juure. 

Vaevalt oli Tamula sündmus vaibunud, kui 
hakkasid uued üllatused tabama Immatsalu küla 
elanikke, 

Heinaste Elinal oli käinud kosjas väga palju 
tähtsaid mehi. Ta oli nad kõik pettunuina ta- 
gasi saatnud. See alaline kosilastele korviand- 
mine kutsus Elina vanemais ja õdedes-venda- 
des esile imestuse, mis arenes aegamööda min- 
gisuguseks vaenuks ja lõpuks veel koguni põl- 
guseks. 

Aga sama imestus ja põlgus arenes ta suh- 
tes ka kogu Immatsalu küla elanikes. Elina 
kuulis igalt poolt enese pihta sadavat pilget ja 
naeru, mis mõjus nagu rahe õrnasti õitsvale 
lillele. 

Elina püüdis kõike seda laimu rahulikult kan- 
natada sellega, et töötas igasuguseis töis nii suure 
innu ja usinusega, et tehtav töö ta käte vahel 
kadus nagu aur õhus. Ainult tööst töhe söös- 
tamises halvas ta oma hinges kõik laimu- ja 
okassõnade mürgi mõju, mida ümbruse inime- 
sed nagu oma ülima tarkuseavaldusena pildusid 
ta pihta. 

Aga seegi hoogus töötamine ei jäänud ini- 
meste poolt tähele panemata ja hindamata. Uues 
suunas hakkasid igasugused kiusujutud Elina 
kohta liikuma. Ühed rääkisid ta rikkiläinud 
mõistusest, teistel oli sõnaga ,hull“ kõik sele- 

tatud. Mõned koguni kõnelesid, et ta otsivat 
töös enesele surma. 

Kõigi nende jutude allikaks oli Elina muist 
inimesist lahkuminev käitumine. See, mida pi- 
das ta õigeks, oli teistele suisa kõver. 

Kunagi varemine ei olnud Elina valusamini 
tunda saanud inimeste väiklusi, närususi ja 
nende mõistuse vaesust kui nüüd. Ta oli nagu 
kont, mida näriti ja ulatati edasi teistele pure- 
miseks. Ja sel ei näinud lõppu tulevatki. Ka- 
hanemise asemel see aina kasvas. 

»Imelikud on inimesed küll,“ mõtles Elina. 
»Kord tegutsevad nad jumaliku mõistuse ja 
inimliku aru järele, ja võitlevad inimviletsuste 
vastu, nagu lõvid vaenlaste vastu. — Ja siis 
on nad tõesti kõigi üle võimsalt valitsejad ini- 
mesed. Samas aga aheldavad oma mõistuse ja 
aru eneses ja muudavad endid jumalate, kunin- 
gate ja igasugu teiste valitsejate alandlikeks or- 
jeks ega liiguta inimviletsuste hävitamiseks 
sõrmegi, vaid istuvad sajandeid oma rõhujatega 
koos kirikus, paludes ja mangudes ülemilt elu 
hüvesid, nagu kerjus soosingut, ja laulavad 
oma orjastajatega koos, nagu kõige selle palu- 
mise pilkeks: “pea kinni, mis sul Oon.. . !““ 

»Aga olgu!“ hüüdis ta! ,Kui te ei jäta 
mind rahule, siisloobun teist“ Ta töötas edasi 
ega pööranud inimeste rumalusile enam mingit 
tähelepanu. 

Aga ühel päeval sündis midagi, mis kogu 
Immatsalu küla eriti elevile ajas. 

Oli hilissügine, udune ja sompus keskpü- 
hapäev, kui tore auto veeris Heinaste maja- 
treppi. Auto uks avanes ja välja astus Ants 
Jalakas, pikas karvkasukas, mütsis ja lakksaa- 
pais. 

Heinaste vanad hõõrusid silmi ega suutnud 
kuidagi uskuda, et nende õues aeisis endine 
naabertalu Ants, keda ei ainult Immatsalu kü- 
las, vaid isegi linnas tunti äärmiselt rõveda 
isikuna. Oli ta ju kõik võimalikud kui ka või- 
matumad kuritööd raha saamiseks nii läbi teinud, 
et seadusel muud üle ei jäänud kui kõrvad 
pää alla panna, rahulikult pubata ja oodata, 
kuni mõni roimarite prints või printsess ta 
pääle juhuslikult komistades ta äratab. Sellest 
kokkurampsitud rahast oli ta mõned suured 
summad aeg-ajalt, mitte isamaale, vaid isamaa 
valitsejaile ohverdanud, mille eest oli talle vas- 
tutasuks annetatud hulk igasugu monopoliõi- 

gusi, ja lõpuks teda nende patriootiliste te -. 
nete eest ülendatud ,ekstsellentsiks.“ Varstigi 
oli vanadel selge, et endine Ants Jalakas ja 
praegune ekstsellents oli üks ja sama isik. 

Ja nüüd viibis see vägev rikas ja kardetud 
võimukandja Heinaste õues, keda harilikud su- 
relikud vihkasid ja härrad valitsejad vaimus- 
tatult jumaldasid. 

Kohe ruttas Daaniel võõrale vastu, viis ta 
tuppa ja pakkus talle istet, mida Jalakas kõr- 
gilt kõrgele vahtides vastu võttis. 

Ilma pikema sissejuhatuseta, andis ta mõista 
oma külastamise kõrge eesmärgi — Elina kosimise. 

Kiiresti kadus Elina oma tuppa ja jäi as- 
jasse süvenenult järele mõtlema. Ta otsustas 
kosilasele anda õige krõbeda vastuse. 

Küll käis isa ja ema kordamisi teda kutsumas 
võõra juure. Kõik oli asjata. Elina ei ilmunud. 
Siis seletas isa, et tütar olevat häbelik ja na- 
tuke kangekaelne. Ta juhatas Jalaka suurest 
toast läbi väikesesse tuppa, kus Elina näpu- 
töölaua juures istus ja hoolega lilli õmbles laud- 
linasse. 

Rafineeritud julguse ja jõhkrusega astus Ja- 
lakas Elina juure, teretas õpitud ja harjutatud 

viisakusega, millele järgnes tühjest, kõmisevaist 
fraasidest kokkukraabitud jutt, mis pidi ühe 
hoobiga looma rõõmsa meeleolu. Juttu oskas. 
Jalakas väga osavasti ja peenelt juhtida, nii et 
Elinal juba otsekohesest allikast teadaolev teist- 
kordselt teatavaks sai. 

Elina ei oodanud kaua vastuse andmisega. 
Ta vaatles veidi seda seespidi kõdunenud inim- 
kogu, kes oli riietatud kalleimaisse riideisse, 
mis salvitud Idamaa peenimate lõhnaõlidega, 
ja küsis kindlal häälel: mispärast ei ole härra 
Jalakas senini veel nainud ?“ 

»Ainult taevalikult tark naine võib nii üle- 
valt küsida“ — vastas Jalakas ja jatkas: ,,vas= 
tan sellele meeldivale küsimusele otsekoheselt 
ja õiglaselt: töötasin ja higistasin, higistasin 
ja töötasin, kuni suutsin endale luua kauni 
kodukese, sooja pesakese. Nädal tagasi sain 
kätte Pariisist tellitud barok-stiilis Aafrika pähk- 
lapuust ja Hiina siidist valmistatud mööbli. 
Maksis kõigest mõni sent alla kolmekümneviie 
tuhande frangi. Nüüd on kõik valmis. Puudub 
ainult kodukese hoolitsev, armastav ja valitsev 
kuninganna.“ Jalakas peatas, jatkas siis peh- 
mimal ja õrnimal häälel: ,,selleks valisin oma 

lapsepõlve kaaslase preili Elina, Olen ta ku- 
ningannalikku kuju alati kannud oma igatsevas 
rinnas. Olen unistanud igal ööl sellest kodumaa 
kaunimast, karskeimast ja targimast neiust. Nüüd 
seisan ta jumaliku palge ees, ja avan talle 
armastusest paisuva rinna. — Preili Elina, 
ma...“ 
Elina katkestas ta jutu küsides: ,,kuidas 
on teie lood preili Elviga, kellele ostsite kogu 
veimed, mitte naimiseks, vaid ainult meelitami- 
seks ja meelitasite, kuni laulatuslaupäeval ta 
rikkusite. Vastake! mis on tast saanud?“ 
»Ah*“, naeris Jalakas vähe ebakõlaliselt — 
»te mõtlete vist tolle vana üle linna kuulsa lar- 
vandi turumoori ja ta plekitatud turutütre Elvi 
pääle, kes oma laiade lõugade, teotavate ja tüh- 
jajuttude puhumise pärast istub pogris, kuna 
ta loll tütar parandab närviravilas oma rikkes 
närve. Loodan, et nad oma mustade hammas- 
tega minusse enam ei puuduta. Oleksin valelik, 
kui jätaksin lisamata, teile oluliselt meeldiva 
teate: ma isiklikult ei tunne neid kumbagi.“ 
Jalakas vaikis ja silmitses teravasti Elina pal- 
gel ilmnevaid, kurja kuulutavaid jooni. 
Nähtavasti on kolmest valetajast : poliitikust, 

papist ja donjuanist kõige võimsam ja osavam 
valetaja viimne, mõtles Elina ja vastas: 

»Ekstsellents Jalakas oleks pidanud hoopis 
teissuguse daami välja valima kui olen mina.“ 

»Jah,“ vastas Jalakas, kõigist teissuguseist 
valisin teie kui teissuguse.“ 5 

»Te saate minust valesti aru,“ vastas Elina. 
Teie oleksite pidanud valima niisuguse daami, 
kes teie jämedat öösarnast valet võtab kesk- 
päeva valge roosina — ühe sõnaga: usub teie 
valesse !“ 

»Ei, ei!“ hüüdis Jalakas. ,, Selle mustakuns- 
tiga, valega ei ole mul olnud midagi ühist 
ega saa kunagi olema.“ 

Kergem on õiget teha valelikuks kui jõle- 
dat valetajat valetajaks, mõtles Elina, kuna vas- 
tikuse ja vihatunne süttisid tas lõõmavalt lee- 
gitsema. 

Ta pani näputöö kõrvale, tõusis, mõõtis 
Jalakat välkuvail silmil ja algas siiraste sõna- 
dega: »teie autu ja alatu! Teie, kes olete iga- 
sugu kelmuste, pettuste, varguste, röövimiste 
ja roimluste teel raha kokku kraapinud. Teie, 
alaline armastuse ostja ja oma hinge müüja ke- 
set rõhmasemat hulluelu turgu. Teie, kes olete 

teinud poolsada nooruses õitsvat naist hingeli- 
selt vigaseks ja kehaliselt plekiliseks. Teie, 
kes tõendate seejuures, et teil mustakunstiga, 
selle valega midagi ühist ei ole, ja ennast 
peate veel vigadeta ja plekkideta meheks. Teie. 
Teie, mehehukatus ja naise põrgu, perekunna 
elu ja ilu haud, rahva hävitaja suurpisilane, kes 
alaliselt närib rahva elavas kehas, nagu hüään 
laiba kallal. Teie! — tulevate meeste, naiste 
ja kogu rahva ja inimkonna hirmutis! Vaata- 
mata teie haridusele, rikkusele ja kallistele 
riietele, olete jäänud täielik-tooreks loomaks ja 
hiilite nsgu tiiger dšunglis või rabapilliroos uue 
saagi järele, keda võiksite maha tallata, puruks 
sõtkuda ja varemeks muuta, et siis tormata 
taas järele järgnevale saagile. Väljal Välja 
minu toast inimkoletis. Välja Heinaste talust! 
Välja Immatsalu külast! Välja maalt ja linnast! 
Välja rahvast ja inimkunnast! Välja maailmast! 
Välja 2 

Need ootamatu rasked sõnad, mis olid tulnud 
tõsise neiu huulilt ja langenud nagu surmatoo- 
vad laengud Jalaka pihta, masendasid ta täiesti. 

Jalakas ei olnud end kunagi võjdetuks tun- 
nistanud. Kus raha ei aidanud, sääl aitas ka- 

valus ja vägivald. Kus kavalus ja vägivald ei 
aidanud sääl aitas jällegi raha. Vahel olid 
võidu saavutamiseks kõik kolm tegevuses. Aga 
siin tundis ta, hoolimata oma rahast, kavalu- 
sest ja vägivallast, end täiesti võidetuks. 

Ekstsellents Jalakas heitis vaate neiule ja 
märkas, et see tahtis veel anda öeldule lisa. 

Ta tõusis kui välk ja sammus minema. Lä- 
vel pööris ta ümber ja tahtis ka omalt poolt 
vastasele öelda mõne soolase sõna mälestuseks. 
Aga silmates, et neiu mängles sädeleva pus- 
siga, jättis selle kavatsuse, ja sammus kiiresti, 
ilma Elina isale ja emale tähelepanu pööramata 
otse õue, hüppas autosse ja sõitis minema. 

Kõik jooksid välja ja vahtisid suuri silmi 
täis imestust autole järele, kus Jalakas kantsi- 
kaga lartsutas auto külge, eii et plaksud kost- 
sid selgesti õues seisjate kõrvu. 

Ja tõesti, miks ei pidanud ekstsellents Ja- 
lakas olema vihane, kui rikaste ja võimsate 
riigimeeste, riigiametnikkude ja kuninglikkude 
isikute saalides käidi temaga ümber nagu 'kõr- 
gemat sorli ja targemat tõugu inimesega ku- 
nagi, vahest isegi, kui mõne haruldase väärt- 


kiviga. Ja nüüd pidi ta Vi kõrv ühelt 

poolharitud maatüdrukunadilt kuulma, enne- 
kuulmatut julma, rumalat sõimu ja teotust, mis 
oli nii jälk ja vastik kuulda temale kui hiigla 
varanduste omanikule, olgugi et see kõik oli 
sula tõde. Aga tõelõhn on sääraseile ikka üks 
vastikumaid ja vängemaid haisusid, samuti kui 
on seda tõeütlejagi. 

Kui härra ekstsellentsil sel hetkel oleks ol- 
nud kõige pisemgi osakene jumalikku kõik- 
võimu, siis oleks ta kohe kogu Immatsalu küla 
ühes ta maa-alaga saatnud Põhja jäämere 
jääväljale igaveseks ajaks asumisele. Aga nüüd 
pidi ta kustutama oma viha poolpõgeneva sõidu 
ja autokülje kupatamisega. 

Kostis Elina hele naer, mille üle teised na- 
tuke pahandasid, Elina aga pajatas: ,,olgu loom- 
inimene rikas või vaene, tark või rumal, hari- 
tud või harimatu, söönud või näljas, hääs või 
halvas tujus — loom jääb ikka loomaks.“ 

Õues olejad otsisid veel uudisejänuliste pil- 
kudega autot, millest aga polnud enam midagi 
näha ega kuulda. 

Ei kestnud kuigi kaua, kui juba see lugu 
oli tuhatnelja läbi ajanud kogu külast. Nüüd 
teadsid kõik kolme-neljavõrra rohkem kui Elina 

ise. Loos tuli nüüd seiku esile, mis jätsid varju 
isegi jubedad muinaslood. Seejuures oli mui- 
dugi kogu sündmustik arenenud äärmiselt ühe- 
külgseks ja kõik Elina kahjuks. Elina polnud 
ainult kõiges süüdi, vaid oli pääleselle end ka 
veel rumalalt üles pidanud, toorelt toiminud, 
ühe sõnaga: Elina oli hull. 

Loomulik, et nüüd Elina suhtes sündis uusi 
mõnitavaid jutte ja pilasid, mis saalisid ringi 
suust suhu, arenedes teatud rumaluse reeglite 
järgi uskmatuseni absurdseks. Varemalt roo- 
masid need enam-vähem ta seljataga. Nüüd 
aga pidas nii mõnigi lubatuks neid talle parajal 
juhtumil öelda lausa näkku. 

Elina vanemate ja sõsarvendade piiratud 
elutundmine ja nende kullas kinni olev mõis- 
tus ei suutnud kuidagi leppida sellega, et Elina 
oli hüljanud suurema osa naiste ülima igatsuse 
ja unistuse, iseäranis veel kui see unistus-ob- 
jekt leidis kehastuse rikkas ja kõrgeist isikuist 
lugupeetud ekstsellentsis. Ja seda kõike selle 
pärast, et pidas end nagu napakas ikka veel 
tolle ogaraks läinud Tamula Heilo pruudiks, 
kes maailmas teadmata kus ümber hulkus. Nad 
hakkasid Elina vaenlaste poole hoidma. Nüüd 

muutus õilsa neiu elu Heinastes päev-päevalt 
raskemaks ja väljakannatamatuks. 

Iga lambur, kel suu oli pääs, heitis säält 
mõnitava sõna või salvava lause Elinale otse 
palgesse. 

Kui Heilo elas Tamulas, siis oli mingisugune 
tundmatu müstiline võim tõstnud kogu Immat- 
salu küla elanikke kõrgemalle, avardanud nende 
ysilmaringi ja muutnud neid järjesti ausamaiks, 
õiglasemaiks ja õilsamaiks inimesiks. Aga ühes 
Heiloga oli ka see salapärane nägematu võim 
külast kadunud. Inimesed laskusid järjest alla- 
poole, muutusid õelamaiks ja sapisemaiks: pet- 
sid, sõimlesid ja naaklesid, tülitsesid ja kakle- 
sid. Kui kellelegi sündis õnnetus või mõni muu 
pahandus, siis oli süüdi selle ikka ainult keegi 
teine. 

Neid hädasid, pahandusi ja õnnetusi oli aga 
viimasel ajal kõik kohad täis. Ei osatud enam 
muud teha kui igat seitsmendat päeva ohver- 
dada jumalale, käies isegi, nagu pühaduse pil- 
keks, tolle päeva valgeimail tunnil kirikus enese 
mustust evangeeliumi peeglis vaatamas ja uue 
elu, parema käekäigu pärast jumalat kiusamas. 
Ent kuue päeva kestel” ei osanud nad muud 

teha kui kiskuda ristilt maha roimareid, et eh- 
tida neid purpuriga ja varustada valitsuskepiga 
ja küürutada siis nende ees oma paljastatud 
selga, et tunda valitsuse kepi lõhastavaid hoope 
oma rumalusest sügeleval nahal. —Sellevastu 
aga vinnavad nad ristile süütuid, isegi õilsa- 
maid, vist küll seks, et neil endil kunagi põrgus 
palavam oleks, kuna siin omatehtud eelpõr- 
gus kunagi küllalt ja küllalt pole nauditud valu. 

»Oo, inimesed, inimesed“, oigas Elina, ,,kui 
hädad teid rooskavad, siis pole need ikkagi 
muud midagi, kui teie omad vitsad, oma ruma- 
luse soendid“. Elina vajutas otsa peopessa, 
valas päätäie rahulunastavaid pisaraid oma rüppe 
ja vaikis suikudes mõtiskellu. 

Nüüd tundis Elina selgesti, et tema ja va- 
nemate, kui ka naaberkunna vahele oli tekki- 
nud haigutav kasm, mis mõlemilt poolt aina 
laienes. Et seda ummistada, sellest üle teed 
rajada, uuesti lähenemiseks, seks tundis ta end 
olevat üksinda abitu ja nõrga. Sest selleks 
läks ju tarvis kangelaslikku jõudu, messiaan- 
likku teguvõimu. 

Ta oli seni mõnikord kahelnud isegi Hei- 
los. Nüüd mõistis ta teda, aimas ta meele- 

tuma pao põhjusi. Tema, Elina oli igatviisi 
ta saatuse osaline. Inimesed ju surusid teda 
otse väevõimuga endist eemale ja materialist- 
liku vaimu mürgised gaasid ehitasid ülepääs- 
matuid seinu nende vahele, 

Et sellest eluähvardavast mürgistusest pää- 
seda, võttis ta kokku kõik oma tahtejõu ja põ- 
genes Heinastest — Heilost tallatud rada, heit- 
les sääl nagu Heilogi, ja jõudis viimaks ka te- 
magi Tartu linna, kuhu oli rajanud märterliku 


tee ta eelkäija, 

Mõned päevad luusis Heilo ilma suunata 
mööda linna-tänavaid ja otsis mõtiskelles oma te- 
gevuse algust, mis oli nii udune, andumatu ja 
millest polnud tal peaaegu vähematki aimu. 

Teadvusettuses sammus ta mõne aja Too- 
memäel. Istus viimaks pingile. Ta vaade kiin= 
dus samas pingi ees maas vedelevale ajalehe 
tükile. Mida rohkem ta seda silmitses, seda 
suuremaks paisus tas tahtmine seda lugeda. 
Viimaks tõstis ta selle ja luges: ,. . . ääretu 
julm teerövel tungis eile päälelõunat otse linna 
külje all Võrumaanteel riigi salanõuniku dr. phl. 

jur. univlis. Tummethali kallale, just sel hetkel 
kui ta suurest vastutulevast voorist tahtis mööda 
sõita. Aga härra Tummethali energilisel vas- 
tuastumisel pistis röövel põgenema. Vahepääl, 
kui härra linna jõudes politseile teatas ja 
selle kohale saatis, oli röövlil korda läinud 
kaduda. 

Politsei on võtnud kõik abinõud tarvitusele 
röövli tabamiseks . . .“ 

Pilkav muie ilmus Heilo näole, mis peagi 
vahetus tõsiselt kahjatseva ilmega: ,või siis 
maailma kultuur ja tema kandjad olid samuti 
päisipäeva ajal temast teinud teeröövli,“ mõt- 
les ta eneses. Ta oli rõõmus, et see teade 
seisis paberi kaltsul. ,,Igatahes valitseb kindel 
side paberikaltsu, härra Tummetbali ja kõrget 
kultuuri kandva ajalehe vahel.“ 

»Ei, ei!“ hüüdis ta: ,algan ainult äärest, 
algan ainult otsast.“ Ta tõusis pingilt ja läks 
kiiresti, temale soovitatud, Riiamäel N: 53 asuva 
pagari Pauluse juure, tegi teenistuse kauba ja 
asus kohe oma kohuste täitmisele. 

Järsk trepp juhtis teda maa-alusesse kata- 
kombi taolisse ruumikasse keldrisse, mille kesk- 
kohta oli ehitatud hiigla suur pagariahi: ahju 

esipoolne osa oli töötoaks sisse seatud, kuna 
ahju peraruumi tarvitati ühtlasi laduruumiks, 
tööliste söögi-, elu- ja magadistoaks. Pääle- 
selle oli veel suur ja soe ahjupäälne kõigile 
kasutamiseks, mida ka iseäranis sügisel ja tal- 
vel ohtralt tarvitati, isegi pagarmeistri Pauluse 
enese poolt. 

See ahjupäälne kujunes Heilole elu enese 
õppetooliks. Siia kogusid sagedasti igasugu 
vandersellid ja jutustasid üksteisele imelugusid 
nii välis- kui sisemaalt, mida Heilo kuulas ja 
eneses analüseeris. Suurem osa jutustusi keer- 
les suurte söömingute ja joomingute, kangete 
kakeluste, ausate ja autute naiste petmise üm- 
ber. Tihti arutati ka ühes kui teises ilmaääres 
ettetulevaist töötamisviisidest ja töö iseärasu- 
sist. Kõigele sellele elati ja tunti elavalt kaasa. 
Vahest harva juhtus, et mõni vandersell oma 
raiskuläinud elu üle nuttis ja kõrgemalt või- 
mult päästmist palus, 

Nüüd tundis Heilo selgesti, et viibis kesk 
pulbitsevat elupori okeaani ja et see pori suu- 
dab määrida inimest ainult niipalju, kuipalju 
inimene ise temasse puudutab. Vastasel korral 


pole sel ta rüvetamiseks mingisugust võimu. 

See töötoa elu ja tegevus koosnes neljast 
faasist: töötamisist, joominguist, lahinguist ja 
nende kolme vahele peidetud pikast ja pime- 
dast magamisest. 

Olid mõned kuud möödunud, kui juba Heilo 
kõik tööd nagu mängides ära tegi. Esmalt 
äratas see teisis töölisis imestuse ja poolehoiu. 
Nüüd lubati teda igasugu töö juure ja peagi 
oli ta mitte ainult töösaladustega tuttav, vaid 
kombineeris ja tegi mõned tööd palju paremini 
kui see sündis endise töötamisviisi järele. 

Aga see omavoliline tööviiside muutmine 
kutsus teisis töölisis esile ägeda vastuseismise, 
mis muutus vähehaaval Heilo vihkamiseks. Nad 
arvasid, et tööviisi võib ainult muuta mõni 
neist targem vandersell, mitte aga rumalam 
õpipoiss. 

»Muidugi puuhobune“, mõtles Heilo ja 
heitis käega. Aga peagi sündis midagi, mil- 
les arenes Heilo vihkamine oma kõrguse tippu. 

Nimelt töötas töötoas üks keskkooli kuldaura- 
haga lõpetanud isik — Juks, Suure alkoholi tarvi- 
tamise tõttu oli ta sunnitud olnud hakkama käsi- 
tööliseks. Ta töötas ikka pikemat aega rahu- 
likult ja isegi kokkuhoidlikult. Kogutud raha 

aga hävitas ta ikka ja harilikult joominguis ja 
vahest isegi lööminguis, mis kestis nii kaua, 
kuni oli viimne riidetükk seljast ja saapad jalast 
maha müüdud ja läbi joodud ja pääleselle veel 
niipalju võlgu võetud, kuipalju kusagilt sai. 
Kui enam kusagilt midagi polnud saada, siis 
oli paar-kolm päeva haige, toibus kiiresti, asus 
tööle, et teenida ja koguda raha uueks prassi- 
miseks. 

Üheks ta seesuguseks järjekorraliseks joo- 
minguks oli pagar Pauluse töötuppa kuulsaimad 
joomarid kokku kogunud, kelle hulgas ei puudu- 
nud ka põhjavajunud õrnema soo esindajad. 

Kui joomapidu oli täies hoos, kutsuti Heilo 
sinna, ja sunniti teda kõike kaasa tegema, 
millest aga ta enese täiesti lahti ütles ja ära 
tahtis minna. Samas aga sulgesid tal teised 
tee. Kostsid toored ja vänged vandesõnad 
Heilo arvel. Ei kestnud kaua, kui üks astus ta 
ette ja ütles: ,kas jood vabatahtlikult või 

Samas aga tormas üks joomaräijataridest 
Heilole otse kaela. Jälgi ja vastiku tunde- 
sunnil tõukas ta naise enesest. Tõuge aga 
osutus liiga tugevaks, libu lendas vastu seina 

ja kukkus põrandale, pistis karjuma ja jälgil 
moel sõimama. Sellejärele kargasid mehed 
Heilo kallale ja teisel hetkel juba püüdsid 
rusikahoobid teda tabada ja vahest ka taba- 
sidki. 

Need äisatud sütikhoobid süütasid Heilos 
vihaleegi põlema ja sundisid teda kiirele enese- 
kaitsele. Ta kargas järsku nagu ärritatud tii- 
ger vastaseile kallale ja vähe aja jooksul oli 
kogu joomaseltskund pillatud õue ja töötoa 
ukski seestpoolt riivitatud. 

Äritatult käis võitja töötoas edastagasi ja 
mõtles kui imelik ja vastupidine on kõik maa- 
ilmas: tarkade õppetundide ja õpetuste eest 
peab kallist raha maksma, aga rumalad õppe- 
tunnid ja õpetused sunnivad endid väevõimuga 
kaela. 

Väljast aga kostsid koledad ähvardused ja 
vägevad vandesõnad ja lööklaused. 

Kui kõik oli väljas vaibunud ja vaikinud, 
avas Heilo ukse ja tõusis trepist üles õue, 
kus avanes talle eluenese loomutruu pilt: end 
täisjoonud joomarid vedelesid üks siin, teine 
sääl. Mõni lamas keset õue, mõni aia ääres, 
mõni seaputka kõrval. Üks naistest lamas 

koguni keset virtsa rentslit. Kõik magasid 
raskes uduses unes. ,Elu annab ka magajailt 
oma pädagoogilisi tunde“, hüüdis Heilo ja 
sammus tagasi töötuppa. 

Teisel päeval oli tema ja teiste joomatöö- 
liste vahele tekkinud kindel raja: ühelpool 
seisis Heilo, teisel kõik muud oma veendumus- 
tega. Viimased aga andsid igal juhusel Heilole 
mõista, et ta olevat veel liiga noor, veider ja 
rumalusest kangekaelne, kes ei oska elult 
võtta sedagi väikest naudingut, mida see üldse 
suudab pakkuda. 

Siin läksid Heilo mõistmised ja elumaits- 
mised teiste inimeste omadest teravasti, otse 
antipoodselt lahku. 

Peagi hakkas Heilo märkama selle aktiivse 
vastupanu kasu: see oli toonud talle täieliku 
rahu, mida ta oli ammugi niiväga igatsenud. 
Keegi ei tulnud enam teda tülitama ega oma 
lahkeid õpetusi talle väevõimuga pääle suruma. 
Nüüd võis ta rahulikult ja segamatult anduda 
oma lemmiktegevusele — mõtiskelemisile, 
mille tagajärgi igal võimalusel ka tegelikult 
suure hoolega kasutas. 

Töö vaheajul, kas olles kodus või käies 

linnast väljas kõndimas, viibis ta alati sügavais 
mõtteis. Õi, kui ilus ja kütkestav oli ses vel- 
vilises muinasilmas liikuda. Ei ühtki jälge maa- 
päälseist okastraadi, kraavide, müüride ja iga- 
sugu teistest piiridest, millest üle astudes muutud 
silmapilk kohutavaks kurjategijaks, hoolimata 
et sinu ja kurjategija vahel on valitsemas täitsa 
terve igavik. See velviline mõtiskelemine ei 
kestnud siiski üle poole aasta, kus ta juba 
märkas, et viibib ääretumas kauguses, kuhu 
olid kadunud igasugused jäljed elureaalsusest. 
Natuke ehmudes jäi ta peatama, pööris ringi 
ja tuli tagasi oma olemise lähi-maailma, sinna, 
kus inimese üle valitseb metsik rumalus ja ruumi 
puudus juba üle mitmetuhande aasta. Ta andis 
oma elule elulisi ülesandeid. 

Peaaegu kogu aja oli ta pääd murdnud va- 
naisa jutustatud muinasjutu kõikvõimsate ela- 
vate teemantide välja üle ja kõik võimalikud 
kui ka võimatumad abinõud ta ülesleidmiseks 
läbi kaalunud ja leidnud, et oli ikka üht ja 
sama nõiaringi kerinud: see on, igast lõpust 
pidi ta tagasi tulema uuesti alguse juure. 

Viimaks hakkas taipama ja imestas oma 
mõtlemattuse üle, sest ta oli unustanud ja jät- 


63 


nud hooletusse tähtsaima abinõu — teadmiste 
kogumise. 

Nagu sügavast õrnast rõõmust kallistatuna 
hüüdis ta: ,ainult kõikteadmiste abil võib tee- 
mantide välja üles leida, mida kuni tänini veel 
keegi pole leidnud.“ 

Uuest algusest hakkas Heilo kõige oma 
rammuga kinni: 

Nüüd viibis ta sagedasti teadmiste varaai- 
tades — raamatukogudes. 

Mõne aja pärast olid kõik Tartus asuvate 
raamatukogude raamatud, väljaarvatud idamaa- 
keelsed, läbi loetud. Aga ka siin avas Heilo 
endale idamaakeelte äraõppimisega väljapääsu- 
tee ja varsti olid viimasedki raamatud läbi 
loetud. 

»Mis "nüüd? Kas ikka otsast ja äärest 
pääle: Kas tõesti Heilo peab Heilolt küsima: 
mis nüüd?“ Ta seadis sammud ülikooli poole. 
Sääl kantseleis nõuti talt ainult terve rida pa- 
bereid, ja lahke ametnik lisas naeratades: ,kui 
paberid korras, siis on taevas, maapääl ja üli- 
koolis kõik korras.“ 

Ta lõpetas paar nädalat hiljem pagari Pau- 
lusega teenistusearved. Astus ülikooli, õppis 

ise ja õpetas tarviliku raha saamiseks teisi, 
sooritas sääl eksami eksami järele ja mõne 
aastaga oli seegi tarkuseallikas kuivaks ammu- 
tatud. 

Ilusate mälestuste kõrval oli Heilol ülikoo- 
list ka halbu: 

Esiteks kui ta oli vastu võetud täieõigusliku 
üliõpilasena ülikooli ja läinud esimesele loen- 
gule tund varem kui alguseks määratud, siis 
oli teda kuluaaris edastagasi käies vallanud 
imelik tunne: päästi ju siia õpetatud eesõiguste 
kaudu ja nüüd oli temagi see teistest eralda- 
tud eesõiguslane, missugust seisukohta ta ene- 
ses põlgas ja vihkas, kuna ruumide lubjatud 
seintel arvas ta nägevat okaskroonides tõeraa- 
sukesi tummalt istumas, nendest allpool aga 
särasid eluvaled diadeemides ja pidasid irvi- 
tades kõige üle hiilgavaid orgiaid oma olemise 
rõõmuks ja auks. 

Esimestest püüdis iga üks ennast eraldada 
ja viimastega ühendada. Kuna ometegi oleks 
pidanud see eraldumine sündima ümberpöör- 
dult, ,,Mispärast on see nii?“ küsis Heilo ja 
tundis, et sellele võib ainult tulevik vastata, 

Edasi oli ta märganud, et alaliste õppe- 

ainete arvu suurenduste tõttu olid paljud, väga 
paljud üliõpilased hingeliselt vigastatud ja teh- 
tud vaimlisteks invaliidideks, kuna seejuures 
kõrgemad võimud olid igasuguse arusaamise 
kaotanud sellest, et iga hää asjaga, kui teda 
üleliiga selga laotakse, võib igat looma kui ka 
inimest surmata. Nagu inimese liha ei suuda 
piiritult, ilma kokku langemata raskusi kanda, 
samuti ka ta vaim ei suuda kõike kanda, mida 
sinna alaliselt suurendades pääle sunnitakse. 

Ja nende üleliigsete pingutuste kaudu kas- 
vatati rahvale vaimliselt ja hingeliselt ruineeri- 
tud haritlasi. Ja nende juhtimisel on maailma 
rahvad lõiganud eluküpse vilja asemel ainult 
hädi ja õnnetusi, vaesust ja viletsust. 

Et vigastatud mõistus võiks inimestele ja 
rahvastele tuua õnne, seda Heilo igatahes ei 
suutnud uskuda. 

Keegi üliõpilasist ei varustanud ennast tead- 
mistega selleks, et sellega endale otsekoheselt 
elu luua ja rajada, oma elu ilustada ja seda 
muuta jumalate elu vääriliseks. Ei! — vaid 
iga üliõpilase püüe oli ikka ainult see, et saada 
teenistuskohta, kus vähem tööd ja rohkem palka. 
Selle imeliku teenistuskoha jahiga oli kõik õp- 

pimine ja ta tulemused seletatavad. Paljud olek- 
sid sada korda ennemini läinud zulu kabvri 
ministriks, kui astunud iseseisvale loomistööle — 
elu enese kateedrile. 

Kuidas siis Heilo oli kohkunud, et suurem 
osa inimesi on jäänud omas põhitoonis selleks, 
mis nad on aastatuhandeid olnud — gladiaato- 
riteks. 

Kord oli ta isegi ühe ettekandega esinenud 
selle türannide poolt aegade kestes inimesse 
istutatud gladiaatorlikkusest ja sellest sünnita- 
tud ja kasvatatud halbadest tulemustest. Ta 
oli sellega inimese hingelisi puudusi raskesti 
paljastanud. Küll oli ta sõber teda hoiatanud 
ette heitmast inimesele inimese puudusi; palju 
enam oli ta soovitanud neid ülistada. Aga 
Heilo oli jätnud selle tähele panemata, ja nüüd 
ta lõikas kibeda viljana üldist viha ja põlgust. 

Heilo polnud võtnud osa ei ühestki korpo- 
ratsioonist ega nende joomaorgiaist, mis oli 
imestust äratanud ja arvamise tekitanud, nagu 
oleks ta olnud natuke ogaravõitu, tuim ja saa- 
matu, kellest kellelegi ei ole loota midagi hääd, 
küll aga kõlbavat ülihästi kloostri sisemüüride 
ilustuseks. Siis oli Heilo eneses tasaselt ohates 

mõelnud, et aastasadu aheldatud mõistuselt on 
võimatu oodata ja loota midagi paremat ja sü- 
gavamat arusaamist. Isegi siis kui inimene on 
ahelaist vaba, käib ta vabas maailmas nagu 
ahelais ringi. 

Aga veelgi olid asjad läinud imelikumaks, 
kui talle taheti kätte anda aulas eriti selleks 
otstarbeks kokkukutsutud pidulikul aktusel dip- 
loom dr. phl. aukraadiga. Kuidas siis oli palju 
ülistavaid ja suuri lootusrikkaid kõnesid peetud 
tema ja teiste diploomisaajate auks, ja kuidas 
siis olid imelikud lõhed tulnud ilmsiks mõnegi 
kõneleja kõne ja ta tegeliku elu vahel. Kõik 
kõned olid tulnud kusagilt halvemast ja puu- 
dulikumast ja sihitud paremasse ning täieliku- 
masse maailma. Ühe sellase alguse ja suunaga 
kõne oli maha pidanud üks tähtsaim ja kuul- 
saim vana maailmakorra kaitsja ja ülistaja pro- 
fessor, mille tagajärjel pidi ta vana maailma- 
korra rumalusi ja lõhesid mingisuguse kõrgema 
hääkorra niidiga kokku õmblema ja mülkaid 
mõne vürsti nimega üle polsterdama, mis oli 
isegi tõsises Heilos tekitanud natuke humoori. 
Aga kui oldi jõutud nii kaugele, et Heilole 
ulatati kätte diploom, mis pidi inimese tegema 

alles inimeseks, — õieti kõik õnnevõim pidi 
selles paberis sisaldama — siis oli Heilo tun- 
nud enese ees häbi ja põlastust. Ta ei või- 
nud seda paberist ebausu krooni pista oma 
tasku. Ta ei tarvitsenud kaua mõtelda. Võttis 
diploomi, rebis selle neljaks tükiks, lasi tükid 
kukkuda enese ette maha ja ütles siis selgel hää- 
lel: ,,olen sellest paberist ja selle sisurajast 
ammugi möödas ja tagasitulekut selle juure ei 
ole!“ Ta peatas mõne sekundi ja jatkas : ,,elu — 
mu enese elu peab saama ja jääma mu huk- 
kaminevaks või hukkaminematuks diploomiks, 
mille ees peavad tulevikupõlved tundma kas 
hirmu, häbi ja põlgust või au ja armastust!“ 
Olles öelnud seda, astus ta üle puruks rebitud 
diploomi tükkide ukse poole. Kadudes selle 
taha, oli ta jätnud kõik koosolejad imestuse 
tarretusse. 

Teisel päeval tormas Heilo parim sõber ta 
tuppa ja seletas, kuidas kogu koosolek oli 
kahjatsenud teda ja jõudnud arvamisele, et poi- 
sil ikkagi ei ole pääajuga kõik korras. Sa- 
mas ulatas ta talle päevalehe numbri, mille kir- 
jutises jõuti samale tulemusele. Nii siis ei saa- 
nud Heilo ka haritud ümbruskunnalt kuulda 

muud arvamist kui ainult seda, mida oli juba 
kogu Immatsalu külas tüütuseni kuulnud: et tal 
on ikkagi midagi puudu, õieti olevat — pehmelt 
öeldud — hull. 

Üks ilusamaist mälestusist, mis oli Heilole 
jäänud ülikoolist igaveseks kaasaandeks, oli see 
et ta nägi kõiki asju ja sündmusi, mis olid 
peidetud pimeduse ja kauguse piiride taha, 
sügavamini, märkas nende õnne ja õnnetust 
toovat tegevust; kuulis hääli minevikust, ole- 
vikust ja tulevikust; samuti mõistis saladusi, 
mis olid pitseeritud kinni kõigi jumalate pit- 
seritega, ilma et oleks tarvitsenud neid, nii 
öelda, enneaegselt avada. 

Aga see nägemine, kuulmine ja mõistmine 
tegi ta õnnetuks ja otse märtriks: ei olnud 
kerge näha eluviletsusi ja hädade alatisi torme; 
ei olnud sugugi hää kuulda oigehääli ja appi- 
karjatusi ; ei olnud ilus mõista elumõttetust, 
mis kõik koos kiskusid inimest allapoole ja 
muutusid ta elu ikka armetumaks ja jõuetu- 
maks. 

Rasked mõtted vallutasid ta. Tüki aega 
maadles ta nendega. Aga sai peagi neist võidu 
ja sundis nad paigal seisma. Ta lahkus toast ja 

astus tänavalle, kus võttis teda vastu värsken“ 
dav õhuvool ja vastik tolmutants. Ta ei jõud- 
nud kuigi kaugele, kui märkas vastutulevas 
rahulikus inimeses rasket maadlust ja eluvõit- 
lust, mida see pääle enese ühelegi teisele ei 
tahtnud näidata. Samas möödus tast raskelt 
mustas leinalooris naisterahvas, kes oma sisi- 
mas tantsis kuradiga charlestoni ja pidutses 
omas hinges kiimaluse orgiaid, mille varjami- 
seks oli nähtavasti enese leinarüüsse peitnud. 
Sääl jälle möödus tast keegi rõõmsalt naera- 
televa näoga inimene, kelle hing nuttis raskeid 
pisaraid. Seda tõelikku leina püüdis ta peita 
oma rõõmsa ilme taha, sest näidata seda ta 
kellelegi ei võinud, kui ei tahnud saada hullu 
au osaliseks. Raatuse platsil sõitis Heilost 
mööda uhkelt läikiv neljahobusetõld, milles is- 
tus kõrges kahe sirmiga torukübaras härra, 
kelle rinnal särasid kullast ristid ja muud kõr- 
gete teenete eest annetatud aumärgid. Kõik 
see pidi tõendama viimiste võimalusteni välja- 
arenenud üliinimest. Aga õigupoolest polnud 
siin leida kõrgesti arenenud inimesest midagi. 
Kõik, mis tas kõrgem, oli varemeis ja surnud. 
Tas elutsesid võimsalt Baabeli torni elukad. 

Ei, tõesti ei! See polnud inimene, vaid sellest 
arenenud uue loomaliigi tüüp, kellele roomla- 
sed olid enam kui kahetuhande aasta eest an- 
nud vastava zooloogilise terminuse: homo 
homoni lupus (inimene on inimesele hundiks). 
Heilo imestas, et ahned uute loomaliikide ot- 
sijad loodusteadlased polnud seda kõigi silme 
all ümberaelevat loomade looma veel üles leid- 
nud ega teda kirjeldanud kõigile üllatuseks. 
Heilo vaatles veel natuke aega inimeste mõte- 
tut tormamist, sisutut ja armetut elu — seda elu, 
mis püüdis teha igast inimesest loomade looma. 
Ta nagu jubestas ja tasane karjatus tõusis ta huu- 
lilt: ,,Inimesed, te olete üdini surmahaiged!“ 

Kurvalt ja rusutult jõudis Heilo koju. 
Maadles oma mõtetega eneses tüki aega. Istus 
siis laua juure ja kirjutas pika traktaadi kõvera 
ja viletsa elu pöörmisest õigele teele ja alusele. 
Heilo näitas ses, kuidas igasugune vägivõim on 
aegade kestes inimese ja inimkunna hinge ala- 
liselt rikkunud ja mürgistanud ja muutnud selle 
üdini haigeks. Kuidas lakkamata on inimese ja 
inimkunna hinge rakendatud kord ühe, kord 
teise ebausu teenistusse, kord valitsejate ja va= 
litsuste teenistusse, kord kapitali, kord sääduste 

teenistusse ja kuidas nende ebajumalate arv on 
alatasa suurenenud. Kuidas need ebavalitsejad 
on vahetpidamata imenud inimest inimesest 
ja ühiskunda ühiskunnast välja. Kirjutis lõp- 
pes lausetega: ,,Tõugake need ebajumalad 
maha oma turjalt! Küllalt on inimene ja inim- 
kund teeninud neid äbardeid, laske neil nüüd 
inimest ja inimkunda teenida!“ Ta pani kirju- 
tise ümbrikku ja saatis ajalehe-toimetusele 
trükkimiseks, kindlas arvamises, et mõtlejad 
inimesed seda ka tõesti mõistavad. 

Nüüd ärkas tas esimest korda pääle ülikooli 
lõpetamist ellu muinasjutt elavaist teemantidest, 
mis ülikool oli surmanud. Olgugi et ta tea- 
duste emale sellest muinasjutust ega see ema 
ka selle surmamisest ühtki sõna polnud lausu- 
nud ega rääkinud, oli siiski ülikool ta surma- 
mise nii salakavalalt läbi viinud, et Heilo! ei 
jäänud muud üle kui ainult tunnistada: surnud: 
Mida rohkem ta selle üle järele mõtles, seda 
selgemini tundis, et tas oli läinud kaduma ime- 
lik esivanemailt pärandatud aare, mille üle ta 
ei osanud õieti leinatagi. Küll aga märkas, et 
tundmatu võim ta hingeilma sügavikus selle 
üle siiski leinas. 

Surnud ja uuesti ellu tõusev muinasjutt 
saatis teda muinasmaailma — unelasse. 

Oli pühapäeva hommik kui Heilo süngest 
unest ärkas. Ta ei saanud arugi, kuidas nädal 
nii kiiresti võis olla möödunud. Ruttu riietus 
ta ja sammus tänavalle. Sääl aga tabas teda ül- 
latus üllatuse ja õudus õudsuse järele: ühes 
kohas kiitles üleolevalt kõverus ja tõendas, et 
ta täiesti on sirgus ise; teises kohas tallas üle- 
kohus õigust armutult: pildus. rebis teda, süli- 
tas talle ja heitis ta siis majahoidjale prügi- 
kasti viimiseks tänavalle; kolmandas kohas 
peksis ja mõnitas autu ausat inimest, kes ei 
võinud vastu tegutseda, sest siis oleks teda 
kui sääduse rikkujat kurjategijaks tunnistatud. 
Lõpuks hüüdis autu: , Nüüd võid minna sea- 
dusele kaebama!“ ja läks ise irvitades oma teed. 
Kõik see mõjus Heilosse masendavalt. Vahest 
tahtis karjatada või hüüda appi. Siis aga läm- 
bus tas kõik. Keegi nägematu naeris tooresti 
ja irvitas jõhkrasti kõige üle. 

Aeg, mis ei tunne kiiruse ega aegluse sää- 
dusi, oli möödunud kiiresti. Päike oli eineajast 
hästi kõrgemal kui Heilo viimaks tundis söögi- 
isu. Ta seadis sammud kesklinna suunas. 

Peagi jõudis ta toreda esmaklassilise resto- 
raani manu, millest söögi-joogi lõhnad tungi- 
sid talle ninna, Ta ei mõelnud kaua. Astus 
sisse, istus lauda ja tellis nälja kustutuseks 
klaasi piima ja saiakese. Aga sellestki jäi pool 
söömata. Ta ei kannatanud välja seda õhus- 
tikku. Inimese keha ja hinge lammutamine oli 
siin niisuures hoos, et Heilo koguni selgesti 
kuulis vastikut murdumise, purunemise ja lan- 
gemise raginat. Ta tõusis toolilt ja sammus 
kiiresti tagasi tänavalle. 

Siiamaani ei olnud Heilo lasknud ühtki 
madalat mõtet enda lähedallegi. Nüüd korraga 
andis ta, nagu restoraani mõjul, neile vaba 
liikumisala, et ka omaenda hinge vastukohti 
vaadelda ja tunda: ,,kui näiteks saaksin õige 
praeguse maailma arusaamise järele mõistlikuks 
ja teguvõimsaks inimeseks; saaksin meheks, 
kes sõtkub maha kõik, mis kulla saamisel teel 
ees, olgu see siis kas või armsaimgi inimene. 
Tallan hoolimatult üle isegi omast hingest. 
Pillun porri kõik kõrgemad mõisted, mis ini- 
mest ülespoole tõstavad. Siis ometi saan näha 
ja kuulda, kuidas mind antud ajatargad ja ru- 
malad austavad ja peavad mind tõsiseks ini- 

meseks, kes oskab elule igati ja kõikjal koha- 
neda. Kes julgeb uuristada augu kas jumala 
või kuradi enda külje alla, et sääl elada nagu 
ürgsigidik sügavmere põhjas, kel pole pääle 
hästi töötavate lõualuude mingisuguseid muid 
kõrgemaid organismi juhte tarvis. 

Korraga tundis Heilo, kuidas need mood- 
sad mõtted teda juba paitasid ja ebelevalt 
sisselaskmist ootasid ta hinge värati taga. Ta 
tundis, kuidas üks elupoolus tahtis surmata 
teist. Nähtavasti käivad ka elueitamised ühes 
oma kuninga — surmaga sama elualalhoiu sea- 
duse alla, nagu elujaatamised ühes oma üle- 
ma — Elugagi. 

Ta vaade peatas jalgteed saatval saasta 
rentslil, millesse olid lugematud inimesed rapu- 
tanud kõik oma rasked inimlikud, õilsad ja 
jumalikud mõisted ja mõtted. Säält aga ammu- 
tanud ja sissehinganud endasse vaimu pimes- 
tavat prügi ja tolmu, täiendanud endid elu- 
tuuma asemel elu mõttetumate kerglustega. 

Samas aga tundis Heilo, et metsikud mõt- 
ted tas tõmbusid tagasi. Ta silmas veidi 
kaugemalle ja imestades nägi, et tore kirik 
seisis ta ees. Selle pärani avatud uksed nagu 

ootasid patust pöörjaid, ootasid sisseastujaid. 
Heilo teadis, etinimhing mõnel saatuslikul hetkel 
vajab välispoolt tuge, et jääda püsima kõrgete 
mõtete ja ideaalide juure, mis inimest hoiavad 
inimeses ja viivad teda edasi tuleviku kõr- 
guse suunas. Et temagi oli mõttes vähekese 
pöördunud kardetud hetkele, astus ta kirikusse 
sügavas aukartuses. 

Aga siin alles tabas teda üllatus: 

Pastor oma jutluses, suurte ja kõrgete inim- 
kunna ideaalide ja aadete asemel ainult sõimas 
ja teotas inimest raskeimal moel. Üksikud 
sõnad ja laused — nagu ,põrgupatune —, 
jumalavaras ja -vastane —, patuporis pöörlev 
ori —, pörguroimarite roog, saatana saak —, 
õnnelikud on pimedad ja kurdid, — õndsad 
kõik, kes mõistusest vigased ja vaesed“ jne. — 
põletasid tõesti Heilo hinge nagu põrgu tuli. 

Esmalt püüdis ta kuulduvaid sõnu ja lau- 
seid mitte kuulda, vahest mattis selleks kõr- 
vadki kinni, aga see kõik osutus asjatumaks. 
Kauemini ei sutnud ta seda inimese mõnita- 
mist ja teotamist välja kannatada. Hüppas 
üles nagu ehmunud hirv ja jooksis kirikust 

tusest rahakoguja vaagnat, mis suure parinaga 
kukkus ümber, kuna kogutud metallveeringud 
heleda kõlinga põrandale langesid ja laiali 
veersid. Vaevalt oli Heilo sellest inimest ja 
hinge teotavast asutisest jõudnud mõned sammud 
eemale, kui kostsid ta kõrvu vägevad, süda- 
me põhjast karjutud hüüded: ,hull! kur... 
radi hull...!“ 

Heilo jooksis kiiresti, et jõuda rutemini 
väljaspoole kirikupiiri. Sõnad ,,hull“ lendasid 
talle järele, tabades nagu toored rusikahoobid 
kuklasse. Alles siis kui oli kolmandat korda 
pöördunud risttänavalle, usaldas ta katkestada 
jooksu ja tõmmata hinge tagasi. Aeglaselt 
sammus ta Toome orgu, istus pingile, heitis 
siit vahete-vahel mõned pilgud vana kiriku 
varemeile. Ta mõistus ei tahtnud nagu hästi 
töötada, sest et kõik kuuldud sõnad, eriti vii- 
mased, tantsisid ta silme ees võimsalt, pöö- 
raselt ja metsikult. Tõesti mingi nägematu 
»hull“ pühitses ta üle ülbelt ja üleolevalt oma 
võidupidu. 

Vihahoog püüdis valitsejaks pääseda Heilos, 
aga viimane ei annud sellele ruumi oma hinges, 

»Ah; jäägu kõik need targad oma ,bulluks“ 

arvamise juure“ — hüüdis ta ja läks rahulikult 
edasi. 

Vaevalt oli Heilo jõudnud minna mõned 
sammud, kui ta ainik sõber Üprus jooksis 
nagu nool ta juure ja sosistas poolkuuldavalt 
ta kõrva: ,põgene! ,,põgene, enne kui on 
hilja! põgene!“ 

Arusaamatult ja küsivalt vaatas Heilo sõ- 
bra otsa. 

Tal oli raske uskuda kuuldud sõnu. ,Mis? 
mispärast pean põgenema“ — küsis ta viimaks. 

»Sellepärast, et oled ajalehele saadetud 
artiklis süüdistanud tarka valitsust rumalais, 
inimese, rahva ja nende elu hävitavais tegu- 
des. Ajaleht on aga trükimise asemel artikli 
saatnud kaitsepolitseile. Selle põhjal on see 
sinu tabamiseks kõik välja pannud. Nüüd ei 
ole sa, mu sõber Heilo, enam lihtne, vaid koguni 
kardetud hull.“ 2 

Heilo heitis ruttu läbipuuriva pilgu Üpru- 
sele ja veendus kohe ta hoiatuse tõelikkuses. 
Samas aga raputas kõik päälevalguvad kartu- 
sed enesest ja hüüdis: ,,või siis ikka elab haige 
ja vigane inimkund samas rumalas igarlikus aja- 
järgus, kus ta iialgi ei salli, et talle öeldakse : 

»Vigane ja haige“! Seejuures ootab aga sa- 
laja kusagil nurga taga vägevat, vigadest ja 
haigustest päästjat. Nähtavasti on inimkunnal 
kergem kanda rumalust ja haigust kui ära mõista 
tõeallikaid.“ 

Ära filosofeeri,“ hüüdis Üprus omakorda. 
»Maailm ei salli sind ega su filosofismi.“ 

»Oigus,“ vastas Heilo. ,Maailm on ikka 
vihanud valgust, selle nägijaid ja pooldajaid, 
on ikka lugu pidanud pimedusest ja pimedaist.“ 

»Vait nüüd!“ hüüdis Üprus uuesti. ,, Vaen- 
lased lähenevad.“ 

Nüüd nägi ka Heilo, kuidas kaks meest 
möödusid kummaltki poolt vana kiriku varemeid 
ja jooksid trepist alla orgu ja lähenesid otse- 
suunas kahest küljest neile. 

Enne kui Heilo suutis seikluse üle selgu- 
sele jõuda, pistis Üprus jooksu Katoliku täna- 
valle ja säält edasi Tähtvere pargi poole. 

- Kõik neli meest tormasid suure hooga Hei- 
lost mööda põgenejale järele, keda nad nähta- 
vasti pidasid otsitavaks. 

Kostsid paar ägedat, läbilõikavat vilet, mil- 
lele järgnesid veel mõned saladuslikud revolvri» 
paugud ja teissuguseid märgu vilesid. 

Nüüd mõistis Heilo kõik. Üprus oli oma 
paolise jooksuga annud talle põgenemise või- 
maluse. 

»Isegi eestlasele võib eestlane olla veel tõ- 
siseks sõbraks,“ — mõtles Heilo ja sammus 
orust üles Toomemäele. Tähtvere pargi poolt 
kostis uuesti saladuslik signaalvile ja samal het- 
kel nägi Heilo, kuidas mitmed univormis kui ka 
lihtriides politseinikud sibasid üle Toomemäe 
suure rutuga Tähtvere pargi poole. 

»Näe“ — mõtles Heilo: ,,rahva võim on 
rahvahävitamise tuhinas ja pöörases tegutsemise 
palavikus. Aga kunagi pole ta selle üle jä- 
rele möelnud, et iga väikseimagi rahvaosakese 
hävitamine viib rahvast ainult lõpphävinemisele 
ikka lähemalle. Otse paradoksina tundus talle, 
et kõik maailma riigivalitsused ihkavad rahu- 
likke kodanikke ja kodanikud ihkavad rahu. 

Nüüd aga . . .“ Heilo mõttelõng katkes. Ta 
vaade kiindus rahulikult pingil istuvalle ja te- 
raselt teda silmitsevalle naisterahvale. ,, Elina !— 
Ei, ei, kui põgenik, kui kardetav tagaotsitav 
ja -aetav hull, ei või ma, Elina, sinuga vahe- 
tada sõna jumalikku ega õnnelikku“ — sosistas 
Heilo vaevalt eneselle kuuldavalt ja sammus 

aeglaselt edasi. Jõudes aga Elina kohta, tõs- 
tis see kasteheinust, tumepunaseist ja lumival- 
geist nelkidest lahtise lillekimbu oma rüpest, 
suudles seda ja ulatas selle Heilole. Aega- 
mööda ja kindlalt võttis ta selle vastu ja surus 
õrnasti rinnale. Ta kattis seda suudlustega, 
niisutas mõne hõbedase pisaraga, tõstis selle 
siis Elina pää kohale ja puistas lilled ta pääle. 
Ta läks, kuid astus ainult sammu edasi. Talle 
enesellegi tundus võõrastavana lahkuda oma 
pruudist ilma ühtki sõna lausumata. Ta sei- 
satas. Samas aga tõusis Elina, astus Heilo 
juure ja ütles: ,Mu Heilo, mu saatus! Kuiini- 
mesed ja isegi jumalad sind enam ei mõista, 
siis mõistab sind sinu Elina, sinu saatus. Nüüd 
rutta, sest õige lühike hetk võib inimest lan- 
getada, millest tõusmiseks osutub sagedasti 
kogu eluaeg lühikeseks. Seepärast rutta välja 
ähvardavast hädaohust, ümbritsevaist vaenlasist. 
Nad on kõvemad sinust...“ Kaugemalle Elina 
ei saanud. Kaks politseinikku traavisid neist 
mööda, ikka Tähtvere pargi poole. 

Mõlemate vaated heitusid ja sõnad katkesid. 
Elina vajus aeglaselt pingile ja peitis oma palge 
kätesse, kuna Heilo tõttas edasi, mäest alla, 

risti üle Vallikraavi, otse Tähe tänavalle. Mõ- 
lemad tundsid, et sama purustamatu jõud, mis 
valitseb tähtede vahel, seob ka neid. 

Kui Heilo oli jõudnud Riia ja Tähe tänava 
ristteele, jäi ta seisma õudsest elupildist haara- 
tuna. Kiiresti heitis ta pilgu üle laias hoos 
dramatiseeruva tegeliku elu ja nägi kuidas pää- 
osa etendaja, keda nimetati Valitsuseks, oma 
lugematute abiliste-ametnikkude, sääduste ja 
määrustega vahetpidamata torkis ja ärritas 
Rahva Hinge, järelejätmata sesse haavu lõi ja 
nagu pilkeks plaasterdas, pidevalt väänis ja 
vägistas, käsutas ja kägistas. Ja kõik see 
Rahva Hinge ühest kohast teise pildumine ei 
sündinud mitte mineviku hämaruses ega mui- 
nasjutulises pimedas põrgus, ei, vaid päikese, 
teaduse ja elektri poolt valgustatud aegkunnas. 

»See on sihikindel Rahva tapmine ja hävi- 
tamine |“ hüüdis Heilo. Ta tundis, kuidas iga 
südame rakk ajas nagu tuhandest august hele- 
dasti hõõguvat valutuld välja. 

Uesti hüüdis ta: ,eemale kägistavad käed 
Rahva Hinge küljest!“ 

»Hull“ — hüüdis keegi mööduja, kes oli 
kuulnud Heilo sõnu. 

Oudne hämardav pilt ühelt ja traditsiooni- 
line »hull“ teiselt poolt salvasid ja pigistasid 
Heilot nii valusasti ja tugevasti, et ta mattis 
oma kõrvad kätega ja pigistas kinni silmad 
ning pani kõigest jõust jooksma — põgenema. 

Ta põgenes mööda Ropka maanteed välja 
linnast, sama maanteed, mida mööda oli tulnud. 
Pöördus siit Võrumaanteele, jooksis ja põgenes, 
nagu seda ta füüsiline võim vähegi lubas. Uhtke 
kohal käändus üle nurga otse Kambja maan- 
teele. Jooksis, kuni jõudis Tatramäele. 

Üleni higist nõrgudes ja kibedast jooksust 
hingeldades peatas ta sääl. 

Kogu tee oli ta sagedasti kuulnud vastu- 
tulijailt enda pihta käivat hüüdu — ,hull“: 
Nüüd hakkas isegi teed kartma. Ta astus 
maanteelt kõrvale, sammus põllupeenart ja mäe- 
nõlva mööda väljale ja jäi peatama suure raud- 
rändkivi man, mille mõlemil pool kasvas suur 
seitsmeharaline, püramiidikujuline tore kadaka- 
põõsas. Ta seisis veidi aega nagu uimastuses, 
siis laskus kivile ja jäi rahulikuna istuma. 

Ängistatud mõtted hakkasid ta pääs valla- 
nema ja liikuma. 

See, et kõik teised pääle ta pruudi olid 

tunnistanud teda hulluks ja püüdsid talt riisuda 
vabaduse, võib-olla isegi elu, äratas tas õuduse 
tunnet. Isegi ülikool oli abiandmise asemel 
talt võtnud, riisunud vanaisalt pärandatud ilu- 
saima muinasjutu kõikvõimsaist elavaist teeman- 
tidest; oli muutnud selleks, mida see oligi 
olnud, see on: tagasi muinasjutuks, millesse oli 
tundmatu luuletaja heitnud ilusa, salapärase ja iga- 
vesti võluva sõlme inimese ja teemandi vahele. 

Juba kolmat korda mõtles Heilo eneses 
samu küsimusi ja vastuseid: 

»Mispärast on küla, linn ja inimesed heitnud 
mind enesest? Kas sellepärast, et ma pole 
osanud Darwini seaduste järele kohaneda igale 
väikeselle ja suurele rumalusele, varguselle, roi- 
male? Mispärast ajab valitsus mind taga? Kas 
sellepärast, et olin omas kirjutises näidanud, et 
õiguse tallamine ja isegi mõttes kurjategemine 
õiguse vastu tähendab rahva ja ta elu hävi- 
tamist? Roimar ei põgene kunagi ära maalt, 
linnast ega rahva mant, vaid ainult kordasaade- 
tud roima mant. Kas siis mina, kes pole tei- 
nud mõtteski kurja, olen hullem kui rcimar, et 
pean põgenema oma linnast, oma isade maalt 
ja rahva keskelt!“ 


»Kes on hull ja haige, kas mina või minu 
vastane,“ hüüdis Heilo nagu meeleheites. 

Vastuse asemel aga irvitas keegi võimar 
julmalt ja jõhkralt talle vastu. Aeglaselt tõusis 
ta kivilt. Ta jõudis veendumusele, et allamäge 
veerev raskus, samuti langev elu ei peata enne 
kui põhjas. 

»Olgu siis,“ hüüdis Heilo: ,,kisun puruks 
kõik oma soo- ja veresuguluse, mineviku, ole- 
viku ja tuleviku, õnne ja õnnetuse, rumalad ja 
targad, nõrgad ja tugevad, kauged ja lähedad 
sidemed ja sõlmed! Puruks!“ — Hääl ängistus 
tal rinnas. Sõnatumalt lahkus ta kivi juurest, 
et alustada teekunda, mis pidi teda igaveseks 
eraldama isaemade maalt, maalt, mida ehtisid 
neli maailma uhkeimat aastaaega. 

Vaevalt oli ta teinud mõned sammud, kui 
tas tõusis elav soov heita viimne kallistav ju- 
malagajätu vaade üle kodumaa, üle kõige, mis 
sääl kasvas ja elas. Ta tegi sügava kumarduse 
väljule ja aasule, kumardas kõrgele mäele ja 
madalale orule, kumardas tumerohelisele metsale 
ja kadakapõõsale; saatis siis viimse kumarduse 
mustale mullale. Laskus siis kodumaa pinnale 
põlvili ja võttis peotäie mulda, mähkis selle 

hoolega puhtasse hiinasiidisse ja peitis ta oma 
rinnale. Heitis siis pilgu kodumaa taevavõl- 
vile ja alustas teekunna, mis pidi teda välja 
viima isaemade maalt jäädavalt. 

Aga vaevalt oli ta jõudnud mõnikümmend 
sammu edasi, kui ta imelikust nägemusest ehmus 
ja jäi nagu raidkuju kivistunult seisma. Teera- 
jal, mida mööda ta tahtis minna, seisis pere- 
kund inimesi ees. Igalühel neist oli parem käsi 
hoiatavalt ja teed sulgevalt tõstetud. Nende 
kõrge jumalik vaade ja seis oli nii pehme, õrn 
ja kõikumata kindel, et Heilo ei suutnud seda 
välja kannatada. Ta lõi oma pilgu maha. Uuesti 
üles vaadates ei näinud ta enam kedagi. Hää- 
meelnga oleks ta veel silmitsenud neid õilsaid 
inimesi, aga nad olid kadunud. 

Vist ainult 'meeltehämming, mõtles ta. Aga 
see seletus ei suutnud teda siiski rahustada. 
Imelikud kauged mõtted valdasid teda. Mõtted 
töötasid kiiresti ja peagi mõistis kõik: need 
hoiatajad ja teesulgejad polnud keegi muud, 
kui tema enese lihalikud ürgisa ja ürgema ühes 
oma lastega. Kõik sidemed, mida tahtis kodu- 
maalt jäädava lahkumisega purustada, nüüd aina 
kõvenesid. 

»Mida pean tegema ja kuhu minema?“ kü- 
sis Heilo eneselt. Ta ei leidnud sellele kohe 
vastust. Jääda kodumaale, kes teda kardetud 
hulluna põlgab, vihkab ja taga ajab, see oli 
talle võimatu. Samuti võimatu oli talle ka pu- 
rustada nüüdsama ürgvanemate poolt antud 
kindlat soovi. Raske meeleheide ängistas kõik 
ta meeled. 

Järsku ilmus ta huulile salapärane naeratus, 
mis teda rõõmustamise asemel aina purustas. 
Ta vaade jäi peatama jalge ees lamavalle raud- 
kivile. Ta kahmas selle sülle ja sammus tagasi 
mahajäetud kivi ja põõsa juure. Läks ja otsis 
veel ühe labidataolise kivi ja tõi ka selle siia. 
Seisatas siis ja vaatles veripunase päikese loo- 
jenemist. Kui päikese ketas oli kadunud maa- 
ilma ääre taha, ütles Heilo eneselle: ,, Tahan 
vähendada kõigi vaeva! Jumala oma sellega, 
et ise enese tapan, inimestel sellega, et ise enese 
matan! Siis ei tarvitse valitsus mind taga ajada, 
terveks — jääda igavesti oma isaemade maale !“ 

»Muld, sa pehme muld, oled aidanud kas- 
vatada mind, oled istutanud minnu samad õigla- 


sed ja võimsad elu omadused, millega võide- 

takse aeg, ruum ja igavik! Võta vastu oma 
kasvandik ja peida ta oma igaviku rüppe!“ 

Tüki aega pidi Heilo oma käsi sundima, enne 
kui need hakkasid töötama. 

Iga minutiga suurenes ja süvenes õõs suure 
kivi all, kuhu ta tahtis enese matta ja toodud 
kiviga sulgeda hauaavause. 

Vaevalt oli ta tööga jõudnud pooleni, kui 
arvas kuulvat õrna, kõnelevat häält: ,Heilo, 
Heilo, sa pole veel suurte ja võimsate päävaen- 
lastega võidelnud! Sa pole võidelnud, vaid 
ainult nende eest põgenenud !“ 

Heilo katkestas kaevamise, kuulatas ja vaa- 
tas ringi; ei näinud aga kedagi ega kuulnud 
enam midagi. 

Vaevalt oli ta uuesti alanud oma tööd, kui 
hääl, mis talle tundus olevat tuttav, otse talle 
kõrva sosistas: ,jäta see inimese jaoks kõlb- 
matu must tööl Jäta see Jumalalle, kes seda 
muidugi tegemata ei unusta!“ 

Taas vaatas ta teraselt ringi; ei näinud 
aga seegikord midagi. ,Ah, ainult meelte- 
hämming,“ hüüdis ta ja jatkas kaevamist! 

Aga nüüd kostis selgesti tuntud hääl: ,Kui 
jumalad ja inimesed sind enam ei mõista, siis 

mõistab sind sinu Elina, sinu tulevik ja saatus; 
sa kuulud nendele!“ 

Aegamisi tõstis Heilo pää ja võpatas. Kivil, 
mille alla ta õnnistas hauda, istus Elina nõjatades 
paremalle käele ja vaatas talle hukkamõistvalt, 
kusjuures suured pisarad veersid pikkamisi ületa 
põskede, üle ta riiete, mööda kivi, alla poolvalmis 
kaevetud haua põhja, kus imbusid pehmesse 
mullasse. Kogu sel teel särasid ja sädelesid nad 
suveöö hämaruses nõiduslikult, salapäraselt, nagu 
oleksid jutustanud elusuurusest, eluõnnest — 
isegi surma lävel. 

Inimane, keda tema ja kes teda jumaldas ja ar- 
mastas, valas pisaraid tema ja ta praeguse töö 
pärast. 

Midagi rebenes ja avanes Heilos. —Teis- 
sugused mõtted algasid tas oma tegutsemist. 
Ta astus kiiresti hauast välja, pesi käed heina- 
kastes mullast puhtaks, võttis taskuräti, astus 
kivi juure ja tahtis kuivatada pisaraid Elina 
palgelt; kohtas aga Elina asemel ainult suve- 
öö hämarust, mis kivil ja kõikjal lasus. 

Hämmastudes ja kohkudes vaatas Heilo 
ringi, käis mitu korda ümber kivi, otsis ka kau- 
gemalt, hõikas õrnasti ja pehmesti ta nime, aga 

kõik oli ilmaaegu: Elinat ei leidnud ta ku- 
sagilt. 

»Eline, Elina“ — hüüdis ta, ,sa hälvitasid 
mind elule tagasi, olgu siis — su hinge pühale 
ja puhtale soovile ei sõdi ma vastu: lõpetan 
enese tapatöö ja jätan selle Jumala hooleks, kes 
algusest saadik pole veel unustanud ühtki olen- 
dit tapmata.“ Ta süvenes endas elumõtteisse. 

Ta istus kivile. 

Nüüd tõusid tas mustad tormitsevad pil- 
ved tuld pildudes ja võimsasti müristades ikka 
kõrgemale ja kõrgemale. Varsti pildusid suu- 
red ja rasked veepiisad nagu raheterad hooli- 
matult ja metsikult ta rinnale ja säält mööda kivi 
alla hauda, nagu oleksid tahtnud teda nuhelda 
või puhtaks pesta ta mustast mõttest ja tööst. 

Ei, ei — see polnud mitte ainult Heilo, 
ta ihu ja hing, vaid see oli Rahva Ihu ja 
Hing, mis sääl Tatramäel kivil istus ja süda 
suveöö hämaruses valas valupisaraid, oma enese 
käega, oma enese alla öõnistatud hauda. 

Elina oli õnnelikult jõudnud linna. Olles 
viibinud mõned päevad ühe kaugelt-sugulase 

juures, kui saigi juba teenistuskoha ühe mää- 
ratu rikka linnakodaniku majas. Olgugi et 
sellest rikkast räägiti talle imelugusid, ei pöör- 
nud ta neile vähimatki tähelepanu. 

»Kas võib teenija, kui need teda ei tülita, 
hoolida leivavanemate lollustest, mida nad 
üha teevad ja millest maailm räägib lakkamata. 
On ju olemas maailmas rohkem lolle kui tar- 
ku.“ — See oli Elina tavaline mõtteväljendus 
sääraste kõneluste puhul. 

Mida kauemini ta teenis, seda enam õppis 
tundma neid rikkaid inimesi ja nende imelugusid. 

Et Elina oli tööga läbi ja läbi vilunud ja 
uusima töötehnikagagi hästi tuttav, siis jõudis 
ta iga tööga kiiresti lõpule. Töö — see nagu 
sulas ta kätes. Üks teenijaist lasti kohe lahti 
ja selle kohustused anti Elinale. Aga see ei 
tähendanud talle midagi. Vaba aega jäi tal 
ikkagi küll ja küll. See vabaaeg vihastas 
rikkaid üdini, sest nende mõiste järele pidi 
teenija vahetpidamatult tegevuses olema: teisiti 
ei suutnud nad üldse mõtelda. Nüüd lasti ka 
kaks ülejäänud teenijat teineteise järele lahti. 
Aga seegi ei aidanud. Aega jäi nüüdki veel 
tublisti järele. Küll kraamiti ja otsiti kõik 

välja, mis kuidagi lasi ennast nii või teisiti 
seada ja liigutada. Nüüd alles tõusis majas 
häda ja õnnetus. Ei leitud ega saadud Elinale 
enam tööd. Proua ja härra käisid ja jooksid 
ohates ning käsi veheldes väga õnnetumalt 
ringi, nagu oleks see Elina vabaaeg rõhunud 
neid nagu luupainaja. 

Alul tegi see Elinale nalja. Nüüd hakkas 
ta neid terasemalt tähele panema ja imestas, 
kui väikese mõistusega isegi määretu rikkad 
inimesed võivad olla. Ta leidis ka imeliku pro- 
portsionaalsuse : mida rikkam inimene raha ja 
vaesem mõistuse poolest, seda suurem needus 
tollele rahvale, kus ta elab ja tegutseb. 

Nii see kaua edasi kesta ei võinud. Elina 
päästis leivavanemad hirmsast piinavast töö-otsi-= 
mise hoolest sellega, et lahkus nende juurest. 

Kohta otsida ta kaua ei tarvitsenud. Ta 
sai peagi uue koha ühe inseneri perekunda. 

Mõne nädala teenimise järele märkas Elina, 
et see perekund kuulus maailmas nii vähe ole- 
vate haruldaste, suursuguste hulka. Siin olid 
sügavatundelised ja seestpidi tõsise hariduse 
tippu jõudnud inimesed ühinenud ja loonud pe- 
rekunna, mis sädeles nagu hele täht kusagil 

kõrges ruumis. Siin hinnati hoolsat inimest, 
hinnati ruttu ja hästi tehtud tööd. Kui Elina 
oli teinud kõik töö, siis ei tulnud keegi töö- 
otsimisega hädaldama, vaid öeldi, et võib oma 
vaba aega kasutada oma enese hääks. 

Elina oli väliselt gratsioosne, sisimalt sügav, 
rahulik ja vooruslikult kaljukindel — ühe sõ- 
naga: sädeles nagu teemant. Pääleselle viibis 
ta kohal, kus käis palju härrasid. Seepärast 
pidi ta ennast alaliselt kaitsma haridusega üle- 
võõbatud kui ka võõpamata härrade vastu, kes 
püüdsid talle läheneda. Nende hulgas oli isegi 
härrasid, kes seitsmekordselt olid üliõnnelikult 
nainud ja lühikese aja järele üliõnnetuna lah- 
kunud abielust. 

Mitukümmend korda oli Elina neid kõiki ta- 
gasi tõrjunud. Aga ikka tulid nad uuesti ja 
avaldasid ilusaimate sõnadega oma suursügavat 
ja ülevat armastust, mida nad kahjuks küll oma 
tegudes olid aina labastanud. 

Siin alles õppis Elina mehi tundma ja neid 
hindama. Nendest meestest jäi talle meele ise- 
äranis kolm väljapaistvamat tüüpi: 

Kui Elina oli juba mitu meest karmilt ja 
käskivalt eneselt eemadanud, siis ilmus kord 

ta ette üks keskealine härra, otsekohene, läbi 
ja läbi aus, õiglane, määratu sügava ja õrn- 
peenetundelise olemise ja õilsa sädeleva ise- 
loomuga. Ta ei tarvitanud Elinale lähenemiseks 
ei ühtk maskit ega maskeerimist, ei sõnas ega 
teos. Vale seisis tast eemal ja elas mustust- 
armastavate inimeste hingemaailmas. Ta oli 
nagu tükk puhast kulda, mis eluroostet ei tun- 
nud ega kartnud. 

Ta ei rääkinudki armastusest ega tahtnud 
ka otsekohe naida, vaid palus ainult tutvuse 
luba teineteise tundmaõppimiseks abiellumise 
eesmärgiga. Et otsuselle jõuda, kas suudavad 
nad vabalt suubuda ajast ajasse, väsimatult, 
mahajäämatult ja lahkuminematult teineteise kõr- 
val nagu kaks tähte maailmaruumis. Teineteist 
sisustada ja ümbritseda jumaluse sisuga, õilis- 
tada teineteise hinge pidevalt ilusaimate ja õrni- 
mate armastuse ja austuse närtsimatute õitega. 
Kui suudavad seda, siis abielluvad, kui'ei, siis 
jahkuvad suursuguselt, roojastamata teineteist. 

Et see mees oli täiesti tema Heilo vääriline, 
seepärast oli ka Elina ta vastu otsekoheselt 
õiglane ja seletas, et tutvuse soovist midagi 
ei saa ega tule, sest ta olla enda lubanud 

igavesti teisele ega murdvat seda lubadust 
iialgi. 

Seda kuuldes oli see härra tõusnud toolilt, oli 
astunud Elina ette ja öelnud: ,,Kõik ausad, õig- 
lased, kohusetundelised ja purunematu armas- 
tuse kandjad, nii mehed kui naised on olnud 
alati selleks märgilauaks, kuhu iga õhuke tea- 
dur ja õhukene teadus on lasknud oma pilke, 
teotuse ja surma nooled. Elame ajal, kus au- 
tus auga, vale tõega, rumalus tarkusega ja nõr- 
kus kangelaslikkusega armastab seguneda, et 
siis üksteist teineteise varjus needa või õnnis- 
tada, nii nagu see näib olevat kummalegi ka- 
sulikum. 

Elame kõrgema inimhinge lõhkumise ja 
lagunemise ajajärgul, kus ihatakse rännata ja 
elada keset neid lagunenuid ja lagunevate 
varemete välju. Aga tuleb aeg, kus rahvas 
tõstab igivana ja igavesti nooreks jääva au- 
suse, armastuse ja kohusetunde tõetähe oma 
varemete varjude võimust kõrgemalle: kus 
saadakse aru, et püsiva perekunna lõhkumise 
ja ta elutingimuste hävitamisega — hävitatakse 
püsiv inimene, rahvas ja nende isamaa. Pere- 
kunna õnn, õnnetus, viletsus ja surm on üht- 

lasi ka rahva õnn, õnnetus, viletsus, rahva ja 
ta isamaa surm.“ 

Ta palus Elinalt andeks oma julgust tüli- 
tamises ja soovis talle ta raskes seisukorras 
jäädavat püsivust, kaljulist vastupidavust. Nii- 
suguseist inimesist tundvat ta suurimat rõõmu, 
ja olevat õnnelik kohates seesugust naist, keda 
ta seni oli pidanud olematuks. 

Nagu teda oli Elina talle asjaolu otsekohe- 
selt ära seletanud, sellest oli olnud ausale me- 
hele küllalt. — lialgi ei tulnud ta enam sel- 
lega ta meelerahu segama. 

Hiljuti oli Elina kohanud ka üht endist 
jõhkrat lihunikku, kes nüüd oli väliselt hästi 
silutud ja vägev pangamagnaat. See härra 
esines talle abielu ettepanekuga, avaldades 
austavat armastust ja ülistades Elina loomu- 
likku lihtsust, mis sundivat teda astuma see- 
suguse tähtsa sammu. 

Kui Elina oli kindlalt tagasi tõrjunud kõik 
ta kosimiskatsed, siis hakkas ta talle pakkuma 
raha : pakkus esmalt tuhandeid, siis suurendas 
summat järjekindlasti kuni miljonini, isegi mil- 
joniteni sularahas või kinnisvaras. Kui see 
kõik ei aidanud, siis palus Elinat nimetada 

ainult soovi, sest ta olevat valmis kõik tema 
nõudmised täitma. 

Ja siis, kui Elina oli teatanud, et härra 
viigu oma kirgi-orjav keha ja vaim jäädavalt 
ära siit toast, siis oli magnaadi iharusest lõken- 
davalle näole ilmunud kilomeetri pikkune rumal 
ilme. Ta oliläinud suure vihaga välja, hüüdes 
seejuures: »Toon Pariisist kullas ja brilljanti- 
des särava iluduse, mille sädeluse ja hiilguse 
ees peate kadedusel laskma ennast närida.“ 

Teises toas aga oli ta oma palge peitnud 
kätesse ja ohanud: ,,Kulla võim ja raskus on 
täitnud kõik mu soovid naiste suhtes, ja nüüd 
murdis üks lihtne neiu selle võimu. Siis oli 
tormanud ukse manu, löönud selle jalaga lahti 
ja kadunud tänavalle. 

Vaevalt oli Elina panga härrast lahti saa- 
nud, kui talle ligineda katsus üks sõjaväeinse- 
ner, kes tihti külastas ta ausaid leivavanemaid, 
kus teda oldi sunnitud vastutahtmist sallima 
teatud ametikohuste täitmise pärast. Proua 
oli seletanud Elinale ja isegi teda hoiatanud 
inseneri eest, kelle minevik, olevik ja tulevik 
olevat kõik kokku puhas rafineeritud don- 


juanlikkus. 

Väga peenelt ja äärmuseni viisakalt ligines 
insener talle, kutsus teda teaatrisse, kõne- 
õhtule, tähtsaile pidudelle, maskeraadile, või 
niisama jalutama Toomemäele. Aga kõik need 
kutsed ja katsed äpardasid, Nähes, et Elinal 
oli mingisugune kaljulik moraal, hakkas inse- 
ner väga kavalasti ja osavasti Elina moraali 
kaugelt ja lähedalt öönistama, purustama ja 
naeruvääristama. Mõnikord tuli insener isegi 
kalleimate veinide ja paberossidega Elina juure 
ja palus, et ta neid prooviks ja nende maitse 
üle otsustaks. Insener oli väga teadlik sellest, 
et kui naine korrakesegi kas joob, niisutab 
oma huuli veiniklaasil või suitsetab, siis on 
murtud ta vastupanu või vähimalt sellele 
vastuseisule antud murdumiskäik. 

Kõik inseneri peenkavalad plaanid purune- 
sid Elina ja ta maailmavaate vastu. 

Aga sellega ei leppinud insener veel: ühel 
pühapäeval, kui kogu leivavanemate perekund 
oli välja läinud, ilmus insener järsku tuppa ja 
lukutas ukse enese taga. Ta hakkas toore jõuga 
Elinale kallaletungima. 

Algas äge lahing. Elina kaitsis end esmalt 
rusikatega, aga nähes, et see ei aidanud, haaras 

vöölt pussi, mida ta alati enesega kandis kaa- 
sas. Puss välkus julge ja vahva neiu käes, 
kuni taganes mees raske õlahaavaga toast. 

Elinal sai kauaaega tagant järele imestada, 
kuidas insener oli rakendanud tõhe kõik oma si- 
semised ja välimised võimed, oma hariduse ja ha- 
rimattuse ühe naisterahva allapoole-kiskumiseks. 

Sellest ajast pääle algas Elinal täiesti rahu- 
lik elu. Kõik teadsid, et siin ei olnud ühelgi 
ei nii ega teisiti midagi pääle hakata. 

Et Elinal vaba aega küllalt üle jäi, siis kasu- 
tas ta seda enese arendamiseks ja teadmiste 
laiendamiseks. Tegi mitmed kutsekursused läbi, 
käis vabaülikoolis ja õppis ära isegi mõned võõr- 
keeled, mille tagajärjel avanesid talle maailma 
suurimad ja kalleimad vaimuaarded, mida ära 
kasutas põhjani. Ja viimaks kuulus Elina sees- 
miselt lõplikult sügavamate, õilsamate ja tead- 
likumate naiste hulka. 

Nüüd hakkas ta otsima oma Heilot, kellelt 
ei olnud ta saanud ühtki sõnumit. Heilo oli 
kadunud nagu vaikivate vaimude riiki. 

Pikapääle sai ta siiski niipalju teada, et 
Heilo oli lõpetanud ülikooli, kuid siis kadunud 
teadmata kuhu. 

Ää 


Kõik ta katsed leida Heilost mõndagi jälge, 
jäid tagajärjeta. 

Ühel ilusal suvisel pühapäeval, kui Elina 
oli kõik hommikulle kuuluvad tööd ära teinud 
ja end väljaminemiseks riietanud, jäi ta laua 
juures, mil lamas ajaleht, kivistunult seisma. 
Ta vaade kiindus rasvaste tähtega trükitud ko- 
hale, mida ta ikka uuesti ja uuesti luges. Aga 
mida rohkem ta luges, seda katkendlikumaks 
muutus kogu kirjeldus. Nüüd nägi ta veel 
ainult mõnd sõna ja lauset: ,.,. poliitiline roi- 


mar ... politsei jalul ... Heilo Randova ... 
väga kardetav , .. tabajalle viistuhat talenti 
puhtas kullas... autasu...“ — Kõik muutus 


Elina silme ees ühiseks kirjuks tombuks, mil- 
lest ta ei suutnud enam midagi eraldada. 

Aegamööda vajus ta laua juures olevalle 
pehmele toolile. Nüüd nagu oleks teda ümb= 
ritsenud musttuhat vaenlast, kes kõik tahtsid 
hinge tas lämmatada, millepärast nagu üksteise 
võidu tallasid metsikult ja hoolimatu toorelt ta 
piinast pingutatud rinnas. 

Oli möödunud tükk aega, kui Elina toibu- 
des virgus ja vabanes nagu luupainuri pigis- 
tusist, Ta imestas, et võis ennast liigutada ja 

oli terve, ilma väliste veriste haavadeta, mis 
arvas leidvat kogu kehal. Seda rohkem aga 
mässas ta sisimas: sääl lõigati ja pigistati nii, 
et neiu vaevles ja väänles valudes nagu mere- 
pind tormi võimuses. 

Vaevalt oli möödunud esimene torm, kui 
sellele järgnes teine palju tugevam. Ta püü- 
dis oma mässavat sisimat taltsutada, aga selle 
asemel lõi see veel võimsamalt lõõmama. Uuesti 
tundis, kuidas nägematu lämb hakkas ta hinge 
kokku vajutama. Hingamine muutus raskeks. 
Suure vaevaga suutis ta lahkuda toast ja sam- 
muda tänavalle. Hämmingus, eesmärgita ja pea- 
tamatult ruttas ta ühelt tänavalt teise. Oota- 
matult leidis end viimaks Toomemäelt. Ta kõn- 
dis sääl kohast teise, kuni põrkas vastu Baeri 
kuju raudaeda. Siis sammus üle Inglisilla ja 
istus jalutustee äärel olevalle pingile. 

Elav pilt Heilo endisest kõnelusest tuli talle 
meele, ettekujutus nägematuist vägevaist vaen- 
lasist, mille juures oli vaadanud kahtlevalt, aru- 
saamatult ja küsivalt talle otsa. Isegi Heilolt 
saadud seletuse puhul oli see jäänud talle tume- 
daks, mõistatuslikuks. Nüüd viibis ta ise nende 
seletamatute võimude vallas. Nüüd tundis ja 

mõistis ta neid päris ligidalt ja ühes nendega 
ka Heilo sisemist äratundmist. 

Järsku traavisid tast mööda nuhkurid, üks 
erariides ja kaks täiesti mustris ja mundris. Nad 
nagu oleksid jooksnud tormi Baeri ausambale. 

»Vist kühma ja küüru vajunud kultuuri ja 
riigi ringiliikuvad alussambad,“ mõtles Elina, 
kuna vastik vine inimeste mõttetusest ja ruma- 
lusest peatas ta huulil nagu möödaminnes. 

Mehed olid ammugi kadunud Baeri ausamba 
taha, aga Elina vaatas ikka veel mõttetumalt neile 
järele, kuni vajus eluviirastuste maailma. Sääl 
kiindus ta vaade igatsevale unelmale, mis hakkas 
lähenema aeglaselt kusagilt kaugusest. Ta kohen- 
das kärmesti siit-säält kleiti, kübarat ja juukseid, 
nagu poleks need olnud küllalt ilusasti korras. 

Mida lähemalle jõudis ihaldatav unelm, seda 
rohkem tundis Elina, kuidas ta rind avanes ja 
sinna voolama hakkas magusa õnnetundega se- 
gatud rõõm. Korraga oli paisunud ta rind 
nagu määratu suureks väljaks, mil kasvasid lu- 
gematu värvilised lilled mida pehme taeva hõn- 
gus Õrnasti öõtsutas ja hällitas. 

Õnnelik nägemus möödus ning kadus teat- 
matusse tulevikku, nagu muinasjutt minevikku. 

Mida kauemini see raskus Elinat rõhus, seda 
rohkem mässis end pääletungivalt ta ümber 
mingisugune süngus, haaras teda vastikult ja 
ja nagu kõige üle irvitades. Ilus, selge ilm 
muutus, muutus ikka hämaramaks, just nagu 
oleks alanud päikese varjutus. 

Äkki peatas kaks politseinikku Elina ees. 
Üks kärgatas nagu kõu: »Kes te olete?“ Teine 
nägi olevat natuke inimlikum ja vastas neiu ase- 
mel: ,See vaene preili on nähtavasti haige.“ 
Nüüd vabanes Elina nagu sidemeist ja sai ta- 
gasi oma endise selguse. Ta tõusis pingilt ja 
tegi minekut. Kuigi tas tõusis elav soov öelda 
neile midagi tüsedat, surus ta selle kohe maha, 
sest need politseinikud polnud mingid vaenla- 
sed, vaid nägematu vaenlase jalad ja käed. 
Imelik tundus Elinale, et neid inimvaenlase jalgu 
ja käsi võis, nagu teaduse pilkeks, kaotuse kor- 
ral vahetada uute ja tervetega. Mingisugune pool- 
pilkeline, poolvaluline naeretus ilmus ta huulile. 
Ta vaatas üles ja märkas, et päike oli jõudnud 
õhtule, ja see kaua-aegne liikumatult istumine, 
millesse ta pääle Heiloga kokkupuutumist oli jää- 
nud, oligi äratanud politseinikkude tähelepanu. 
Ta kiirendas käiku ja oligi varsti kodus. 

Sääl ei tahetud teda ära tundagi. Niipalju 
oli ta muutunud oma mässava sisima tagajärjel. 
Proua ei lasknud tal enam teha midagi, vaid 
soovitas heita kohe voodisse. Ta nägevat välja 
liiga kohutavalt väsinuna. Tõepoolest tundis 
Elina eneses rusuvat raskust ja heitiski voo- 
disse. 

Aga magamise asemel pöörles ja väänles 
ta sääl, rehkles ja pildus kätega. Imelik näh- 
tus kütkestas ta tähelepanu: ta seisis määratu 
suure tasandiku kõrgustikul ja näeb kuidas 
põhjapoolt veereb kiiresti sädelev teemant otse 
ta suunas. Siis veeris see kõrgustiku kallast 
mööda üles ja jäi Elina ette seisma pildudes 
ümberringi sädelevaid ja helkivaid kiiri. ,,En- 
näe Õnne, elav teemant, mida Heilo seni as- 
jata oli otsinud“, hüüdis Elina ja sirutas käe 
välja teemandi kinnivõtmiseks. Aga just peo 
alt hüppas teemant ära ja hakkas uuesti tagasi 
põhja poole veerma. Elina pani jooksu — 
teemandi järele. Nad tormasid üle määratuma 
tasandiku, kuni teemant hakkas langema süga- 
viku suunas, mille kallas muutus üha järsemaks 
ja mustavamaks. Elina tegi meeleheitliku hüppe. 
Just sel hetkel, mil elavkivi tahtis langeda 

kuristikku, tabas Elina ta. Samas aga nägi, 
kuidas Heilo kohutava kiirusega tormas kuris- 
tiku kaldast allapoole. Nüüd tegi ta kohutava 
hüppe üle haigutava kuristiku ja kadus paksu 
pimedusse. Elina karjatas ja virgus unest, 
hoides endisi lilli kramplikult peos. 

Tumedad aimused tegid veelgi rahutumaks 
Elina hinge. Aegamööda tõusis ta üles, samas 
aga laskus põlvili ja andus härdale, kõikvõim- 
sale palvele, kuni väsis ja vajus seletamatusse 
üliloomulikku unne. 

Korraga kuuleb ja tunneb ta, et keegi teda 
õrnasti hüüab ja raputab. Nüüd virgus ta oma 
arusaamatust olekust, Ta kohkus ja imestas 
selle üle, et oli alles põlvili voodis, kuna sügav 
lohk padjas näitas, et kogu öö oli maganud 
iseäralikus unes, millest teda proua, kes praegu 
ta juures seisis, oli äratanud. 

Harjunud kombe järele oli Elina voodist 
väljas ja järgmisel hetkel juba riides. 

Kõik oli möödunud nagu velv!) 


Seda enam aga sulas töö ta käes nagu jää 


1) unenägu. 

tuhandekraadilises kuumuses. Seepärast hakkas 
ümbruskund hüüdma teda töömurdjaks ja kaht- 
lema ta mõistuses, oli ta ju imelik erand teiste 
inimeste hulgas, keda igaüks tähele pani ja oma 
arusaamise järele hindas. Kuid see hindamine 
kandis ikka mingisugust alaväärtustavat maiku. 

Oli möödunud nädal, kui Elina isa ja ema 
tulid ta juure linna ja tahtsid teda viia maale 
tagasi. Ema ei jõudvat üksi toime saada maja- 
talitusega. Elina ei tahtnud küll minna, aga 
isa-ema palved olid ju nii kaaluvad, et ta vii- 
maks neile järele andis ja läkski tagasi oma 
sünni- ja kasvutallu. 

Kodutalus valitses suur korralagedus: kõik 
asjad olid ripakili, rämpsu ja mustust kõikjal. 
See kõik ootas virka ja uljast töötegijat. Elina 
ei viivitanud viivugi, vaid asus kohe kõike 
korraldama, puhastama ja ilustama. Mõne aja 
pärast valitses talus täielik kord ja puhtus. Lille- 
peenrad kaunistasid elamu ümbrust ja lilled toa 
sisemust. Igal pool oli midagi idanemas, kas- 
vamas, õitsmas ja valmimas. Kogu Heinaste 
talu oli oma väljanägemises muutunud harul- 
daselt ilusaks ja ühes sellega ka inimesed ja 
loomad, millest räägiti ümbruses otse muinas- 

lugusid. Seda oli Elina töötulemus ka tõega 
ära teeninud. 

Laialiste ja sügavate teadmistega naisena 
võttis ta koduküla kui ka kogu rahva saatusest 
elavalt osa — õieti muutus ta Immatsalu küla 
hingeks, keda kõik armastasid, sest igaüks sai 
talt nõu ja õpetust, mis osutus igaühele kasu- 
likuks. Ta kuulsus aina kasvas. Aga mida 
enam see aupaistus kasvas, seda rohkem muu- 
tus see talle talumatumaks ja valusamaks, sest 
selle kuulsuse kasvamisega muutusid inimesed 
ikka rohkem ja rohkem orjameelseiks ja roo= 
mikuiks. See oli Elinale kui mäõtlejalle nai- 
sele piinlik näha ja tunda. 

Igal pool kus ta selle orjalikkuse ja rooma- 
vusega kokku puutus, katsus ta seda hävitada. 
Aga mida rohkem ta selle vastu sõdis, seda 
enam jõudis arusaamisele, et siin ei olnud te- 
gemist lihtsa hingeveaga, vaid aastatuhandeid 
inimhinge istutatud ja kasvatatud haigusega, 
mis tarvitab pikka aega tervenemiseks. 

Kord kui kole põud ja sellele järgnevad 
viletsused tabasid kogu Immatsalu küla ja ta 
ümbruskonna elanikke, pidi Elina elanikkude 
volitusel käima kuninga juures abi otsimas, kust 

ta tagasi tuli äärmuseni sünge ja morni meele- 
oluga. Ta teatas volitajaile lühidalt: ,, Kuningas 
saadab oma truudele alamaile kõiksugu häid 
soove ja lootusi niipalju, et neist jätkuvat mit- 
mele inimpõlvele.“ Sellele järgnes suur juubel- 
dus kuninga auks, mis ajas Elina nii vihale, et 
ta hüüdis: ,te pelgurid ja rumaluse roomikud !“ 
Kaugemalle ta ei saanud, sest kiidutorm oli 
nii suures hoos, et seda võis ainult ajaloo käik 
peatada. 

Nüüd tõmbus Elina seltskondlikust tegevu- 
sest tagasi, sest ta nägi et plaan täiskasvanuid 
veel kord kasvatada oli täiesti nurjaläinud. 

Elina oli poolaastat nautinud eraku rahu. 
Sääl sõitis ühel südasuve keskpäeval kuningliku 
krooni- ja vapimärgiga ilustatud uhke tõld 
Heinaste õue. Teenrid astusid tõllapärast maha, 
ja teatasid, et kuninglik kõrgus prints Vollmacht 
on sõitnud Elinale kosja. 

Kui sellest teatati Elinale, tõusis tas raev 
selle võimsaima kosilase suhtes, kel oli terve 
kari naisi kokku korjatud igast ilmakaarest, ja 
nüüd taheti teda veel saada nendele lisaks, 
Otse hõisates oleks ta läinud ennemini surma 


kui printsile naiste arvu suurendajaks. 

Paljudes naistes oleks see au kutsunud esile 
pöörase rõõmu ja hõiskamise, aga Elina ei 
kuulunud nende hulka. 

Prints Vollmacht ilmus isiklikult Elina juure. 

Iga liigutus ja sõna, mis ta tegi ja rääkis, 
tuletas Elinale meele mingisugust väga peenelt 
mehhaniseeritud masinat, mille käimahakkamisel 
iga osa liigub oma kindlal kohal ja määratud 
eesmärgil, ja millest väljanihkumine tähendab 
masinariket. Samuti sündis ka printsiga. Kui 
ta vähegi mehhaniseeritud olekust välja kaldus 
siis ilmus tas kohe esile rafineeritud ja tihen- 
datud toorus, mis elas ta pääaju erikabinetis 
valgust kartvate ülesannete jaoks. 

Printsi jutt ei olnud pikk. Ta ainult seletas 
ja tõendas, et armastavat Elinat suurima, üle- 
vaima ja Õrnima — otse kuningliku armastu- 
sega ja seepärast tahtvat abielluda temaga. 

Kogu seda kõnelust saatis ja kandis ilmne 
iharuse kirg, mis levitas enesest kõikjale vän- 
get, tõelikku armastust surmavat lõhna. 

Elina vaatles veidi aega kergemeelsuses 
lõkkendavat printsi ja vastas lühidalt: ,,Sada- 
delle naistele olete avaldanud oma suurimat ja 
ülevaimat kuninglikku armastust ja ikka aval- 

date seda edasi. Te alusetu ja mõttetu inimene ! 
Saage mõtlejaks ja ärge labastage ega mõni- 
tage armastust, milleni te pole veel jõudnudki 
ega jõua kunagi!“ 

Ta peatas ja palus printsi lahkuda,” sest 
tema naiseks ei saavat ta iialgi. Ta olevat juba 
Elu printsi kihlatud pruut ja teisi printse ta 
selle kõrval ei sallivat. 

Et sõnad olid räägitud kindlal häälel, siis 
lahkus prints Vollmacht kibralise vihase näoga 
Heinaste talust, ähvardades vastuhakkamise 
eest Elinat raudadega ja kogu Immatsalu küla 
hävitusega. 

Kui Elina isa, ema ja kogu küla sellest 
kuulda said, oli hirmu ja ahastust iga katuse 
all. Kõik olid kindlal arvamisel, et kõigepäält 
hävitatakse kogu Heinaste talu nii, et selle 
asetki enam ära ei tunta. Mõned arvasid, et 
ühes taluga hävitatakse ka Heinaste elanikud. 
Teised olid kindlal arvamisel, et hirmus õnne- 
tus tabab kogu Immatsalu küla. Mõni rääkis, 
et oli seda suurt õnnetust ja viletsust juba am- 
mugi unes ette näinud. 

Et Elina sellest suurest aust oli loobunud, 
tõusis külas äge nurin. Printsile meheleminekul 

oleks kogu küla võinud saada suuri soodustusi 
ja monopoliõigusi, kuna nüüd oli karta ainult 
kõike halba. 

Muidugi oli ime see, et nüüd unustati kõik 
Elina hääteod. Talle väsimatule häätegijale loo- 
biti kaela igasugu autut ja alatut süüdistust. 

Mida päev edasi, seda kibedamaks muutus 
ta elu. 

Iseäranis olid ta vanemad äärmuseni paha- 
sed, koguni vihased, milline meelelaad iga päe- 
vaga kasvas ja süvenes. 

Peagi lendas üksikuid sõimu- ja vandesõnu, 
mis järjest sagenesid. Kõik see aitas ohtralt 
nuumata Elina vastu kasvavat viha ja põlgust, 
mis pidi kunagi kuidagi puhkema lõõmavaks 
leegiks. See sündiski ühel pühapäevahommikul 
kui isa ja ema olid enne kirikusse minekut sõi- 
manud ja teotanud teda rumalamal kombel, 
astus isa järsku Elina ette ja kärgatas nagu äike: 
»Välja, sa kangekaelne ja sõnakuulmatu tütar, 
välja, kes sa ähvardad tuua meile kaela veel 
vanas eas suuri viletsusi. Maailma esimese mehe 
tõukad sa enesest ühe hullu pärast, kes jättis 
isatalu ja põgenes laia maailma, kus muidugi 
hulgub, vedeleb ja logeleb ümber — säherduse 

meheroisu pärast...1“ Nagu väsimusest pea- 
tas isa. 

Samal ajal tuhnis ema kapi juures, kus rip- 
pus Elina laulatuskleit. Seda nähes pistis ta 
mõnitama ja lõpuks ähvardas kleidi visata ka- 
pist välja. 

Elina, ta peigmees ja kleit — kõik said 
mõnitada, sõimata ja teotada alatuimal kombel, 
ega kellegi muu kui neiu enese vanemate 
poolt. 

Kui sõim natuke lakkas, küsis Elina neilt: 
Kas olete mu vanemad, kas olen teie laps?“ 
Kaugemale ta ei saanud. Algas uus sõimu ja 
laimu valing, nii et toaseinad kaikusid vastu. 


Midagi hakkas Elina hinge ümber kogunema, 
mis teda äärmiselt valusasti pigistas ja salvas. 
Siiski ta ei kaotanud veel täielikult oma mee- 
lerahu. 

Sõnalausumata astus ta kapi juure, avas selle 
ja võttis välja oma teotatud laulatuskleidi ja 
ehted, sammus teise tuppa ja riietus neisse. 
Parimad ja kalleimad tuleviku unistused ja loo- 
tused oli ta sidunud selle kleidi ja ehtega. 
Nüüd taheti neid purustada ei kellegi muu kui 

oma isa ja ema poolt. See tundus talle juba 
liig. Ta ei olnud ennast kasvatanud ega aren- 
danud mõne kuningliku printsi jaoks, vaid elu 
enese printsessiks — elu printsi Heilo jaoks. 

Lumivalges seisis Elina kleidis, mille vol- 
did igal liigutusel õrnasti lainetasid ja siin- 
sääl kord näitasid, kord peitsid riidesse õm- 
meldud lumeroose, mis särasid nagu lumehel- 
bed selgesti paistva põhjamaa päikese käes. 
Kogu seda riietust õrnastas üleni udusarnane 
loor, milles üksikud peened punased roosid 
nagu õhus õitsid ja öõtsusid. Kõike seda eh- 
tis kaua kasvatatud mürdioksist maitsekalt pu- 
nutud pärg, mis oleks tahtnud nagu kasvatada 
õitseval õiel veel uut õit. Nendele seltsis veel 
Elina mõtiskelev kindel käik ja liikumine, mis 
alati tee läbi murdis keset takistuste padrikut. 
Kõiges selles nägi Elina sadakorda suur- 
sugusem välja kui mõni kerge mõttemaailma 
veel kergema arvamise järele kroonitud 
printsess. 

Natuke aega käis ta toas edastagasi ja 
maadles eneses mingisuguse nägematu olen- 
diga, kellest ta peagi sai täieliku võidu. Jäi 


siis peatama peegli ees ja märkas oma imes- 

tuseks, et tõesti seisis täies pruudiehtes ja 
ootas nagu muinasjutuline magaja printsess 
kõrge põhjamaa kalju tipul äratajat ja tõelikku 
elluviijat eluprintsi. See aga tuleku asemel 
oleks nagu taganenud. 

»Kas olen muinasjutuline ilmaime,“ küsis 
Elina eneselt; ,või olen tundmatu tuleviku 
neitsi, või oleviku märtrineiu, või kõigist neist 
veel midagi rohkemat?“ Seejuures näisid ta 
veerevad pisarad salakavalalt ja täielikult kõike 
pooldavat. 

Ta vaatas veel kord toas ringi nagu juma- 
laga-jätmiseks. Astus siis välja. Korjas aias 
lumivalgeid, hele- ja tumepunaseid õisi süle 
täis.  Sammus isast-emast mööda, kes ikka 
veel sajatasid, öeldes: ,,minu hing kuulub ai- 
nult minule!“ ,, Sinul ka mõni hing või asi“ — 
sai ta vastuseks isalt. Elina tahtis öelda veel 
midagi, aga nägematu võim sulges tal suu. Ta 
ei suutnud kuidagi uskuda ega aru saada, et 
need olid ta vanemad, sest isegi metsloomad 
käituvad suursugusemalt oma poege vastu. Ta 
ees olid küll elavad inimesed, aga kivistunud 
mõistusega. 

Siiski võttis ta rüpest õisi ja puistas neid 

vanemaile pääle ja sülle, sammus siis üle õue, 
läbi värati, mööda maanteed, mööda välju, 
nurmi ja arusid, üle Vaidla mägestiku, üle lok- 
kava heinamaa kuni jõudis Võhandu jõe ääre. 
Kogu sel teel puistas ta õisi maba, öeldes: 
»Sulle õu, sulle väli, nurm ja aru, sulle mä- 
gestik ja lokkav rohuma puistab isamaa tütar 
need pisaratega kastetud õied mälestuseks ja 
tänutäheks kõige hää, rõõmu, õnne ja tröösti 
hetkede eest, mis olete alati annud nii lahkesti 
ja õrnasti, et küllusin õnnest ja hakkasin laulma 
ülevoolavast rõõmust, nii et taevas ja maa 
mulle vastu hõiskasid“. Ja nüüdki, mil Elina 
neist täis ääretut hingevalu ja piina üle sam- 
mus puistasid nad ta hingesse nagu vastutasuks 
imelikke, arusaamatut ja salapärast õnne- ja 
rõõmusädemeid, mida samas aga reaalsed mõt- 
ted kohe ära lämmatasid. Need tõukasid teda 
hoolimatult vastu mingisuguselle tundmatule 
õudsele tulevikule. 

Tüki aega oli Elina liikumatult seisnud pai- 
gal ja üksisilmi vaadelnud liikumatut vett, 
mis talle sisendas mingisugust kaljulist püsivust, 
Siiski ei suutnud ta kauem vee rabulikkust 
vaadelda. Ta tundis nagu jõuetust selle ees ja 

sammus jõe kallast mööda ülespoole, Peagi 
jõudis ta kohale, kus vesi suure kohinaga ja 
nagu vägeva hõiskelauluga vahutades voolas. 
Tahtmatult seisatas ta uuesti, heitis õisi jõkke 
öeldes: ,,Sulle jõgi need õied, kes sa vahest 
nagu kangelane võitled ja samas vaikselt ja lii- 
kumatult seisad ega tee väljagi sest, et määra- 
tumad sajandid, halvad ja hääd on sust üle 
käinud : neid nagu poleks olnudki.“ 

Järsku tundis Elina, et mingisugune hirmus 
ja inetu mõte hakkas tasse roomama, nagu 
madu, ja kerima end ta hinge ümber. ,Ei, ei! 
mitte veel seda“ — hüüdis ta ja põgenes jõe 
äärest. 

Peegi jõudis ta Tervindu allikalle, millest 
jõi suuri sõõme selget vett, mis imetoredasti 
kõvendas ta järjest nõrkevat sisemust ja tõi 
seda kusagilt kaugusest ta enese juure tagasi. 

Nüüd sammus ta kivi juure ja jäi sinna seisma. 
Endised õilsad sädelevad mineviku mälestused 
viimsest Heiloga koosviibimisest ja lahkumisest 
voolasid ta hinge. See vool kandis sinna sooja 
ja ühes sellega ka mingisugust arusaamatut 
võimu, mis on eluvastast alati võitnud, kuna 
hellad sõnad, millega olid teineteist õrnastanud, 

paitanud ja kallistanud, talitasid nagu maa- 
ilma haruldasimad ja kuulsaimad arstid ta 
haavatud ja läbitorgitud hinge ümber. 

Kui ta nii oli tüki aega seisnud, siis juhtis 
oma vaate nagu oodates ja abiotsivalt jõe poole, 
millest arvas nagu kaljukampade üksteise pääle 
ladumist kuulvat, nagu oleks sääl keegi näge- 
matu võim kõigest jõust töötanud. Vahest 
arvas isegi nägevat seda töötajat. Samas aga 
kadus kõik ja muutus ühiseks halliks koguks, 
millest ei suutnud enam midagi eraldada. 

Ei, ei! Needolid ainult üleliigsest närvide 
pingutusest tekkinud hämmingid ja pildid, mis 
iialgi tõelisteks ei muutu. 

Ta ei tahtnud enam uskuda ühtki võimalikku, 
küll aga võimatumaid asju. 

Raskelt laskus ta kivile, tõmbas loori nii 
enda üle, et see ka kivi kinni kattis. Kui keegi 
oleks säält mööda läinud, siis oleks ta ainult 
imestanud, et kivi oli vaheajal kasvanud hulga 
suuremaks. 

Olgugi et paistis selge ja soe päike, oli 
Elinas kõik hämar, mis järjest muutus üha 
tumedamaks. See tumedus pigistas ja vaevas 
teda nii kaua, kuni kivilt veeris pisarate oja- 

kene alla, kus ühines allika ojakesega ja voolas 
ühes sellega Võhandu jõkke. 

Need olid kahekümne sajandi suurima, 
õrnima ja õilsaima neitsi märtripisarad — need 
olid kogu rahva suurimate, õrnimate ja õilsai- 
mate naiste pisarad, mis voolasid sääl Võhandu 


kaldal. 


5 

Öö oli salaja ära põgenenud ja kuldpunased 
koidukiired kuulutasid hõbedast päikese tõusu, 
kui Heilo virgus ja vabanes mornest raskusist 
ja süngeist hingepiinust, mis olid teda tahtnud 
võimsalt kiskuda süsimusta põhjatumasse kuris- 
tikku, kust pole veel ükski olend välja pääsnud 

Pikkamööda tuli talle tagasi endine raudne 
rahulikkus. Mõtted hakkasid Heilos kindlalt ja 
püsivalt liikuma ja töötama. Tüki aega mõtisk- 
les ta ja jõudis tulemusele, et tal võimatu on 
tagasi pöörduda ühiskunda, kes oli teda välja 
heitnud ja taga ajanud ning kesteab ikka veel 
taga kiusab. Imelik, imelik ühiskund — just 
nagu koopaelanik, kes armastab pimedust ja 
valgust, rumalust ja tarkust, vaesust ja rikkust — 
paari sõnaga — õnnetust ja õnne ainult selleks, 


119 


et oskaks vahet teha nende vahel. Nagu häma- 
ruses elanud hämarusega kokkukasvanud koopa- 
elanik, samuti ka ühiskund ei kanna välja äkilist 
valguse sära — ta muutub täiesti pimedaks. Et 
seda pimedust veelgi täiendada, loob ta sinna 
veel igasugu tonte, kellede eest hirmul põgeneb 
kui tal jõudu jatkub, aga nõrkuse korral kumar- 
dab maani. Ja sellases õhkkunnas elavad ja 
rabelevad inimesed, kes üksteist üksteise hirmu- 
tuseks küüntega kratsivad ja hammastega salva- 
vad. Mingisugune vastikusetunne peatas Heilo 
mõtiskelu. Viletsust, rumalust ja jõuetust täis 
ühiskund põgenes ta vaimusilmist ja sinna ase- 
melle kerkistäiest jõurikkusest mühisev ürg- 
mets, millesse kiskus teda ta vaist, ja sinna 
laia laande säädiski ta oma sammud. 
Aegamisi sammus Heilo alla Tatraorgu. 
Peatas ja vaatles siit läbivoolavat jõge, milles 
väikesed kalapojad rõõmsasti mänglesid. Algas 
siis uuesti mineku teed mööda, mis hakkas 
ülespoole tõusma. Pooletunnilise käigu järele 
jõudis ta imelikku asundusse: tee serval seisis 
kõrts, mis joomarite lällutusist otse pulbitses. 
Natuke maad edasi asus kena seltsimaja, mil- 
lest kostsid hüüded: ,,elagu meie saadik!“ 

Nende vastas seisis mõisa tore häärber, ja sel- 
lest natuke eemal lühikese torniga kirik. Häär- 
beri ees jagati ,sina pead“ käskusid, kuna 
kirikust kostsid koraalihääled võimsalt: ,kiit- 
kem vägevat ...!“ ,Näe“ — mõtles Heilo, 
»siia on iga võimkund asutanud oma võimu 
keskpunkti. Järsku sõitis tore tõld seltsimaja 
kohale, lagedalle teele ja peatas sääl. Nüüd 
tormas majast välja hulk noori valgeis riideis 
naisi, igaühel lilled käes. Nad säädsid endid 
spaleerina kahte ritta seltsimaja ja tõlla 
vahele. Kohe kostis vägev porilaste marss. 
Salkund noormehi kandsid üht härrat kätel 
seltsimajast kuni tõlda. Naised puistasid ja 
pildusid talle lilli ja hõiskasid: ,Elagu meie 
saadik! ,,Imestades kiindus Heilo pilk sesse 
saadikusse. Ta ei tahtnud kuidagi uskuda oma 
silmi. Uuesti ja teravalt silmitses ta teda. Ei 
olnud kahtlust — saadiku isikus polnud keegi 
muu kui Heilole hästi tuntud Ants Jalakas. 
Heilo taandus mõned sammud ja heitis vihase 
ja põlgliku pilgu inimestele, kes polnudki nagu 
inimesed, heitis ähvardava pilgu häbistavalle 
teole. ,,Lausun neile natuke kibedat tõtt“, mõt- 
les ta ja pajatas kõigile kuuldaval häälel: ,,nende 

inimeste pää-ajud, kes valivad enestelle säära- 
sed saadikud, on kõdunevalt haiged.“ Ta pöör- 
dus ümber ja sammus minema. 

Vaevalt oli ta edasi jõudnud kümmekund 
meetrit, kui rusikasuurune kivi lendas tast mööda 
maanteele, kus keerutas üles väikese tolmu joa. 
Sellele järgnes tugev üldine naerulagin, mis 
samas muutus tormilisteks hüüeteks: ,,Elagu 
meie saadik!“ 

Heilo kiirustas samme, et jõuda rutemini 
välja kiviviske piirist, eemale, inimesist ja ta 
mõistust teotavast asundusest. 

Mitmed päevad ja ööd olid vaheldunud, aga 
Heilo viibis ikka alles teel ja matkas täisi samme 
edasi, julgesti vastu tundmatulle tulevikule. 
Ühe õhtu eel enne päikese loojaminekut mär- 
kas ta rõõmuga, et seisis seinana tõusva tiheda 
ürgmetsa ääres. Üllatuseks märkas veelgi, et 
ka tee lõppes siia. Ei ükski — isegi pisim 
teerajake ei viinud siit metsa. Tüki aega vaa- 
tas Heilo suuri silmi õhtu mõjul hämarduvasse 
metsa, mis sisendas talle tunnet, nagu oleks 
ta seisnud määratumat saladust varjava tõkke 
ees, millest läbi tungides nagu avaneks uus 


maailm uute inimestega, uute seni nägematu elu 


122 


ja ilu küllustega. ,,Ma armastan sind, sa uhke, 
neitsilik, jõurikkas ja hirmutundetu ürgmets“ — 
tahtis Heilo hüüda metsale. — Samas aga mär- 
kas eksituse, sest see ürgmets ei tarvitsenud 
ühtki kiidusõna, ei tõeliseks ega valelikuks kii- 
tuseks. 

»Edasi rajamatut teed!“ — hüüdis Heilo 
ja sammus huupi hämarduvva metsa. Igal het- 
kel arvas ta kokku põrkavat mõne koleda vere- 
jänulise metsalisega — ja imelik tundus talle, 
et see polnud veel sündinud. Heilo üksindus, 
õhtu hämarus ja metsa rahulikkus sulasid kokku 
ühiseks õudhääletumaks akkordiks, mida segas 
ainult Heilo enese sammude sahin ja vahete- 
vahel kusagilt kaugusest kuulduv öökulli hui- 
kamine. 

Mida hämaramaks läks öö — seda lohkli- 
kumaks ja künklikumaks muutus metsaalune 
maastik. Vaevalt olles pool tundi kärmesti sam- 
munud, muutus metsaalune iseäraliseks laineli- 
seks: vahest pidi nagu järsule müürile üles 
ronima, samas aga laskus sügavasse lõhesse, 
mis oli igasugu põõsastega nii tihedasti läbi 
kasvanud, et Heilol tuli sagedasti peatada ja 


väevõimuga teed läbi murda. Aga mida süga- 

vamalle ta edasi sammus, seda pimedamaks 
muutus mets ja viimaks tundis, et viibis sala- 
kavalas ja ääretu tihedas mustas pimeduses, 
mis piiras teda kõikjalt nagu kivisöemüür. , Ah,“ 
hüüdis ta: ,olgu see pimedus minu, rahva või 
jumala oma, aga läbi pean tast saama“. Ta 
astus edasi, nii et tihe põõsastik raksus ning 
maa jalge all õudselt oigas. Just siis kui hak- 
kas veidi koitma, jõudis ta välja järsu mäges- 
tiku jalale ja peatas sääl. ,,Imelik on see 
maastik“, mõtles Heilo eneses: ,lõhed ning 
tasandikud, lohud ja künkad, orud ja mäed, 
valgus ning pimedus, sõbralikkus ning vaenu- 
likkus elavad ses nagu inimeseski.“ Ta toetus 
seljaga vastu jahedat ja järsku kalju seina. 

Kui hommik oli muutunud seevõrra valge- 
maks, et Heilo suutis näha, kust paremini võis 
pääseda mägestikku, hakkas ta kiiresti ronima 
mäekülgi mööda üles. Mida kõrgemalle rühkis 
ta, seda selgemaks muutus ümbrustik. Just 
siis kui tõusis päike, jõudis ta välja ühe suu- 
rema mäe mäekülje tasandikule, mille teises 
ääres mägi üha tõusis kõrgemalle, ulatudes hästi 
kaugemalle üle metsa ladvastiku. 

See väike mäetipu jalal olev tasandik oli 

kaetud üksikute põõsastega ja rikkaliku rohuga, 
mis oli segatud üksikute kaljukampadega ja 
lumivalgeid õisi kandvate lilledega. Keset tasan- 
dikku seisis üksik mahajäetud ja üleni sammal- 
dunud neljakandiline onn. ,,Vist mõne ilmast 
ära põgenenud üksiklase elamu“ — ütles Heilo 
eneselle ja sammus onni poole. 

Kolm korda oli ta käinud ümber onni ja 
asjata otsinud ukseavaust, kui alles märkas, etsee 
polnud mingi onn, vaidülenisammaldunud onniku- 
juline kaljurahn. Natuke aega vaatles ta seda kuue 
meetri kõrgust rahnu ja otsis sellele ülespääsmise 
teed, mille oli järsk sein igalt poolt ära lõiganud. 

»Ei, ei!“ hüüdis Heilo ,,vaatlemisega ei 
pääse üles.“ Ta tegi mõne osava ronimise 
võtte, kasutades samblas peidus olevaid lõhe- 
kesi ja oligi kaljul. Olgugi et iga iluarmastaja 
oleks võinud siit nautida maailma ilu lähedalt 
ja kaugelt, ei tahtnud Heilo seda siiski näha. 
Nagu hämaruses poolisilmi nägi kusagil süga- 
vuses mõnd hõbevärvilist orupõhja järve, ja 
kaugel üle mustendavate metsaladvate mere 
toda rumalusest, tarkusest ja vaimlisest kanni- 
balismist haiget maailma, millest oli põgene- 
nud nagu hirv verejanuliste huntide eest. 

Et seda poolhämarat pilti ära peita, pigistas 
Heilo silmad kinni — ei — need olid soojen- 
davad päikese kiired, väsimusest tingitud ram- 
mestus ja une võimsalt uimastav magusus, mis 
tõmbasid igale ta vaatele ette mustad linikud 
ja mässisid lõpuks Heilogi sellesse. 

Aga järsku avanes kaljul väike luuk ja välja 
ronis lumivalge juuste ja hõbehalli habemega 
vanamees, kasvult keskmine, sirge ja sihvakas. 
Vaatamata oma vanadusele, polnud ta oma 
võimsast julgusest ja jõust midagi kaotanud. 
Liikumatult seisis ta ning vaatas lamavalle Hei- 
lole. Ta näol ei peegeldunud ainustki jälge 
edevusest, kõrkusest, valskusest, kurjusest ega 
ühestki muust inimmadalusest. 

Heilo ei suutnud kuidagi välja kannatada 
vanamehe vaadet. See säras nagu hele täht 
kesköö pimedal taevalaugel ja valgustas mahe- 
dalt Heilo tumedat nägu, mis siiski väljendas 
nagu hirmu vanakese rahurikkumise pärast. Aga 
õrn vaade ja lahke küsimus vanalt kustutas 
varsti igasuguse kahtluse Heilos. 

»Mida otsite siin mäeharja tipul“, küsis 
vanake. 

Heilo mõtted ei tahtnud liikuda, ta vaikis 

mõned minutid ja vastas siis: ,,Ma ei otsi 
midagi, vaid ainult põgenen ja tahan edasi põ- 
geneda“. 

Uuesti küsis vanake: ,,Kelle — kas maailma 
ja inimeste eest, või põgenete oma enese hinge 
eest, või koguni kõigist: enesest, maailmast ja 
inimestest ?“ 

»Ma ei põgene enesest ega enese eest,“ 
vastas Heilo, ,,ei maailmast ega maailma eest, — 
küll aga inimestest ja inimeste eest.“ 

»Inimeste eest,“ ütles üksiklane, ,siis olete 
vist üks alatu roimar.“ 

»Mitte seda, vaid harras tõeotsija.“ 

»Siis tulete vist säält allilma inimeste juu- 
rest.“ 

»Ei, päälilma inimeste juurest, kes elavad 
allilma inimeste moodi“ — kõlas Heilo vastus. 

Vanake nagu hämmastus — nähtavasti ei 
mahtunud tasse Heilo viimane vastus. 

Kui üksiklane oli tüki aega mõtiskelnud, 
ütles ta uuesti: ,,aga sääl ülalmaailmas elatakse 
ju suure jumala sääduste järele, mis on kirju- 
tatud kustumatute tähtedega ja igaviku muutu- 
matu sisuga kõikjale taevalaotusse, loodusse ja 
igasse inimesse — ta hingesse, kust võib iga- 

üks lugeda igal ajal — olgu kas keskpäeval 
või südaööl.“ Vanake peatas, aga jatkas kohe: 
»kuidas on see võimalik, et need inimesed — 
kõikjumaluse kõikpärijad elavad nende allmaa- 
ilma inimeste moodi, kes on määratud viimse- 
päeva söödaks ja vajuvad alatiselt sinna pimeda 
alguse poole tagasi, millest jumalad ja maa- 
ilmad aastamiljonite kestes on eemale kihuta- 
nud.. Üksiklane vaikis ja jäi küsivalt Heilole 
vaatama. 

»Jah“ — vastas Heilo — ,häda seisabki 
selles, et inimesed on jumalikest säädusist kõr- 
vale hiilinud ja nende asemelle sepitsenud omad, 
mis kubisevad igasugu invalidismi pitsatimär- 
kidest, ja nendesse igavestesse eluta kavaku- 
tesse surutakse elav elu ja inimene ning sun- 
nitakse neid sääl invalideeruvalt elama. Aga 
kui keegi sellele vastu astub ega tunnusta seda 
omaks, siis aetakse neid taga, nabitakse kinni 
ja nagu pilkeks puuakse jumala sääduste järele 
loodud puusse või riputatakse samast puust 
valmistatud kaaki — kavaksääduste roaohvri 
rõõmuks ja meelehääks.“ 

Heilo peatas, vaatas natuke eemale ja jatkas: 

»Inimesed, nad püüavad lähenemise asemel 

tungida inimesest eemale. Nad loovad igasu- 
guseid ainelisi kui ka ainetumaid kujusid, püs- 
titavad need kas maapäälsesse metsasallu, mõ- 
nesse majja, või viimaks taevatarre, ja käivad 
siis neid hingetumaid olendeid oma elava hin= 
gega kumardamas ja neilt eluhüve almust palu- 
mas.“ Kibe näoilme katkestas ta kõneluse. 

Nüüd pani Heilo tähele, et need vähesed 
sõnad olid tekitanud võõristava ilme vanamehe 
muidu nii rahulikule palgele. Nähtavasti ei 
suutnud ta kuidagi uskuda ega mõista, et ini- 
mesed loovad enestelle ülemvalitsejaid — õige- 
mini — ülemebajumalaid, kes siis loovad ja 
suruvad neid endid niisugusesse olukorda, mis 
hävitab neid ja nende elu, kuna ülemvalitsejad 
pesevad puhtaks käed ja lasevad enestelle selle 
viletsuste ja hädade loomingu tasuda tuhande 
võrra ja tuhandeist põlvist saadik. 

Vanakese näoilme muutus lembemaks ja 
kaastundlikul häälel ütles ta: ,nii siis põgenete 
inimeste eest, kes põevad ajaloo hirmsamat 
haigust — see on: austavad ja kumardavad 
rumalusest, toorusest ja hullusest tervekssaa- 
matuid ebajumalaid.“ 

Vanake vaatas Heilole etteheitvalt ja jatkas 

siis: , Ühtki rumalust, toorust ega hullust pole 
hävitatud maailmast ega inimeste eest põgene- 
misega, küll aga nendele võideldes vastuastu- 
misega: seepärast jäta põgenemine ja astu neile 
vastu neid purustades. 

»Astu vastu!?“ kõlas Heilos õudselt ja hir- 
mutavalt nagu mõnele muinasjutt põrgust. Sil- 
manähtavalt ei tunnud vanake ,,astu vastu“ 
tagajärgi. 

Järsku tundis Heilo, kuidas kibedustunne 
ja kurbmeelsus hakkas temasse voolama, nagu 
vesi purustatud paisust madalikku. Alles siis 
kui suutis sulgeda selle voolu, vastas poolmur- 
tud häälel: ,,kui olin kevadrõkkavast rõõmsast 
noorusest välja jõudnud ja meheks sirgunud, 
siis valisin rumaluse, tooruse, mõttetuse ehk 
ühe sõnaga — igasuguse umbrohu hävitamise 
eneses esimeseks elu eesmärgiks ja ülesandeks.“ 

Heilo vaikis, kuna ta silmad heitsid kaht- 
levaid pilke vanakese pääle. Siis rääkis ta 
edasi : 

»Kui olin selle maailma raskeima tööga, ene- 
sekasvatamisega jõudnud lõpule, tunnistati mind 
peaaegu kõigi inimeste poolt hulluks.“ 

Mingisugune nägematu võim kündis Heilo 

näole valulised vaod. Alles siis kui need ka- 
dusid, jätkas ta uuesti: 

»Siis kui tahtsin seda toorest rumalust ja 
musta masendavat pimedust inimestes hävitada, 
siis tunnistati mind koguni kardetavaks hulluks, 
ja hakati taga ajama nagu suurimat roimarit, ol- 
gugi et ma pääle karuohakapõõsa purukslöömise 
mingisugust muud roima pole saatnud korda.“ 

Mõru naeratus liikus ta huulil. 

»Ja nüüd — kõrge kaljumäe elanik soovi- 
tab — ,astu vastu!“ ,Ta sõnad veersid aeg- 
laselt ja raskelt. Kivine tõsidus tõrjus kibeda 
naeratuse Heilo näolt. Ta vaikis ja juhtis oma 
vaate maailmaruumi selgesse sinasse. 

Tõsiselt ja õrnalt silmitses kõrge mäe ela- 
nik Heilot ja ütles: ,,miks võitlesite üksipäini 
miks te ei otsinud abi, kõikide abimehelt — 
teaduselt — ta oleks teid kindlasti aidanud.“ 

»Aidanud“ — sonis Heilo nagu arusaama- 
tuses. »Jah — ta aitas ja riisus mult vanaisalt 
pärandatud kalleima ja ilusaima muinasjutu 
kõike õelust, rumalust ja hullumeelsust purus- 
tavast elavast teemandist ja lõi selle asemelle 
ühe minule vastikuima muinasjutu, millele ris- 

tis veel nimeks: ,,hullumeelsus. 

»Kui imelik, päris imelik!“ hüüdis kaljumäe 
elanik. ,Nii siis kõik maailm ühes oma mõis- 
tuse ja tarkusega on tunnistanud sind hulluks.“ 

»Mitte kõik — sellest kõigest arvake maha 
mind, minu mõistus ja tarkus,“ hüüdis Heilo 
nagu võidurõõmsalt. 

Vanakese pale omandas sulni ilme. Ta hei- 
tis pilgu kaugusse. Viimaks juhtis selle Hei- 
lole ja ütles sulaselgel ja kindlal häälel:, Järgne 
mulle, sa mineviku, oleviku ja tuleviku igaveste 
kangelaste igavene lemmik!“ Ta hakkas as- 
tuma. 

Heilo tõusis kähku üles ja järgnes hõbehal- 
lile vanakesele, kes tõttas imeruttu edasi. Seda 
tegi ta mingi arusaamatu sisimese sunni käsul. 

Täiesti metsik tee tõusis järjest ülespoole 
ja oli täis kõiksugu väiksemaid ja suuremaid 
kaljutükke; täis ristirästi pragusid ja lõhesid; 
kohati oli tee ja selle ümbrus konarlik, teisal 
jälle sile nagu lihvitud. Vahest pidi mööda 
järsku kaljuseina või lõhet üles ronima” Ükski 
takistus ei suutnud peatada vanakest: kaljult 
kaljule, ühelt lõheäärelt teisele, hüppas ta nii- 
suguse jõuga, et tundus nagu poleks isegi 
hüpe ühelt planeedilt teisele talle teinud vähe- 

matki raskust, kuna Heilo pidi sagedasti viimse 
jõu ja mõistuse kokku võtma, et jõuda vana- 
kesele järele. Vahel siiski pidi vanake teda 
mõnest järsust kaljuseinast üles ja siledalt pin- 
nalt üle aitama. 

»Ühel väikesel mäetipul märkas Heilo, et 
kogu mägestiku harjad ja tipud särasid, säde- 
lesid ja kiirgasid lugematuis värves.“ Ei, ei!“ 
hüüdis ta — ,see ei ole kaljumägestik; see 
on kaljulillestik!“ Vahel tundus nagu oleks ta 
astunud ühelt sätendavalt kaljuõielt teisele. 

Aega imestamiseks tal ei jatkunud, sest 
pidi tõttama, et jõuda vanakesele järele. 

Natukese aja pärast sammusid nad kitsast 
lõhe põhja mööda, mis muutus täitsa pimedaks. 
Et eelmineja asted kostsid talle kõrva, siis 
järgnes Heilo nendele julgesti. 

Peagi tuli tal ronida süsipimedat õõnsust 
pidi ülespoole, kusjuures teravad kaljunurgad, 
otsad ja servad veristasid teda igal hetkel, 
nii et tahtis pöörata ümber ja sammuda tagasi. 
Samas aga muutus öös valgeks ja nad jõudsid 
välja lagedalle konarlikule kaljupinnale. 

See *kaljupind, mis juhtis neid ülespoole, 
muutus äärmiselt õelaks, käik vaevaliseks ja 

kardetavaks, sest kogu kaljupind oli teravate 
kaljunukkidega nagu odaotsadega tihedasti kae- 
tud, nii et iga aste juures arvas Heilo verista- 
vat ja vigastavat oma jalgu. 

Just siis kui ta astus nagu teravaimate naelte 
otsas ja tundis koledaimat valu jalus, lõppes 
see õudne kaljupind ja nad jõudsid välja pee- 
geltasasele kõrgeimalle mäeharja tipule, millest 
taevavõlv vastu helkis nagu veepinnalt. 

Heilo ei jõudnud veel ringigi vaadata, kui 
vanake kaljukindlal häälel kamandas: ,,vaata 
ringi, alla ja üles !“ 

Heilo vaatas ja nägi kõikjal määratumaid 
udukogusid aeglaselt ja kaootiselt kõikuvat: 
vahel tekkisid hallis massis mustad laigud, mis 
hiigla jõuga suurenesid ja jälle kadusid nagu 
nõiaväel. Mõnel teisel kohal aga puurisid val- 
gusejoad noolekiirusega läbi tihedast uduko- 
gust, teadmata kust tulid ja kuhu läksid. Küll 
katsus ta oma vaadet puurida uttu, aga see osu- 
tus võimatumaks. Laisalt hõljuvad uduhulgad sul- 
gesid igalt poolt ta vaate kinni nagu tinamüüriga. 

»Midagi ma ei näe. Koledad udukogud var- 
javad ja peidavad kõik enesesse!“ Heilo jäi 
küsivalt vaatama vanakesele. 

Vanake näitas käega kaljule ja ütles: ,,Pese 
oma silmi!“ 

Heilo vaatas ja nägi omaks imestuseks 
seitse sammu eemal väikest kristallselget alli- 
kat, milles tundmatud valgusekiired sädelesid 
ja mänglesid, nagu oleksid pühitsenud eluilu- 
duste igavest võidupüha. Vees mänglesid val- 
guse sambad ja sädemed nagu virmalised põh- 
jataevas. 

Ta astus allika juure ja vahtis sellesse tüki 
aega ega julgenud oma karmi käega seda taeva 
puhtuse ja selguse algallikat kuidagi rüvetada. 
Viimaks laskus hilju allika äärele ja pesi tas 
oma silmi, Tõusis üles ja vaatas uuesti ringi. 
Udumassid olid seekord kadunud. Nende ase- 
mel seisis palju väikesi ja suuri jooni, milledel 
polnud algust ega lõppu. Mida kaugemalle ta 
püüdis joontele järele tungida, seda rohkem 
märkas oma enese silmis endise maailmaruumi 
udu hõljumist. 

Ta ei jõudnud selle arusaamatu muudatuse 
üle järelegi mõtelda, kui juba kõlas kaljuvana 
küsimus: ,kas nägid midagi?“ 

»Ainult imelikke jooni maailmas ja vastikut 
udu oma silmis!“ vastas Heilo. 

»Pese veel oma silmil“ kõlas kaljuvana 
uus käsk. 

Sõnalausmata kumardas ta allikalle ja pesi 
teist korda, tõusis ja vaatas taas ringi. 

Nüüd oli udu ta silmist kui ka välismaailmast 
kadunud ja haruldane selgus vaid valitses sil- 
maringis, kuna kauguses valitses ikka veel sünge 
tumedus, mis sulges ta vaate. 

»Noh — mida näed“ — küsis kaljuvana 
jälle. 

»Näen selgust lähedal ja tumedust kaugel.“ 
vastas Heilo. 

»Pese veel kord oma silmi ja joo kõrge- 
kalju selget allika vett!“ käskis mäevana, 

Heilo laskus uuesti allika äärele, pesi taas 
oma silmi ja jõi suure sõõmu maailma puh- 
taima allika veest. Tõusis siis üles ja vaatas 
uuesti ringi. Aga mida rohkem ta vaatles, seda 
enam tundis, et kõik kaugused olid kadunud, 
ja kõik asjad olid nagu mõistetavad. Saladused 
ja arusaamatused olid kadunud, Määratuma 
maailma ja maailmaruumi elav tõde paistis igalt 
poolt Heilole silma. See tõde mahtus kõigesse 
ja kõik mahtus sellesse tõesse. 

Heilo unustas hetkeks kõik mineviku nuht- 

lused. Ta näol lõi õnn pakatama. Ta hüüdis: 
»mehed ja naised, tulge siia kõrgele kaljuti- 
pule ja vaadake tõdede tõde!“ 

Hüüe kaikus kaugustesse ja kajas säält kõik- 
jalt vastu. Ainult inimesilt ei tulnud ühtki 
häält kuuldavalle. 

»Inimesed, inimesed“ — kordas Heilo ja 
tundis, kuidas kurbuse kibedus tungis ta rinda. 

»Inimesed!? Need viibivad valede ahelais 
ja taovad neid järjest tugevamaks“ kõlas mäe- 
vana vastus, 

»Lähen ja torman mägestikust alla inimeste 
juure, näitan ja kuulutan neile maailmaruumis 
igavest elavat tõtt!“ hüüdis Heilo. 

»Mõttetu, mõttetu!“ vastas mäevana rahu- 
likult: ,inimesed ihkavad küll tõtt,» aga tõeli- 
kult armastavad rohkem valet. Iga tõekuulutaja 
on pidanud inimeste eest kas põgenema või 
laskma end nende poolt maha lüüa. Ja nüüd 
tahad sa tagasi minna nende juure, kelle eest 
sa praegugi põgened. Maailmaruumis igavest 
elavat tõtt võib ja peabki iga inimene ainult 
ise igal pool üles leidma. Kes otsib ja leiab 
selle tõe, see muutub inimesest suuremaks ja 


ta vaim tungib jumalate troonini ja kisub ka 

lihaliku inimese sinna kaasa. Kes aga ei otsi, 
see teda ka ei leia, see jääb igavesti inimesest 
väiksemaks ja ta vaim langeb ta jalge alla, 
mida ta niikaua tallab, kuni ka ta liha muutub 
tallatavaks. 

»Mõttetu, mõttetu“ — kõlas nagu surma- 
hüüd Heilo kõrvus õudselt ja vastikult, Mõttetu, 
mõttetu — see on ju surmakuulutus, kao ennus- 
tus inimestele ja rahvale, kelle eest ta põgenes 
ja kellele ta siiski oma sügavaimas südame ja 
hinge põhjas soovis ainult elu igaviku võitu. 

»Mispärast tõid sa minu siia kõrgele mäe- 
tippu, ja mis pean ma siis tegema?“ pöördus 
Heilo küsimusega mäevana poole. 

Õrmnasti, otse õilsasti võttis mäevana Heilo 
käest kinni ja sõnas pehmesti paitaval häälel: 

Tõin su siia, et saaksid maailma ja maailma- 
ruumi täieliseks läbinägijaks, nende igavese ja 
muutumatu tõe tõeliseks mõistjaks. Alles siis 
suudad tungida sinna tundmatusse maailma, 
kus elavad ja asuvad elavad teemandid, kes täi- 
davad jumalikke soove ainult sel, kes neid 
evib ja kes tõesti oskab kõrget jumalikku neilt 
soovida ja seda ka jumalikult kanda.“ 

Mäevaim peatas hetke ja jatkas kohe: 

»Kui kunagi tunned, et paksud udumassid 
su vaate sulevad ja su mõistuse ümber piira- 
vad, siis pese oma palet kõrguse allikast — 
see on oma jumalikus kõrgusse tõusvas targas 
ja terves mõistuses. See allikas asub igas ini- 
meses ja ta voolab ülespoole nagu mahl puu- 
juurest ladva tippu. Ainult vähesed oskavad 
teda enestes leida ja ülespoole juhtida, kuna 
ta enamalle jaole jääb kättesaamatuks. 

Nüüd kus oled oma palge tas pesnud, nä- 
gid maailmaruumis kõiksugu jooni — need 
olid ja on asjade ja sündmuste olemise piirid, 
millest üleminek tähendab üleminejalle kadu — 
või otsekoheselt öeldud surma.“ 

Uus hetkeline peatus. Siis tõstis mäevaim 
käe näitavalt ja ütles: 

Vaata sinna alla — see on igavene Maaväli, 
mil inimesed täis eluvalet vaevlevad. Sellest 
pead üle minema! Keset seda välja seisab 
Metsikuste Maantee. Tast ülepääsmine on äär- 
miselt raske. Ta algab kusagilt mineviku hä- 
marusest ja nagu näed, lõpeb kõigi aegade 
Valuala jõkke, millest ei ükski inimhing pole 
suutnud tänini veel üle tungida. Ja tolle“ — 
ta rõhutas siin iseäranis — ,jõe taga asubki 

too maa, taeva maailmaimede maa, kus elavad 
ja asuvad elavad teemandid. 

Nüüd mu kaljune kangelane — mine, sest 
eesmärk kõrge ootab sind.“ 

Heilo kuulas ja nautis seda teadet nagu 
mesimagusat muinasjuttu, kuulas ja märkas, et 
jutustuse vaikimisega oli ka mäevaim kadunud. 
Ta silmitses ümber ja otsis kaljutarka. Aga 
kõik oli asjatu, kadunu jäigi kadunuks. 

Nüüd hüüdis Heilo täiel häälel: ,,kaljuvana, 
kas tabas sind õnnetus!“ 

Natukese aja pärast kuuldus ülalt alla hääl: 
»ainult õnn tabas mind, sest võisin juhatada 
teed esimesele inimesele elavate teemantide 
maailma.“ Sellele järgnes pühalik vaikus, mida 
ei ükski hääl enam ei katkestanud. 

Järsku tundis Heilo, kuidas imelik jõudu- 
andev soojus tungis ta rinda, ühes sellega ka 
sügav jumalik rahulikkus ja vaikne tõsine rõõm 
ja õnn. Uue maailma ja uue elu päike hakkas 
tas võimsalt tõusma. 

Korraga hakkas lindude appikarjuv kraak- 
sumine ja äge sädistamine kostma ta kõrvu. 
Ta ehmus ja virgus üles: ta oli kaljupangal 
maganud. Lindude hirmukisa oli päris tõeline 

kisa, sest määratu suur kaljukotkas tiirles uhkelt 
mäetippude kohal ega teinud lindude hädale- 
vast kisast väljagi. 

Heilo tõusis üles ja vahtis kaua aega ümber 
ega suutnud kuidagi veenduda sündinud loos, 
kas oli ta näinud velvi, või oli see kõik sün- 
dinud otse ilmsi: kõik oli nii otsekohene ja 
elav, et isegi vastupidist mõtelda, tundus talle 
olevat avasilmi velviks. 

Mida rohkem ta mõtles, seda enam kadus 
tas möödunud elukibedus ja asemelle valgus 
võimas elutahte tung. Nüüd oli ta valmis võit- 
lema igasugu kallaletungivate vaenlastega. 

Ta huulil pakatas tasane ja tõsine elurõõmus 
naeratus. Ta ajas enese sirgu ja hüüdis ene- 
selle: ,kui igal asjal ja sündmusel on oma piir, 
siis on seda ka Heilo põgenemisel. Pööra 
ümber ja sammu tagasi, sest seda käseb sinu 
kõrgem mõistus.“ 

Kauemini ta ei peatanudki, vaid tormas mi- 
nema. Ta hüples ja jooksis ühelt kõrgustikult 
teisele, ühelt orukaldalt teisele, ja laskis see- 
juures rõõmsal laulul kajada: ,eluvõit — lige- 
malle rühin sull'...!“ nii et kogu mägestik 
tuhandeil häälil kaasa kaikus. 

Nüüd tormas ta mägestikust alla: mööda 
mäekülgi, orupõhje, mööda ojakesi ja koski, 
mööda kristallselgeid järvi ja jõgesid, kuni jõu- 
dis välja mägestiku jalale ja ühtlasi ka vägeva 
ürgmetsa juure. Olgugi et päike laskus ja püü- 
dis ennast peita määratu suure, tumedalt ja sala= 
päraselt seisva metsa taha, ei kohutanud see 
Heilot põrmugi. Julgelt ja võitlusevalmilt sam- 
mus ta metsa. 

Edasitungimine ürgmetsas muutus järjest 
raskemaks: igasugused takistused olid endid 
nagu aegsasti valmis säädnud: suured sambla- 
mättad, hiigla puujuured ja nende vahel süga- 
vad rõõned ja hundiaugud. Vahel tahtis vägisi 
vajuda mõnne rohuga kattunud auku. Samas 
jälle sulgesid puude tihedad oksad edasimineku. 
Tihti kostsid ta kõrvu metselajate õudsed röö- 
gatused. Samas aga valitses salakavalalt hiiliv 
vaikus: kõik see kokku ühes Heiloga vajus ikka 
rohkem ja rohkam alanud öö musta merre 

Ta võitis kõik takistused ja ruttas kiirest. 
edasi, aga vägev ja iidne ürgmets ei lõpnud 
ega lõpnud. Igal südaööl tahtis ta ära väsida, 
aga igakord andsid esimesed koidukiired talle 
jõu tagasi. 

Kolmandal hommikul, kui kuldkollane päi- 
keseketas tõusis metsaladvult kõrgemalle, muu- 
tus mets äärmiselt tihedaks ja sulges tee igalt 
poolt. Ainult jõuga tungis Heilo edasi. Järsku 
üllatas ja imestas ta: mets lõppes ja ta seisiski 
igavese Maavälja ääres. 

Tüki aega peatas ta ja silmitses määratumat 
välja, mis oli täis igasugu inetumaid ja ilusaid 
inimasulaid, millede vahel olid segamisi vilja- 
ja umbrohupõllud, metsasalud ja kännustikud, 
lopsakad aasad ja paljaspäised kaljud, rabad ja 
liivaluited, järved, jõed ja ojakesed: igale poole 
oli surma ja elu mõte segamini puistatud, nii 
et raske oli aru saada, kuhu üks lõppes ja kust 
teine algas. 

Kui Heilo väljal edasi sammus, kuulis ta 
ühest viletsast asulast igavesti ilusat töörütmi- 
list tüminat ja elurõõmust laulu, mille hääled 
ülespoole tõusid ja kõrgusse kadusid: imeli- 
kuna tundus talle, et keset seda eluviletsust seisva 
asula ümber oli selgesti tunda elulõhna. Samas 
aga möödus ta toredast lossist, millest tungisid 
välja muusika ja pidutsemise hääled, mis andsid 
tõendust suurest rõõmupeost, ei — seeoli elus 
rõvetuste orgiline rõõmupidu, mille hääled va- 

jusid allapoole ja levitasid maapinnal surma 
lõhna. See lõhn oli nii vänge ja vastik, et 
Heilo ruttas samme lossist eemale jõdma. 

Nüüd viibis ja rändas ta taas inimeste ja 
nende elu keskel. Sagedasti astus ta, kord keh- 
viku, kord rikka majja, peatas neis ja pani elu 
tähele, mis ei pakkunud kuigi rõõmustavat pilti : 
ühes kui teises valitses ilusa ja puhta, uhke ja 
sügava elumõtte asemel õhuke ja õudne, ropp 
ja inetu, järjest hämarduv elumõttetus, mis pai- 
guti kihutas kui kiirong igavesele kadule lähe- 
malle. Keegi ei arvestanud inimesega. Kellelgi 
polnud aega järelemõtlemiseks. Igaüks püü- 
dis hävitada eneses kui ka teises võimalikult 
ruttu inimest. Mida suurem oli inimeses viga, 
mida rohkem oli tas halba ja alatut, seda enam 
leidis ta halastust ja õigustust. Kõik liikus 
suunas, mis mahtus lausesse: ,saagem kõik 
vigaste ja rikutute sarnasteks :“ 

See nende elusisu määrav lause oli Heilole 
äärmiselt vastik. Ta ei suutnud sellega lep- 
pida, vaid säädis sellele vastu uue lause: ,,saa- 
gem kõik jumalate sarnaseks ja inimeste vääri- 
liseks 1“ 


Inimeste hingest nagu oleks talle kõlanud 

vastuseks suure naerulagina saatel: ,,sihuke to- 
latark, hull!“ Ta kiirendas käiku, et jõuda rute- 
mini läbi ja eemale inimesist, kes raiskasid kal- 
leimat ja kauneimat jumalaaega rumaluse ahe- 
late tagumiseks enestelle kaela. 

Peagi tabas Heilot uus üllatus. Ta jõudis 
inimeste hulka, kes kõik põlvitasid ja palusid: 
ühed palusid, et jumal neid hirmsasti nuhtleks 
pattude pärast, teised palusid, et jumal neid rän- 
gasti nuhkleks selleks, et nad võiksid inimesteks 
saada ja jääda. Olgugi, et see kõik tundus veid- 
rana, meeldis see inimeseks saamise tung Hei- 
lole siiski. Nad ei puutunud teda ega tema kaneid. 

Kui Heilo nii rahulikult oli paar päeva 
rännanud, kohtas ta kolmandal päeval suure 
kogu inimesi, kellele silmamoonutaja andis 
etendust, Et etendusest uus pilt pidi kohe 
algama püsatas Heilogi. 

Eesriie eemaldus. Suure kisa ja käraga tor- 
mas aktöör lavale ja teatas karjudes täiest kõ- 
rist, et ta näitab kogu maailmale imede imet. 
Vedas siis lavale kaks kasti, ühe ütlematu to- 
reda, teise täitsa lihtsa. Tõi siis veel ühe laua 
suurendusaparaatidega, säädis selle kastide ette 
ja teatas taas, et nende aparaatidega võivat 

suurendada igat asja niipalju miljoonikordi, kui 
keegi soovib. Et see õige on, seda tõendavat 
ta kohe. 

»Vaadake,“ hüüdis aktöör,“ siin on lihtne 
kast, mis on täidetud viljateradega äärest ääreni. 
Aga ootage natuke ma näitan, millist jõledat 
prahti see sisaldab :“ 

Ta astus kasti juure ja hakkas viljaterade 
hulgast midagi hoolega otsima. Peagi leidis ta 
otsitava ja hõiskas rõõmsal palgel: ,,vaadake : 
sõkal!“ Nüüd pani aktöör oma mõistuse ja apa- 
raadid sõkla suurendamiseks tööle, kuna ta tei- 
sest küljest hakkas terade hulka teotama, nii 
et lõpuks terade asemel oli määratu suur sõkal. 
Tõusis tormiline süüdistamine ja teotamine: 
»Häbematud terad — petavad inimesi ja inim- 
kunda sõkaldega :“ Kajasid rasked vande, nee- 
duse ja hukkamõistmise sõnad terade pihta, 
mis alles siis vaibusid, kui aktöör astus teise 
kasti juure. 

Vaatajad jälgisid uudishimuga aktööri te- 
gevust. 

See avas ettevaatlikult kasti, mis oli täis 
igasugu maailma prügi. Ta segas ja otsis hulga 
aega, ennekui leidis ühe kõdunenud viljatera. 

Hõiskas siis jällegi rõõmust säraval palgel: ,, Vaa- 
dake: viljatera prügihunnikus ?“ Nüüd hakkas 
ta seda tera aparaatidega suurendama, kuni 
näha polnud enam ühtegi prügi raasu, vaid 
ainult määratu suur kõdunenud viljatera. Kõla- 
sid joovastavad austuse hüüded ja õnnistuse 
sõnad, mis kuidagi ei tahtnud lakata. 

Kui selle kõdunenud viljatera juubeldus oli 
täies hoos, kõlas nagu kaugusest trummipõrin 
ja teisel hetkel olid kastid kadunud, kuna kum- 
magi asemel seisis mees. Viljasalve asemel seisev 
mees oli lihtne, korralik, tõsine, õilsa ilmega, 
kelles näisid kõik kõrgeimad mõisted kehastuse 
leidnud. Aga prügihunniku asemel seisev mees 
oli kehastanud kõik maailma kergused. Ta keha, 
tühja rinda, kaela ja käevarsi ilustasid igasugu 
kuld- ja kalliskivi-ehted. Niipea kui see kerguste 
kehastaja nägi raskuste ja sügavuste kehastajat, 
tormas ta kohe talle kallale ja hakkas teda 
igatmoodi taguma. 

Heilo vaatas ja imestas, et see võimakas 
mees laskis ennast sellest kergatsist taguda, 
ilma et sõrmegi oleks liigutanud ta eemale- 
tõrjumiseks, kuna isegi väikesest liigutusest 
oleks jatkunud ta kaugusse heitmiseks. 

Ilma kõhklemata astus Heilo nende juure ja 
tõukas kakleja eemale. 

»Ärge puutuge kõlvatumasse!” hüüdis sü- 
gavtõsise hääle ja ilmega raskuse vaimu kehas- 
tav mees. ,Ta tagus mõneminutiga oma arva- 
mata pika mineviku, lõpmata tuleviku ja lühi- 
kese oleviku oma enese jalge alla surnuks, Ja 
säärasesse kõlvatumasse ei puutu ma iialgi 
ega soovi ka, et mõni teine tasse puutuks, 
sest kõlvatused on äärmiselt aktiivsed ja külge- 
hakkavad. Kes kord neisse puutub, seda need 
enam kergesti lahti ei lase, kuni nad talt on 
kõik riisunud: ihu, hinge, mineviku, oleviku 
ja tuleviku.“ Nüüd näitas ta kaklejalle, kes 
lamas maas surnuna ja ütles: ,ta läheb tagasi, 
mina lähen edasi!“ Nüüd kõlas järsk trummi- 
löök ja selle pääle oli kõik kadunud. 

Kõlas aktööri hääl kes kuulutas etenduse 
tänaseks lõpetatuks. Inimesed valgusid laiali. 
Ka Heilo sammus edasi, 

Maastik, mis seni oli olnud ühetasane ja 
ühetooniline, muutis järjest oma kuju: asulad 
harvenesid, kuna künkad, orud ja metsasalud 
tihenesid: loodus nagu lähenes rohkem oma 
algkujule. Sagedasti peatus Heilo mõnel oru- 

kaldal või künkaharjal ja võttis osa looduse 
elurõõmust ja eluilust. 

Künkale, mill avanes võluv vaade ümbrus- 
tikku, jäi Heilo seisatama. Aga vaevalt oli ta 
peatunud, kui kostis õel ja õudne läbisegi kar- 
jumine ta kõrvu. Heilo juhtis oma vaate sinna 
kust kostis kisa ja kisklemine, ja nägi veidrat 
seiklust: hulk inimesi, mehi ja naisi, vanu ja 
noori, harituid ja rumalaid, sõimasid, rõhusid 
ja tallasid ühte täiesti rahulikku naist, kes aina 
oigas ja ägas ega julgenud nähtavasti vastu 
panna hulgale, kes ta piinamisest tundsid suurt 
naudingut. 

Kähku sammus Heilo piinatava ja piinajate 
juure ja eraldas nad. Pöördus siis küsimusega 
hulga poole: 

»Mis kurja on teinud seesinane teile ?“ 

Inimesed vahtisid üksteisele küsivalt otsa 
ega teadnud midagi vastata. 

Samas aga astus üks küürakas lombak 
Heilo juure ja teatas: ,Ta on lihtsalt kõlbmatu 
inimene ja kõigi inimeste, jumalate ja põrguliste 
poolt abitumalt maha jäetud. Need pole teda ku- 
nagi sallinud ega kannata teda praegugi silma 
otsas, sest ta pole ohverdanud nendele omast 

ihust, hingest ning verest ühtki kübemekest, 
seepärast on nad teda algusest saadik vihanud, 
põlanud ja alaliselt maha tallanud, ja seepärast 
rõhume ja tallame meiegi teda“ Ta põrnitses 
vaadata Heilole otsa ja hüüdis nagu täiendu- 
seks : »,Rõhume rõhutavaid ja tallame tallatavaid, 
sest kõik maailm rõhub ja tallab neid!“ Põr- 
nitses siis vastust ootavalt taas Heilole. 

Heilo vaatas vaikivalt kord inimestele, kord 
küürakalle ja ütles viimaks rabulikul ja kalju- 
sel häälel: , Ainult vaimliselt küürakad ja füü- 
siliselt tallatavad rõhuvad ja tallavad süütumaid 
ja sirgeid alla. Küüraklus — see on teie ku- 
ningas, kelle ees roomate, kes teid piitsutab ja 
kellele laulate selle eest hümni, otse eneste ja 
kogu inimkunna jõledaimaiks pilkeks ja teotu- 
seks.“ 

Lühikese peatuse järele jatkas Heilo: 

»Vabastage endid ajavoolus sissekasvatatud 
ajaloo alatumaist valedest !“ 

Sõnad mõjusid. Inimesed vabanesid nagu 
hullumeelsuse ahellülist. Rõhutav ja sõtkutav 
jäeti rahule. Inimesed olid mõne minutiga jõud- 
nud mitu tuhat kilomeetrit inimsusele Jähe- 
malle. 

Enne edasiminekut soovis Heilo nendele, 
et nad kui inimesed hingaksid ja kiirgasid 
enestest välja ainult kõrget sügavat ja õilsat 
inimest, mida inimkund, ajalugu ja jumalad on 
aastatuhandeid oodanud. Ta kumardas ja astus 
minema. 

Võluv küngasmaastik hakkas kaduma, kuna 
eemalt paistis karm ja lage kõrgekiltmaa. 
Järsku hakkas tee kramplikult looklema. Ühe 
kõvera käänaku taga tabas Heilot uus üllatus. 
Terve salkkund inimesi vaidlesid isekeskis ja 
vehklesid kätega ühe kuju ümber. Igaüks tõen- 
das, et kuju peab ainult nii seisma. Alalisest 
käänmisest ja väänmisest kulus kuju ruttu väik- 
semaks. Tõusis äge üksteise süüdistamine, mis 
veidralt arenes niikaugele, et igaüks püüdis 
hiilida teisele selja taba, et pista täiesti salaja 
teisele kihvtist oda seljasse. Aga niipea kui 
hiilijad sattusid üksteise näo ette, tegid nad 
kohe, nagu oleksid parimad sõbrad. Kuid sel- 
jataga algas endine alatus. 

See tegevus paistis Heilole nii inetuna, et 
otse jooksis salkkunast läbi ega vaadanudki 
enam tagasi, olgugi et läbisegi hüüded ,, hull“ 
kajasid ta kõrvu. 

Taimestik muutus järjest kehvemaks, puud 
ja põõsad kiduramaks. Õhk oli lämmastav ja 
kollase tolmuga küllastatud. Kaugel eemal tõu- 
sid üles võimsad tolmupilved pööreldes, mida 
kõike lähenev õhtu hakkas peitma enesesse. 

Maanteest veidi eemal silmas Heilo mada- 
lal künkal suure salkkunna kadakapõõsaid. 
Ta pöördus teelt ja sammus nende sekka, et 
ööbida nende juuril ja varjus. Vaevalt oli ta 
jõudnud nende keskele, kui kuulis tasast, ma- 
hedat ja rõõmust kilkamist. Ta juhtis vaate 
sinna, kust tulid hääled ja silmas jumalik-uhket 
pilti: ümber samblast ja okstest tehtud hurt- 
siku jooksid ja mängisid lapsed ühes vane- 
matega. Siin voolas nagu hiiglajõena elurõõm 
ja eluõnn. d 

Nagu pildist nõiutuna seisis ta ja vaatles 
seda tüki aega. Pilt nagu kiskus teda eneselle 
lähemalle. Kõhklemata astus Heilo hurtsiku juure 
ja palus kui rändur öömaja, mida lahkesti lu- 
batigi. Üllatavana tundus talle, et siin armetu- 
mas ja viletsas hurtsikus elas suursugune liht- 
sus, sirgejooneline otsekohesus, sädelev rõõm, 
kõrge õnn ja ülev rahu kõrgemal ja puhtamal 
kujul, kuna käigul ja öõmajus oli leidnud kõik= 

jal — igas inimeses ja igas toas tükikese hullu- ja 
haigemaja, röövli- ja vargamaja, tüli- ja kakelus- 
maja, valet ja vanglat. Nende vahel olid tõe- ja 
õnneterad kägarasse pigistatud, ja seepärast 
hirmsasti, peaaegu tundmatuseni ära moonu- 
tatud. 

See kehvikperekund, kehval väljal ja arme- 
tumas hurtsikus säras nagu kalliskivi tihepime- 
das öös, nagu hele täht sügisöö tumedal tae- 
valael. 

Öö viimsel hingeheitel tõusis Heilo üles, 
saatis viimse pilgu Maaväljale, mis oli — kas 
sahkertajaile maha müüdud või pikaaegsele 
rendile antud. Heitis siis õitsevaid pilke malia- 
jäävale hurtsikulle ja algas oma igapäevase 
teekunna. 

Maastik tõusis järjest Kõrgemal ja muutus 
rohust, puist ja põõsaist täiesti lagedaks. Nende 
aset täitsid paljad kaljupangad ja räpsukalju 
rahnustikud. 0Siin-sääl lebasid luited tummalt 
ja ootasid tormi nagu orjad vihast valitsejat. 
Eemal paistis silma hiigla vall, mille tagant 
tõusid paksud suitsu- ja aurupilved, tolmu- 
ning nõesambad, mis pööreldes ja vääneldes 
ühinesid mustaks taevast varjavaks linikuks, 

mille all kolises ja mürises vaenuliste jõudude 
äge võitlus. s 

Imelikud, arusaamatud tumedad aimused 
kihutasid Heilost läbi. 

Varsti jõudis ta valli juure, ja seisatas vähe- 
keseks selle jalal. Ühest kui teisest kohast paist- 
sid vallimullast välja inimsääre- ja pääluud, kuna 
vallihari koosnes ainult puhtaist luitunud inim- 
luist. Mustad mõtted inimkunna rumalusest 
tungisid temasse. Heilo ohkas ja hakkas mööda 
vallikülge ülespoole sammuma, Iga aste juures 
ta jalge all oigasid ja klõbisesid luud, eriti 
õudselt klõbisesid nad valliharjal. 

Kulus tükk aega, enne kui ta suutis oma 
vaatega läbi tungida sellest suitsu-, auru- ja 
maailmatolmust, mis teiselt poolt valli lakka- 
matult üleskerkis. Pilt, mis siit ta vaatele ava- 
nes, oli äärmiselt sünge: kõik maailma ruma- 
lused kahvatasid selle ees. 

Hiigla maantee, mis algas kusagilt kaugu- 
sest ning ühendas enesesse kõik maanteed, 
õhu- ja veeteed, ning lõppes siit lähedalt 
mööda voolavasse Valuala, jõkke, kust ükski 
inimese võim polnud suutnud üle tungida, ega 
ka silda üle ehitada. Kahel pool teed seisid 

määratu suured inimluude vallid, mis vahelda- 
misi ühes kui teises kohas suurenesid. Teel 
kihutasid ja vurasid tõllad, autod, laevad ja 
raudteerongid, viletsad reed ja vankrid, ratsa- 
sõitjad ja jalakäijad, haritud ja rumalad, terved 
ja vigased, üksikud inimesed ja kogu rahvad. 
Hirmsa kiirusega püüdsid nad jõuda üksteisest 
ette. Igalühel oli nähtavasti suur kartus hilis- 
tuda ja ilma jääda mingisugusest saagist, mil 
pidi olema äraarvamatu suur tähtsus. 

Heilo hakkas teest üleminekut otsima, aga 
see osutus võimatumaks, sest teel liikus ainult 
kaks võimsat voolu : üks liikus Valuala jõe poole, 
ja teine säält tagasi. Igaüks, kes tahtis üle 
minna, kisti armutumalt vooluga kaasa, kuna 
vastupanijast kihutati hoolimatult üle. 

Nüüd heitis Heilo pilgu jõele, mis nii lai 
ei olnudki, nagu oli arvanud. Tundus paradok- 
sina, et moodsa tehnika ajajärgul ei suudetud 
jõest üle tungida. Ülejõgine kallas tõusis lau- 
saldi kõrgemalle ja muutus ühtlaseks maastikuks, 
kus asusid kuulsad muinasjutulised elavad tee- 
mandid. Natuke imelikuna tundus Heilole, et 
isegi siinpoolne mantee tolm ei suutnud üle 
jõe tungida, sest ilm oli säälpool haruldaselt 

selge. Kõikjal sääl valitses rahulik elu. Kusagil 
polnud näha võitluse iha ega kiha. Siinpoolne 
kallas aga oli määratu kõrge ja koosnes ainult 
puhtast kullast, mille tükid ja pangad olid üks- 
teise pääle kuhjatud. Ja see kollakas kuld oligi 
kahe vägeva inimvoolu sünnitajaks. 

Järsku kostsid loomalikud röögatused ja õud- 
sed vandesõnad Heilo kõrvu. Otse ta silme 
all sugenesid pildid, millele isegi metselajad 
oleksid kadestanud. 

Teisel pool teeääres kihutas igasugu sõidu- 
keid üksteisest üle, nii et inimliha, luude ja 
sõidukite tükid paiskusid siia-sinna teele laial 
millest järgnevad sõitjad hoolimatult üle kihu- 
tasid. Natuke maad eemal kihutati salkkunnast 
jalakäijaist üle niisuguse hooga, et liha, vere ja 
luude raasud paiskusid kõrgele õhku, kust lan- 
gesid alla punase vihmana. Kõik see aga ei 
kohutanud järgnevaid sõitjaid põrmugi. Ikka 
kihutati üksteisest mööda ja üle, küsimata, kas 
see oli õige või kõver, nii et inimluude vallid 
mõlemil pool teeäärel aina kerkisid, nagu olek- 
sid maa-alused jõud neid siit-säält üles kuhjanud. 

Otse keset teed ragisesid rasked paugud. 
Tõusid mustad suitsusambad, millest sähvisid 

välja ahned tuleleegid saaki otsivalt. Tärisesid 
relvad ja parv parve järele tormasid meesjõu- 
gud metsikult uludes ja karjudes üksteisele kal- 
lale, üksteise tapmise ihas ja vihas. Purustatud 
ja lõhkikistud inimkehade, loomade ja relvade 
rusud saalisid kõrges suitsuses ja tolmuses 
õhus, kust sadasid nagu raske tornaado sajuna 
alla teele ja surmasid igaühe, keda eest leid- 
sid. Vaevalt olid ühed surmatud ja puruks lõ- 
hutud, laiali pillatud või maha tallatud, kui 
uued parved tormasid hambaid ragistades taas 
üksteisele kallale, ilma peatamata, ilma mõtle- 
mata: töötasid nagu tapamasinad kuni kulusid, 
kadusid ja andsid ruumi uutele inimloomadelle. 

Nagu kivistunult seisis Heilo ja tõmbas 
oma vaate aegamööda tagasi enese poole. Aga 
otse ta jalge ees valli jalal teel sündis uusi 
õudseid lugusid: üks kullapanga kandja väsis 
ja kukkus maha. Järgnev tormas ta kallale, 
kägistas ta siinsamas, kahmas kullapanga sülle 
ja põgenes edasi. Väsis aga peagi ja püsatas. 
Samas aga kihutas raske tõld tast üle ta keha 
purustades. Tükeldatud laip ja kullapank jäid 
kõrvuti lamama. Veidi eemal kukkus üks teine 


väsimusest maha, kohe hüppas keegi järgnev 

talle turjale, lõi pähe raske hoobi ja haaras 
metsikul kombel ja tiigrisilmil, mis kirest otse- 
lõõmasid, kullapanga kätte ja tahtis edasi minna. 
Aga vahepääl oli mahalöödu veidi toibunud. 
Ta haaras vastase jala pihku ning näris tal 
jala veresooned läbi ja jäi siis liikumatult la- 
mama, kuna teine lonkas veel tüki maad edasi 
ja kukkus siis surnuna ühes surnud kullapan- 
gaga maha. Otse Heilo silme all hakkas 
üks kullapangaga mahakukkunu teelt ära roo- 
mama. Roomas ja jõudis valli jalale, kus elu 
lahkus ta vaevatud kehast, jättes laiba ühes ve- 
rega paagatatud kullalahmakuga inimluudest valli 
suurendamise aineks. 

Otse lõpmatuseni võis tähele panna kuidas 
igal hetkel Darwini teooria siin sündis ja suri, 
jättes järele päris tõelikud teooriata tagajärjed. 

Elavad inimesed olid pööraselt hullunud ja 
uppunud ja kinni kasvanud surnud kullasse, 
millest ükski võim pääle surma ei suutnud 
neid vabastada. Äärmiselt õudne oli vaadelda 
neid kullaorje, kes ise olid oma enese Mina 
maha tallanud oma enese jalge alla. Kes on 
nad aheldanud, kes vabastab nad, mõtles Heilo 
ja hüüdis: ,tulge siia, te mitmekordsed kasva- 

tust vajavad pädagoogid ja vaadelge mis olete 
teinud inimlastest!“ 

Heilo peatas veidi, astus siis mõned sam- 
mud valli mööda edasi, kusjuures luud ta jalge 
all kalgilt ja kaebavalt klõbisesid, ja hüüdis 
uuesti: ,,kus te olete, sügavad mõtlejad, filo- 
soofid ja prohvetid — astuge hullunud rahva 
sekka ja lunastage nad!“ 

»Marss“ — kõlas kui mürin Heilole kõrvu. 
Rahval pole aega sünnitada ega kasvatada sü- 
gavaid mõtlejaid“ — kajas irvitava vastusena, 
millele järgnesid: ,,marss! Ruttu! Silmapilk 
edasi!“ Nüüd vaatas Heilo enese ümber ja 
märkas, et oli trobikunnast sõdureist ümber 
piiratud, kes olid päälaest varbaotsani relvis. 
Enne kui ta suutis õieti aru saada, kõlas 
uuesti vali hüüd: marss, väejooksik!“ Ühtlasi 
virutati mõned hoobid püssipäraga talle selga. 

»Marss !“ — kõlas taas äärmiselt toorelt, 
kuna mitmed üksteisele järgnevad rusika ja püs- 
sipära tõuked sundisid Heilo astumisele. Hal- 
jaste löögivalmis mõõkade ja laskelaetud püs= 
side vahel sunniti teda kiiremalle käigule. Peagi 
jõuti laagrisse, kus kästi tal laagri keskkohas 
koosoleva kõikvõimu lähedal peatada. 

Kõik see oli sündinud imekiiresti. Alles 
nüüd sai Heilo natuke mahti heita pilku ümb- 
russe ja sündmuse üle järele mõtelda. 

Sammu paarkümmend eemal oli suur hulk 
uhkeid kalliskividega kaetud vaipu maha lao- 
tatud, millele oli asetatud kaunis suur ja lihtne, 
nähtavasti hädasunnil tarvitusele võetud vana 
laualogu. Teisel pool lauda seisis kõrgemal alu- 
sel uhke puhtast kullest tool, mis oli krooni- 
märkidega üleni ornamenteeritud, millelt päi- 
kese kiired kahvatult tagasi põrkasid. Kummalgi 
pool tooli seisid puupingid. Kogu seda kaa- 
dervärki valvasid paljaste mõõkadega, tärne täis 
rinnaga püstipäi sõdurid, kuna ümberringi se- 
keldasid igasugu mustris ja mundris sõdurid 
ja nende juhid, kes isekeskis mõttetumalt otse 
äärmiselt labaselt lõkerdasid ja lärmitsesid, nii 
et kogu ümbrus toorusest, loomalikkusest ning 
metsikust rumalusest pulbitses nagu tõrva ka- 
tel lõõmaval tulel. 

Järsku käis imelik kahin läbi ümbruse, siis 
vaikis kõik nagu surnuhaud. 

Eemalt lähenes kiirel kihutusel salkkund rat- 
sanikke. Nendele järgnes terve alev kõiksugu 
sõidukeid ja palagaane. Kõik palgatud auand- 

jad andsid neile suurt au: igaüks, kes oli liht- 
salt riides, andis lihtsalt, labaselt ja lühidalt, 
kuna uhkesti riietatud andsid au väga peenelt, 
pikalt ja selgrootumalt, nähtavasti said nad oma 
teenete eest vastava palga. 

Kõikvõimu laua juures peatasid ratsanikud 
ja hüppasid maha sadulast, kuna kõik teisid 
säädsid oma kinnised ja lahtised tõllad ja jur- 
tad natuke maad eemal üles sõõrina ümber 
võimu laua. Nüüd moodustasid kõrgemad ohvit- 
serid spaleeri, mille vahelt sammus üks ratsa- 
nikest otse kuldtooli juure ja istus. Selle järele 
astusid ka kõik teised ratsanikud, nähtavasti 
igaühele määratud pingi juure ja istusid sinna. 
Nüüd kõlas vägev marss trummipõrina saatel. 
Kui see vaikis, tõmbasid kõik laua juures istu- 
jad mõõga tupest ja tõstsid selle terava otsaga 
taeva poole hoides püsti, kuna kuldtoolil istuja 
kuulutas, et ta, maailma kõikvõimu istangu avab. 
Seepääle pistsid paljasmõõklased mõõga tuppe 
ja jäid rahalikult istuma. Kohe helises hele sarve- 
hääl. Vaevalt oli see vaikinud kui kohe toodi 
raudu needitud hõbehallide juustega isake ja 
emake kõikvõimu laua ette. Siin vabastati kum- 
malgi käsi ja jalg ahelast, kuna raske ahel jäeti 

teise käe ja jala külge ripendama, Vanakeste 
õudseist valudest ja piinadest vaevatud pale evis 
õilsa ilme, kuna õige, kohuseausa, suursuguse 
elu ja elutöö eest Jumala poolt antud igaviku 
aumärgid ilmusid nende palgele, kuhu aeg oli 
nad uhkelt graveerinud. 

Helises jube kellakõlin. Nüüd tõusis üks 
istujaist ja hakkas vanakesi süüdistama: kõigi 
teaduslikkude ja seaduslikkude metoodide ja 
uurimuste järele olla tehtud kindlaks, et vana- 
kesed olevat sünnitanud ja üles kasvatanud 
häbematu ja autuma poja, kes olevat kõikvõi- 
mule hakanud vastu. Süüdistaja vaikis. Näh- 
tavasti tundis ta eneses selle häbituma ja ala- . 
tuma süüdistuse väljamõtlemise pärast häädmeelt. 
Lühikese nõupidamise järele tõusis kuldtoolil 
istuja ja teatas, et vanakesed on mõistetud 
surma. Hallpääd heitsid oma ahelas käe teine- 
teise kaela ümber ja sammusid "siis maailma 
kõikvõimu tarkuse käsul lähemale hukkamise 
kohale ja matmise hauale. 

Vaevalt olid vanakesed jõudnud eemale, kui 
kõlas uuesti sarvehääl. Nüüd sadasid hoobid 
Heilo turjale ja selga, kuna toores hääl metsi- 
kult karjus: ,»majesteetliku kõikvõimu ette!“ 

Kui Heilo oli jõudnud laua juure, tõusis 
endine vanakeste süüdistaja ja teatas lühidalt, 
et usinad ametnikud olevat püüdnud kinni rel- 
vadeta hulguse isamaa pinnal. 

»Vaat kus looder,“ hüüdis üks istujaist, ,,või 
longib ringi, kuna vaenlased piiravad isamaad: 
Mõõk kätte ja esiliinile vaenlasi hävitama!“ 
kõlas järsk otsus, kuna üks ülemaist ulatas 
Heilole mõõga. 

»Ei ühtki relva, mis hävitab inimesi ja teeb 
inimest inimese mõrtsukaks, ei võta ma iialgi 
kätte!“ vastas Heilo ja tõukas pakutava relva 
põlglikult tagasi. 

Võimukandjate näod venisid kõigil veid 
viltu, millesse segunes kaval ja koomiline nae- 
ratus. Kõigi nägudelt paistis veendumus, et 
nende ees seisab kas mõne rumala ususekti 
liige või kuidagimoodi natuke napakas isik. 

Otse Heilo ees istuv kõrge ja kitsa näoga, 
kikkhabeme ja püstvurrudega võimukandja tõu- 
sis üles ja silmitses Heilot pääst kuni varba- 
otsani. Ta tegi tõsise ja karmi näo ja ütles 
käskival toonil: 

»Õiguse ja võimu nimel ja käsul võtate 
mõõga ja lähete vaenlastele vastu.“ Ta peatas 

hetke ja ütles uuesti: »iga vastuhakkaja hävi- 
tatakse isamaa mõõgaga isamaa pinnal!“ Ta 
peatas taas ja jäi oma võimusõnade mõju aval- 
dust oodates Heilo otsa vahtima. 

»Oma õigust ja võimu ei ole ma veel kunagi 
kellelegi ära annud ega müünud,“ vastas Heilo, 
»ega anna ega müü seda kunagi kellelegi!“ 
Seda ütles ta niisugusel kõikumatu kindlal too- 
nil, et võimukandjate nägudelle ilmus väike 
süsimust viha pilveke. 

Nüüd kärgatas kõrgemal toolil istuv kõik- 
võimu krooni kandev isik nagu lõhkepomm: 

»Sinu õiguse ja võimu on sinu ürg-ürgisad 
aastamiljonite eest minu ürg-ürgkuninglikele 
esiisadelle ära annud, ära müünud igasuguses 
aegkunnas igaveseks ajaks igavesti. Nüüd oled 
nendest lage, nii lage, et võime sinuga teha 
mis iganes tahame. Kui tahame, laseme sul 
elada, kui ei, hävitame sinu; kui tahame, siis 
piiname sind, niikaua kui soovime, või laseme 
sul kusagil vangla koopas niikaua elusalt mae- 
tuna viibida kui tahame: kõik oleneb ainult 
meie tahtmisest.“ 

Kroonitud võimukandja, kes oli esinenud 
võimu vääriliselt, peatas, üleni rahul olles ene- 

sega. Ka kõik teised võimukandjad olid pää- 
mehega väga üksinõua. Nende imetlevad pil- 
gud ülistasid ja kiitsid ta tarkust ja nähtavasti 
olid valmis seda tegema kas või maailma lõ- 
puni. Samas aga pöördusid kõigi pilgud Hei- 
lole ja jäid teda kahetsevalt vaatlema. 

See võimu toores toon puhus ka Heilos, 
ta enese õiguse ja võimu tunde ühes viha tu- 
lekesega leegitsema. Ta tundis, et seisis tõe- 
likkude inimkunna vaenlaste, inimkunna õiguste 
ja võimu röövlite palge ees, keda oli siiamaani 
asjata otsinud. 

Samas aga kõlas kõmiseval häälel: ,,adju- 
tant! võta ja paku talle see mõõk, ja kui see 
alatu mässaja seda kahe minuti kestel vastu ei 
võta, siis pista ta selle sama mõõgaga läbi ja 
laip jätta saatuse hooleks.“ 

Nagu automaatmasin haaras leitnant läikiva 
teraga uhke ja tugeva mõõga, kuna teise kätte 
võttis taskukella ja jäi siis Heilo ette seisma, 
mõõka löögivalmis hoides. Mida rohkem mää- 
ratud aeg lühenes, seda enam lähendas leitnant 
mõõga otsa Heilo rinnale. Paar sekundit enne 
aja lõppu riivas mõõga ots Heilo rinda ja lõi- 
kas sinna haava, millest elav, soe ja punane 

veri nõrgus ta riietesse, kus tardus ja tu- 
menes. 

Nähes, et siin oma kangusega surmast ei 
pääse, otsustas ta viimsel hetkel päälesunnitud 
mõõka võtta vastu ja hüüdis siis võõral, talle 
eneselegi tundmatul häälel: 

»Mõõk siia!“ 

Kogu võimu laudkund muheles tasast, peh- 
met ja mahedat naeru. Nad olid enestega 
täiesti rahul ja kaljukindlad teadmises, et või- 
muga on kõik loodud ja isegi ümber loodud. 
Ainult mõte, et võim ka kõik lõhub ja lõhutud 
veelgi ümber lõhub, ei olnud kunagi neile 
meele tulnud. Neile oli vaid üks selge, et võim 
on Võim, 

Heilo heitis mõned vihast põlevad pilgud 
mõõgale, mis oli inimese hävitamise tehnika 
esimene ime, ja küsis ümberolijailt põlglikul 
tumedal salapärasel häälel: 

»Kumb peab käskima — kas mõõk mind 
või mina mõõka!“ 

»Muidugi mõista, peate mõõka käskima”, — 
kostis võimu laudkunnast pilkav vastus, mida 
saatis lauas istujate magus naerukihin, Nähta- 
vasti olid nad rahul sellega, et Heilo oli neile 

nii mõnegi suutäie mõnusat südamesse tungi- 
vat naeru valmistanud. 

Heilo silmad lõõmasid salapärases, kõiki 
söövas tules, kuna käsi tegi mõõgaga imelikke 
jõurikkaid liigutusi. Järsku jäi ta seisma liiku- 
matult nagu mäe jalale veernud kaljupank ja 
küsis uuesti raskesti ja nagu sügavusest tule- 
val häälel: 

»Ütelge — kes on inimese hirmsaim vaen- 
lane — selle hävitan armutumalt!“ Ta jäi 
ootama vastust. 

»Inimene“ — kõlas hüüd kuninglikult too- 
lilt, mida saatis samuti südamlik naerulagin. 
Sellele järgnes jäme käsk: 

»Leitnant, saatke ta kohe inimese vastu!“ 

»Marss“ — kõlas kohe leitnandi käsk, aga 
Heilo ei liikunudki paigast, vaid kõneles kõla- 
val häälel: 

»lInimene, inimese vaenlane — aastatuhan- 
deid on ta põdenud seda inimvaenluse haigust 
ja pole tast veel põrmugi paranenud. Olgu! 
siis algan õigest otsast — algan nende juurest, 
kes on teinud selle inimvaenluse oma elutöö 
ülesandeks 1“ 

Nüüd hüppas Heilo maast õhku, nagu oleks 

teda jõudude jõud maapinnalt üles paisanud, 
kuna mõõgatera vingus ja vuhises, ulus ja un- 
das õudselt õhus, nagu oleksid kõik deemonid 
kesköö põrgut pidanud ja pillerdanud õeluse 
orgialist pidu. Aeg-ajalt kostsid Heilo suust 
maailmasse tungivad hüüded: 

»Kõik röövlid on hävitatud — hävitagem 
ära ka inimõiguste röövlid! Vabastagem endid 
röövlite röövitud võimu alt! Lunastagem oma 
õigused õiges võitluses ! 

Vahetpidamatult jagas Heilo mõõgaga surma 
ja suuga hüüdeid kõikjale. 

Võimu laudkunda ja ta ümbrust katsid sur- 
nute virnad, kuna kaugemalt kostsid sõjasarved 
ja »tuld“ kamandavad hüüded. See ajas Heilo 
veelgi suuremalle vihale ja hirmsamalle võitlu- 
sele. Ta tahtis risti läbi raiuda sellest maan- 
tee kõiki kaasakiskuvast voolust, et siis rahu- 
likult edasi rännata. 

Aga vaevalt oli ta jõudnud keskmaanteed, 
kui oma imestuseks märkas, et igasugu inimesi 
oli asunud ta kõrvale ja võitlesid ühes temaga 
nagu lõvid ja kotkad. Samas märkas, et nende 
arv iga minutiga võimsalt kasvas. Siis võttis 
ta keskmaanteel lahingu juhtimise enese kätte, 

Ruttu andis ta käske ühele ja teisele poole, 
mida kiiresti ja täpselt täideti. 


Aga ka vastased olid korraldanud ägeda 
vastupanu. Nüüd algas vast lahing, mida ükski 
kunstnik ei oska maalida, ükski kirjanik kirjel- 
dada ega ükski ajaloolane kujutada. 


Kõikjal kajas õudne mürtsude tume mürin, 
püsside ja muude tapamasinate hirmus ragin. 
Tule- ja suitsusambad tõusid välgukiirusel taeva- 
poole, kuna mürkgaasipilved roomasid raskelt 
mööda maad. Õhus ulusid ja undasid igasugu 
kuulid. Aastamiljoneid rahus seisnud maapind 
kees je pildus nagu hullumeelne end ühest 
kohast teise, kuna inimlaipu ja tapamasinate 
tükke sadas paiguti rahena alla. Inimviha ja 
vereaurud tõusid nagu põgenejad üles taeva- 
poole, segunesid sääl suitsu- ja tolmupilvedega 
ja punusid musta loori päikese palgele ette. 
Siin ja sääl kajasid kanged hurrahüüded, mil- 
lesse tungisid surma agoonias viibijate appi- 
hüüded ja oiged: see oli põrgupidajate picu 
ja maa-aluste madal tants, põrgumuusika saatel 
keset inimkultuuri ja inimkunna maanteed, nagu 
kõigi mõtlejate inimeste irviks, kõigi mõtlejate 

inimeste silme all, keskpäeva päikese poolt 
valgustatud maapinnal. 

Kaua see lahingu möll kestis, seda ei tead- 
nud keegi ütelda, kellelgi polnud aega ajaga 
arvestada. Siin ja sääl saalisid Heilo poole- 
hoidjate salgad ja otsisid vaenlasi, keda elavate 
hulgas enam ühtki leida ei olnud. Võit oli 
täielikult Heilo ja ta poolehoidjate sõdurite 
käes. Kõikjal kõlasid vägevad hurraahüüded. 
Ainult Heilo sammus sünge meelega ja itku- 
silmi lahingu väljal ja vaatles inimmõistuse 
nurjatut pilti: kõik lamasid ja vedelesid liiku- 
matult siin: sõdurite purustatud laibad, relvad 
ja nende tükid, isegi aastamiljoneis kuhjunud 
inimluude vallid kahelpool maanteed olid laiali 
pillatud, nii et puhastav õhuvool pääsis vabalt 
maanteele, kus endiste kõikvõimsate voolude 
asemel valitses uueelu haudumisvaikus. 

Heilole oli selge, et inimesed seisavad elu 
madalalle hävitamisele palju lähemal kui elu 
kõrgele ja uhkele ehitusele. 

Et sellest rusuvast elu enese poolt õudselt 
maalitud pildi vaatlusest ennast vabastada, 
hüüdis Heilo: ,,töö on tehtud — tee on vägi- 
valla võimust vaba!“ Ta pistis vägisi kätte 

sunnitud mõõga tuppe ja hakkas lahkuma la- 
hinguväljalt. . Samas aga märkas iseäralikku 
sündmust: igalt poolt ilmusid saatunnad iga- 
üks oma hümni saatel. Nad jõudsid Heilo 
juure. Siis tuli saatkunna pää ja pani kuninga- 
krooni ta jalge ette ja teatas nagu ori aland- 
likult, et tema rahvas on Heilo valinud endale 
kuningaks. Samuti järgnesid kõik teised oma 
kroonidega ja kuningaks valimise teadetega, nii 
et viimaks terve kroonide virn tekkis ta jalge ette. 

Kaua aega silmitses ta neid rahvatahtmise 
avaldajaid ja imestas kõige selle üle. Ta pol- 
nud iialgi võidelnud vägivalla võimu ja kroonide 
saamiseks, vaid nende hävitamiseks. Ja nüüd 
pakuti talle endale seda, mida oli hävitanud. 
Ta ei suutnud aru saada, kas rahvad olid loodud 
või kasvatatud orjadeks. Nähtavasti pidi ini- 
meste hinges peituma üks orjaturu nurk, mida 
selle peremehed olid aastatuhandeid korralda- 
nud ja oma võimuses hoidnud. Viha tõusis ta 
palgele, uuesti tõmbas ta välja mõõga ja tah- 
tis orjade saatkunnad maapäält ära pühkida. 
Samas aga tungis teissugune arusaamine ta 
hingest läbi. Ta pistis mõõga taas tuppe ja 
süvenes liikumatult mõtteisse. 

Natukese aja päras heitis ta pilgu saatkun- 
dadelle ja kuulutas siis rahulikul ilmel, et täidab 
nende soovid ja võtab vastu pakutud kroonid. 

Kui Heilo oli oma teadaande lõpetanud, hak- 
kasid kajama tormiliselt vägevad aumarsi hääled 
nagu rõõmujoovastuses, kuna kõik saatkunnad 
ja ka muud inimesed laskusid põlvili ja kumar- 
dasid maani Heilo ees. Et selle elava orjaliku 
pildi mõju eneses vähendada, pigistas ta kinni 
silmad ja avas need alles siis, kui orjalikkust 
ülistav muusika vaikis. 

»Tõuske ja seiske sirgeina nagu atlasesam- 
bad!“ oli Heilo esimene kõrge kuninglik käsk. 

Et sellest vihatud kuninglikust seisukorrast 
võimalikult ruttu vabaneda, otsustas ta tegutseda 
kiiresti. Ta käis kõik saatkunnad läbi, ka kõik 
muud lähedal olevad inimesed ja heitis pilgu 
igaühe hingesse, et leida üles kõige suurema 
ja raskema vaimuga, kõige sügavama ja kõr- 
gema hingega inimesi. Nende kaudu kavatses 
ta veel kord rumala vägivalla võimu ahelais 
vaevlevaid inimesi vabastada, mis kogu aja on 
neid ülestõstmise asemel ainult maha rõhunud. 

Olles käinud kõik läbi, nukrustus Heilo: 
ühtki otsivaist ta ei leidnud. Suurte, kõige 

kõrgemate, peenemate ja õrnemate inimväärtuste 
asemel leidis ta inimestes vaid määratumal 
hulgal kerguse tolmu, äärmist ilget himurust, 
toorest lõhkuvat võitluse iha ja laiskuse lamedust. 
Igas hinges oli peaaegu üks ja sama kõrgem 
ideaal: lebades diivanil, laiselda ja unistada 
rikkusest, millega võiks kaunistada oma mada- 
lusist mustavat hinge kuldvillaga. Need ini- 
mesed olid nagu kuivanud puud, kel kusagil 
mõnel üksikul oksal ripendas mõni roheline 
leheke. Nende inimestega polnud Heilol midagi 
pääle hakata. 

Kaua ta ei kahelnud. Kiiresti määras ta 
kindlaks kesklahingu välja, keskmaanteed uue 
trooni ehituse koha. Siis jagas käsud välja, 
milles määras kõik inimesed kokku käsutada. 
Ta ise aga hakkas trooni tegelikke töid juhtima. 

Mõne nädala pärast oli maailma uhkeim, 
kalleim ja kunstilisim troon valmis ühes muu 
vajalisega. Varsti oli rahvaste kogumise päev 
käes. 

Isegi Jumal oli päeva tähtsusest täiesti aru 
saanud ja igasuguse varjuheitva uduloorikese 
eemaldanud taevalaelt: puhas, sinakasselge ja 
õrn maailmaruum hingas välja enesest, nagu 

tulevate sündmuste austuseks, vägevat, võim- 
sat ja sügavtõsist pühadustunnet. Kuldkollane 
päikese ketas tõusis nagu uhkemalt kõrgemalle 
ja muutus järjest säravamaks ja hiilgavamaks 
kui kunagi enne. Isegi inimesed ei julgenud 
oma musti saladusi varjavat palet pöörda särav- 
selge päikese palgesse. 

Juba varahommikul olid määratumad rahva- 
hulgad kohale valgunud ja iga minutiga voolas 
uusi tulijaid juure. Trooni ümbrus kõikus ini- 
mestest nagu meri laineist. 

Nüüd oli Heilole sünnis aeg saabunud. 
Kiiresti tõttas ta inimeste sekka ja hakkas 
uuesti otsima kõrgeimate inimväärtustega iga- 
vesti ühtekasvanuid inimesi. Varstigi jäi ta 
peatama ühe perekunna juure. Isa ja ema olid 
nagu igaviku võitjad oma tuleviku võitjate laste 
keskel. 

»Kust pärit, ja kes te olete, ,,küsis Heilo 
neilt. 

»Olen Soomest kiviraidur ja kivimaanteede 
ehitaja,“ vastas perekunna pää. 

»Minge trooni juure, teid on ministriks mää- 
ratud,“ käskis Heilo ja astus edasi. 

Peagi jõudis ta teise väärika perekunna 

juure ja küsis neilt samuti: ,,kust pärit ja kes 
te olete ?“ 

»Olen Rootsist kaljuraidur, kes juhib merd 
kaljudesse ja kaljusid merde,“ vastas küsitatu. 

»Minge trooni juure, teid on ministriks ni- 
metatud,“ ütles Heilo ja sammus edasi. 

Natuksse aja pärast peatas ta jälle ühe pe- 
rekunna juures ja küsis neilt: ,kust pärit ja 
kes te olete?“ 

»Norrast maailmamere kalur ja mässava mere 
taltsutaja,“ vastas küsitatu. 

»Minge trooni juure, teid on ministriks ni- 
metatud,“ teatas Heilo ja sammus kiiresti edasi. 

Varsti peatas ta uuesti ühe perekunna juu- 
res ja küsis neilt samuti: ,,kust pärit ja kes te 
olete 7“ 

»Olen Väinämöise pojapoeg ja hävitan oma 
õdede-vendade rumalusi,“ vastas küsitatu. 

»Minge trooni juure, teid on ministriks 
määratud,“ ütles Heilo ja astus edasi. 

Peagi kohtas ta ühe taani, ühe ungari, ühe 
eesti ja ühe soome perekunna, kelle naised 
isekeskis vestlesid elumõtteist. Heilo peatas 
nende ees ja küsis: ,,kust tulete ja kuhu lähete?“ 

»Tuleme elutöö laanest ja läheme elutöö 
laande!“ kõlas pehme, aga kõikumatu vastus, 

»Minge trooni juure, teid on ministriteks 
määratud,“ ütles Heilo ja sammus uuesti edasi. 

Varsti jäi ta seisma ühe hõbehallijuukselise 
elutäiusest ja inimkõrgusist ülevoolava mitme- 
kordse vanaisa-vanaema ette ja küsis: ,,kust 
pärit ja kes olete? 

»Oleme soome-ugrilased ja tuleme Hima- 
laja mägestiku pimedast kaljukoopast,“ vastas 
küsitatu. 

»Mispärast siis pimedast kaljukoopast,“ kü- 
sis Heilo uuesti. 

»Parem on olla pimedas kaljukoopas ja 
näha säält üle kõige maailma, kui viibida päi- 
kesevalgustatud maailmas mitte midagi näge- 
valt,“ vastas mägestiku tark. 

»Siis olete mõtleja,“ küsis Heilo kolmandat 
korda. 

»Jah, olen mõtleja,“ vastas hõbejuukseline 
vanaisa, kusjuures õhuvool ta pikki juukseid 
õrnasti ja hellitavalt liigutas. 

»Minge trooni juure, teid on pääministriks 
määratud,“ ütles Heilo ja ruttas tagasi: ta oli 
siiski otsitavad leidnud inimeste hulgast. 

Trooni juure jõudes riietus ta kuninglikus 
telgis kuninglikku rüüsse ja pani kroonidest 
valmistatud krooni pähe. Laskis siis kutsuda 
ministreiks määratud isikud enese ette. Teatas 
neile eeltulevast sündmusest ja selle ülesan- 
deist. Viis nad trooniga ühenduses oleva käigu 
kaudu trooni juure ja näitas neile igaühele oma 
tooli kätte, kuhu pidid trooni avamisel istuma. 
Viis nad siis uuesti telki tagasi ja andis käsu 
enneolematu ja sündimatu ajaloolise sündmuse 
alguseks. 

Tumedalt ja aeglaselt hakkasid üksikud tu- 
gevad trummilöögid nagu kaugusest kajama, 
millele nõrgemad aitasid kaasa. Varsti tungi- 
sid flöötide helid pool-arglikult trummi löökide 
sekka. Nendele järgnesid trompeetide võimsad 
ja puhtad hääled ja kogu mäng võttis kiirema 
tempo. Varsti põrisesid kõik trummid ja pu- 
husid kõik pasunad niisugusel kiirel tempol ja 
hool, nagu oleksid kõik maailma tormid olnud 
täiel jõul oma võimiste pidu pidutsemas. 

Järsku vaikis kõik, nagu ehmusest rabatuna. 

Siis aga mürisesid suurtükkide, ja ragisesid 
püsside ja kuulipritside kolmekordsed kogu- 
paugud, nii et õhk värises ja maapind kõikus. 

Kui viimne kogupauk oli kajanud, sammus 
Heilo kuninglikus rüüs ühes ministritega troo- 
nile, kus igaüks istus oma toolile. 

Kõikjal valitses sügav hauavaikus. Kõik 
ootasid uudishimu palavikus midagi võimsat ja 
tähtsat, mis nagu pidi ühe hoobiga maailma 
ümber looma. 

Nüüd andis Heilo käsu, et kõik sõjahimu- 
lised seisaksid vasakulle ja sõjavihkajad pare- 
malle poole. 


Tõusis suur rüselemine ja varstigi seisid 
inimesed kahes leeris. 


Nüüd tõusis Heilo üles ja tõmbas mõõga 
tupest, Seepääle tõusis pääminister üles ja 
astus suurt kuldkaantega raamatut käes kandes 
kuninga ette, tegi lahti raamatu ja hoidis seda 
kätel kuninga ees. Aegamööda võttis Heilo 
sule ja kirjutas nime alla. Siis astus pääminister 
raamatuga iga ministri juure ja laskis igaühel 
kirjutada alla. Kõige viimsena kirjutas ta ise. 


Kui see kõikide silme all allakirjutamine oli 
lõpnud, astus ta uuesti kuninga juure ja andis 


raamatu temale üle. 


Heilo tegi raamatu pikkamööda lahti ja 


178 


hakkas rahulikuna kuid kindlal ja valjul häälel 
lugema: 

»Mina kogu maailma ühendatud rahvaste 
kuningas! Mina ainus kõikvõimu kandja!“ 

Ta peatas, pöördus vasakulle poole ja jatkas : 

»Mina olen Kesk-Afrika määranud kõigi 
sõda ihkavate sõdijate sõjaväljaks. Sääl pea- 
vad nad üksteisega võitlema, üksteisest võidu- 
saamiseni |” 

Heilo peatas taas, pöördus siis paremalle 
poole ja jatkas: 

»Mina käsen teid kõiki minna koju elu 
enese juure! 

Mina annan teie esivanemailt röövitud õigu- 
sed ja kõikvõimu teile tagasi !“ 

Heilo peatas ja taas ütles siis võimsalt kõ- 
laval häälel : 

»Mina kuningas kuulutan teid kõik kunin- 
gaiks : 

Mina kuningas kuulutan kõik mitte kunin- 
gate vallutajad kuningad kustunuks !“ 

Ta vaikis, lõi raamatu kinni ja andis selle 
tagasi pääministri kätte, astus troonilt maha, 
võttis krooni pääst ja lõi selle kõige rahva 
nähes oma jalge ees puruks. Rebis kuningliku 

rüü seljast ja heitis ka selle oma jalge ette 
maha. Mõõga jättis ta kätte ja sammus üle 
maantee rahvast läbi teiselpool teed oleva 
lageda välja suunas. Sel momendil hakkas 
kuninglik muusikakoor koraali mängima, kuna 
rahvas laulis: 

»Hõisakem, sest igavene õigus pääseb ikka 
võidule !“ 

Hõisakem! . .“ 

Kui sügavad, mahedad, kindlajõulised ja 
püsivust sisendavad koraalihääled olid vaikinud, 
vaatasid inimesed üksteisele küsivalt otsa, üks- 
teist mõistmata. Nad ei suutnud sündinud asja- 
olust aru saada. Ainult mõned üksikud, kes 
olid aimanud loo suurust ja tähtsust, hüüdsid 
Heilole järele : 

»Suurem kui kuningas, kõrgem kui inimene !“ 

Suurem osa inimesi vaatasid aga kahjatse- 
des Heilole järele kui nõrgamõistusega inime- 
sele. Varsti kõlasid üksikud hüüded, mis jär- 
jest tihenesid: 

»tžall, hull! 0.“ 

Siin ja sääl koondusid inimesed salkadeks 
ja hakkasid, rõõmustamise ja hõiskamise ase- 
mel, nagu pilkeks sündmuse üle ägedasti vaid- 

lema ja lärmitsema, mis muutus kohati sõim- 
lemiseks, kohati lööminguks. 

Kui Heilo oli eemale jõudnud sellest sunni- 
viisil kõiki kaasa kiskuvast maanteest, peatas 
ta, heites pilgu tagasi ja imestas: 

Eemal üle rahvamurru nägi ta, kuidas mõt- 
lejast pääminister ühes maailma esimese ja viimse 
haruldase vabaduse raamatuga põgenes ikka 
kaugemalle rahvat, kes teda taga ajas. Nähta- 
vasti ei osanud rahvas oma vabadusega muud 
teha kui seda kihutada paosse. 

Rahvamurru voogamine muutus ikka rohkem 
endiseks vooluks tagasi. Pikkamööda vajutas 
Heilo oma vaate alla, pööris selja ja astus 
edasi. 

Ta vaev, sundida rahvast oma õigusi tagasi 
võtma ja neid säilitama, oli olnud asjata. 

Mõtlejal oli õigus olnud, kui ütles: ,,parem 
on olla pimedas kaljukoopas ja näha säält üle 
maailma kui viibida säravas valguses ei mitte 
midagi nägevalt.“ Nähtavasti oli ka mõtleja, 
rahvast, kes elas heledas valguses pimedalt, 
väljapõgenenud üksikusse kaljukoopasse, et 
elada sääl ja oodata kuni rahvas ja inimkund 
valguses valguse nägijaks saab. 

Mida enam Heilo edasi jõudis, seda imeliku- 
maks muutus maastik. Siin olid mäed ja kõr- 
gustikud, orud ja lohud, tasandikud ja mada- 
likud, sügavad lõhed ja õhukesed augud, kõik 
segamini maapinnale pillatud. Üksikud tammed, 
saared, vahtrad ja kased kasvasid nagu mää- 
ratu suured rohelised püramiidid ja hõljusid 
õhus ilma kokkuvarisemist kartmata. Nende 
all kasvas igal pool lopsakas rohi, mille lad- 
vul kiikusid lugematuis värves suured ja väikesed 
õied. Nad kõikusid, hõljusid ja hillerdasid, nagu 
oleksid jutustanud väsimatult elu igavikust, ilust 
ja võluvusest. Sagedasti seisatas Heilo ja imes 
enesesse elu elavat jõudu, kuna ta silmakiired 
jumaldasid ja kallistasid õitsvaid õisi. Aga sa- 
mas oli ta kade hallile kaljule, kes oma muut- 
matus püsivuses oli isegi aastamiljonid üle ela- 
nud, ära võitnud. Ühel hallil kaljunurgal kas- 
vas kasteheina puhm uhkena ja toredana. Heilo 
astus ta juure, tõmbas käega õrnasti ta enese 
poole ja suudles teda, sest see oli olnud ta 
noorea kodumaa nurmede ja aasade lemmiklill. 
Hellasti lasi ta kasteheinad oma asendisse ta- 
gasi ja astus edasi. 


Maapind tõusis vähehaaval, mets lõppes ja 


182 


Heilo seisis kaljupankadest kokkukuhjatud räpsu- 
kivi-seljandiku ees. Kõik oli siin segamini 
kokku varisenud. Ta ronis üle kiviseljandiku 
ja peatas järsku. Ta seisis kõrgel, otse püst- 
loodis allalangeval kaljukaldal, mis piiras määratu 
suurt porisoo lagamikku, mil siin-sääl kasvasid 
üksikud jändrikud pedakad ja samblamättad. 
Ta sammus tüki maad põhja poole ja otsis 
ahtamat kohta üleminemiseks. 

Vaevalt oli ta järsult kivikaldalt jõudnud 
alla /porisoo ääre, kui otse ta jalge ees hakkas 
pori liikuma ja peagi tulid süllapikkused lõua- 
luud nähtavalle, täis suuri ja väikesi teravaotsa- 
lisi hambaid. Lõuad lõksusid, igal lõksatusel 
nilpas ahne keel saaki püüdvalt ringi. 

Mõõka löögivalmis hoides astus Heilo kole- 
tisele otse vastu, samas aga kadus see pori 
põhja, nii et vähimatki elumärki järele ei jäänud. 

Just keset porisood hakkas Heilo veidi kaht- 
lema ja kohe tõusis porist sadu lahtisi lõugu 
ja liikus talle lähemalle, kuna suurilt sambla- 
mättailt, mis kasvasid kägaras pedakate juurte 
ümber, susistasid maod mürgist surmalaulu. 
Heilo lõi veelgi rohkem kahtlema ja tahtis 
pöörda tagasi, aga koletised nähes hirmust 

halvatud meest, tormasid nagu kuninga käsul 
kõik talle kallale. Mõõk välkus ja igaviku 
julgusega tormas ta neile vastu. Sündis uuesti 
koletiste kadu otse kuuli kiirusel. ,,Edasi!“ 
hüüdis Heilo ja astus hallina läikivalle porile. 
See aga muutis enese ta jalge all kõvaks, sest 
võimsat meest ei julgenud ta enesesse neelda. 

Aga hetkel, mil lõppes porisoo ja ta astus 
kaljuselle pinnale tagasi, hüppas ennenägematu 
loom talle vastu. Tal oli mitu sada inimjalga 
ja nii sama palju päid nagu kiskjaid loomi üldse 
maailmas. ,Puruks pead sa langema!“ hüüdis 
Heilo häälel, nii et ümbrus tuhandeist kohist 
vastu kajas, ja tormas talle kallale. Koletis 
kohkus ja hirmus, nii et põgenemise asemel 
hüppas üle kaljuse kalda ääre porisohu, mis 
teda ahnesti õgis enesesse. Kostsid kõigi kisk- 
jate õudsed röögatused, siis sisisevad ulumised, 
kuna pori võitluse kohal kihises ja vihises nagu 
samblamätas madudest. Peagi mattis vaikus 
kõik endasse. 

Siitmaalt pääle hoidis Heilo, et ennast 
üllatuste vastu kaista, mõõga igal hetkel löögi- 
valmis ja sammus edasi, olles äärmiselt ette- 
vaatlik. Maapind hakkas laiade astmete viisi 


184 


langema. Üksikud kullapangad vedelesid siin- 
sääl maas, kuna eemalt kuuldus Valuala jõe 
võimas kohin. 

Veel mõned põõsastikuga kaetud astmed, 
siis kadus igasugu taimestik, ainult pehmelt ja 
nõiduslikult helkis kollakas kullane maapind. 
Heilo oligi välja jõudnud seni tundmatu, aga 
ühtlasi ka kohutavama jõe ääre. 

Heilo vaatles jõge kaua aega, heitis siis 
mõne põlgliku pilgu maailma inimeste hingede 
pimestajalle ja vangistajalle — kollaselle kul- 
lale, mis on inimesi äärmise jõuga läbi pikkade 
aegkundade uimastavalt meelitanud ja allapoole 
kiskunud. Suur väsimus uimastas teda. Ta las- 
kus kullaselle pinnale ja jäi sääl mõõka ikka löögi» 
valmilt käes hoides puhkama, uut jõudu koguma. 

Järsku õudne mürin äratas ta. Päike seisis 
keskhommingust kõrgemal. Heilo oli rohkem 
kui suveöö puhanud. Ringi vaadates nägi, et 
hiiglasuur tükk kuldsest kaldast oli langenud 
jõkke. Võimsad veevoolud mässasid koleda 
jõuga ta kallal, nii et veepiisad ühes vahu- 
tortidega tõusid kõrgele õhku. Viimaks ometi 
sai jõgi hiigla kullapangast jagu ja veeretas 
teda nagu laps kummipalli allapoole. 

Tüki aega sammus Heilo kullas säravat kal- 
last mööda edasi tagasi ja otsis abinõusid jõest 
ülepääsmiseks, mille teisel kaldal algas elavate 
teemandite maailm. 

Kaua ta ei mõelnud, vaid asus ehitama tu- 
gevat lootsikut. See valmis ta käes imeruttu. 
Valminud lootsiku katsus ta hoolega järele ja 
tõukas selle siis jõkke. Kohe samal hetkel kis- 
kus tugev veevool lootsiku enese võimusse: 
tõstis teda üles ja viskas alla. Enne kui Heilo 
sai midagi ettevõtta, oli lootsik ta silmist 
veenelusse kadunud. 

Nüüd ehitas ta tugeva parve ja tõukas ka selle 
vette. Aga sama lugu kordus sellegagi: vool 
kiskus ka parve enesesse. 

Alles nüüd märkas ta, et jõel olid mõned 
iseäralised omadused. Ta tõi kaugemalt kalju- 
panke, lähedalt suuri kullakampe, siis veel puu- 
tükke ja -laaste, heitisnad kõik üksiuklt jõkke: 
kõik nad vajusid kiiresti põhja, ainult kerge 
puulaast tantsis veidi vooluga kaasa ja vajus 
siis nagu rauatükk põhja. 

Õidpäevi töötas Heilo vahetpidamata. Aga 
kõik ta vaev, katsed ja väljamõeldused äppar- 
dusid : ülepääsmatus jäi võitjaks. 

Ta tundis ainult, et see vahetpidamata töö- 
tamine tas aina kasvatas jõudu, püsivust ja 
osavust, mis võidu saavutamiseks olid mööda- 
pääsmata vajalised. 

Nüüd murdis Heilo kuldkaldast kullapanke 
ja tõi neid määratu hulga jõe ääre kokku. Ta 
sulatas nad üheks määratu pikaks talaks, mille 
keskele kinnitas käsipuu. Tala esimene ots oli 
õige peenikene, kuna mandripoolne muutus 
üha jämedamaks ja tugevaks. 

See töö, mis nõudis vaeva, higi ja aega, 
sai ühel hommikul valmis. Ta ei tahtnud pu- 
hatagi, vaid tõukas tala hiigla jõuga edasi jõele 
teise kalda suunas. Imelikuna tundus Heilole, 
et tala ots keskjõge nagu tihedasse uttu näge- 
matult ära kadus. Küll töötas ta, aga kõik oli 
asjata. Keskjõest kaugemale tala nagu ei ulatu- 
nud. Nagu nägemata võim sulatas sel ikka 
tüki maha. 

»Karasta oma tööd oma igaviku hingega,“ 
kuulis Heilo hüüde teiselt kaldalt. 

Imestades juhtis ta oma vaate üle jõe ja 
nägi sääl selges õhus seisva neitsi kuju, mis 
ühtelugu lähenes, seejuures aga udusemaks 
muutus, kuni ta silmist kadus. 

Nüüd võttis Heilo kokku kõik hinge- 
lised ja ihulised jõutagavarad, võidis ja immu- 
tas nendega kogu tala läbi ja läbi. Siis koon- 
das ta need kõik talale ja tõukas selle säärase 
hooga edasi, et isegi kohkus selle võimise üle, 
millega ta valitses raske tala nagu laastu üle. 

Teiselt kaldalt kostis raske raksatus. Heilo 
heitis pilgu sinna. Kohe vabastas ta käed tala 
küljest ja ajas enese sirgu. Ta ei imestanud 
ega hõisanud rõõmujoovastuses, olgugi et sel- 
leks oli põhjust küllalt, sest oli ta ju esimene, 
kes oli suutnud koledast jõest ühendatava tala 
üle ehitada, mida tehnika — hoolimata oma 
hiigla võimistest, polnud siiamaani veel suut- 
nud teha. Nüüd tahtis ta veel tala otsa kinnis- 
tada, aga see osutus ilmaaegseks, sest tala ots 
oli kuldkaldaga nagu joodetud ühte ega tarvit- 
senud enam mingisugust kinnistust. 

Hoolimata sellest hiigla pingutusest, ei tun- 
nud Heilo sugugi väsimust. Kordaminek oli 
võimsam väsimusest. Seni oli ilm seisnud ilus 
ja selge, taevas ilma igasuguse pilveta. Aga 
nüüd, kus ta tahtis astuda üleminemiseks talale, 
tõusis järsk, äge tuulepuhang, mis mõne minuti 
jooksul muutus hirmsaimaks maruks. Nüüd 

ulus ja undas igas kohas. Suured kalju- ja 
kullapangad tõusid kui paklakoonlad õhku, kus 
vuhisesid ja vilistasid hirmsas vihas — ei tea 
kelle pääle ja mille üle. Kümnedtuhanded pik- 
senooled tabasid ainult sillatala, nagu tahtes 
seda purustada, aga kuldtala ei paindunud põr- 
mugi nende jõudude ees. See jäi terveks ja 
liikumatuna püsima. 

Enne kui Heilo õieti arugi sai tormi hirm- 
sast hävitamisvihast, vaikis see veel järsemalt 
kui oli alanud. Ühes tormi vaikimisega olid 
ka pilved kadunud. Kuna haruldaselt selge 
päike paistis õrn-helesinises taevavõlvis ja pidas 
sõnadeta ülistavat kõnet kõikvõimsast elust. 
Seda mõistis Heilo ja hüüdis: ,,päike, päike — 
sa kõigi töötajate igavene õpetaja! Ainult tööst 
jood sa õnne — ainult tööga kroonid sa enese! 
Võta vastu õpilaselt uhke teade: ,,olen tööta- 
nud ja töötan !““ 

Heilo hääl kõlas nii tugevalt ja ülevalt, et 
päike vastuseks teda puistas üle lugematute 
säravate kiirtekimpudega. 

Nüüd võttis ta maast roostetanud mõõga 
ja sammus kaldast eemale, kus kasvasid kaste- 
heinad teiste õitega segamini, Korjas ja kogus 

neist lillekimbu, mille imeilusad värvid jätsid 
varju vikerkaare omad. Ta läks tagasi kaldale, 
astus julgelt sillale, et sammuda üle esimesena 
jõest millest polnud veel ükski elav hing üle 
pääsnud. Aga mida enam ta edasi sammus, 
seda laiemaks muutus jõgi. Oli ta aga jõud- 
nud jõe keskkohale, siis alles sai ta aru, kui 
raskelt võivad inimese meeled eksitada inimest. 
Kaldalt vaatades oli paistnud jõgi päris kitsana, 
aga nüüd osutus see kilomeetrite laiuseks, ja 
seepärast oligi ta pidanud tala ehitust järjest 
pikendama ja pikendama. 

Aga mida rohkem Heilo vaatas jõele, seda 
imelikumaks muutus see. Õieti polnudki see 
jõgi, vaid mingisugune määratu vool määratu 
jõuetu vedelik, mis allapoole voolas, peatuma- 
tult kuhugi poole vajus. 

Jõe keskkohal jäi Heilo seda valguvat voolu 
teraselt silmitsema, mis muutus ikka imeliku- 
maks ja imelikumaks: suured mandritükid ühes 
väljade, metsade, jõgede, järvede ja meredega; 
purustatud maailmatükid, isegi terved maailmad, 
ühes elu ja surma saadustega; üksikud isikud, 
kogu rahvad ja riigid, kõik vajusid lakkamatult 
ikka alla ja allapoole. 

Kas olid nad ise roninud või oli neid mingi- 
sugune tundmatu jõud heitnud kuhugi kõrguse 
tippu, kust nüüd allapoole tagasi vajusid, et 
siis sääl oodata uut tõusu või muutuda mullaks, 
millest võrsub elu uuem ja võimsam endisest. 
Või oli see üleliigne ballast, mida kõrgemalle 
tõusev elu enesest maha raputas! Vastust 
polnud tal aega otsida, sest voolus olid veel 
voolud, mis köitsid kogu ta tähelepanu. 

Aga mida rohkem Heilo vaatles, seda enam 
hakkas ta üksikasju nägema. Oma imestuseks. 
pani ta tähele inimkujusid, kes liikusid vastu- 
voolu ülespoole. Ta hakkas neid teraselt sil- 
mitsema ja tundis oma suureks rõõmuks, et 
esimene ülespoolemineja ei olnud muu keegi 
kui vana Vanemuine ise: pikad hõbedased 
juuksed langesid võrgusarnaselt ja väga peenis 
palmitsusis ta õlule ja seljale, kuna hõbedane 
habe lebas ta rinnal liikumatult nagu lumeroos 
mäekülge kaljul. Üle oli tal mäehõbedast koe- 
tud pikk mantel. See oli samuti hõbedast 
punutud vööga kinniseotud, mille otsad rippusid 
paremal pool. Ta hõbetallalisi kingi hoidis. 
hõbedast pael jalas. Iga aste juures välgatasid 
need tallad mustas vajuvas voolus nagu tähed 

sügisöö mustal taeval. Vasakul rinnal kandis 
ta oma soo pisarate märki, mis igal ta liigu- 
tusel heitis enesest punaseid kiiri maailmaruumi 
kaugusse. Vasakus käes oli tal merevaigust 
hõbekeelne kannel, kuna teises hoidis ta oma 
soo- ja tõuelu, töö ja õnne hõbedast valitsus- 
keppi, millele olid joonistatud nelja aastaaja 
iseloomustavamad omadused, ühes öö ja päeva, 
maa ja taevaga. Kuhu poole selle kepi pää 
pöördus, sääl hakkas kohe midagi liikuma. Elu 
hakkas sääl tärkama, õnn idanema. Ta ise 
aga sammus kindlalt ja peatamata ülespoole. 
Ta palgel ei peegeldunud ei ühtki jälge rõõ- 
must, naerust, edevusest ega kurvastusest. Sääl 
vaid elas ja säras ainult kõrgeim igavikumõte, 
mida ainult kõrgeim ja puhtaim inimene suudab 
kanda muutmata ja puhtalt. 

Vanemuisele järgnes natuke maad tagapoolt 
Ilmarine. Umbes keskealine täis tugevat rammu 
ja loovaid töömõtteid ja ideaale mees. Ta lõi 
haamriga igale esile tungivale kaljule nii osa- 
vasti, et kaljust sõmeraks purunemise asemel sün- 
disid läikivaks lihvitud müürikivid ja kandesam- 
bad, mis võisid julgesti taluda tulevikku lõpmatu- 
seni. Ilmarine ja haamer olid kaks lahutamatut osa. 

Neile järgnes Kalev ja Linda ühes oma 
tütarde ja pogadega. Järjekindlasti puistasid 
nad perekunna elu, õnne ja armastuse kõrgei- 
maid mõisteid nii ühele kui teisele poole voo- 
lusse, kuhu jäid liikumatult nagu kinnistähed 
helendama, vist järgnevaile põlvile elusügavuste 
kergemaks mõistmiseks. 

Otse keset voolu sammusid jällegi kolm 
meest vastuvoolu. Järsku pöörsid nad oma 
palge paremalle poole ja Heilo tundis neis ära 
Lönnroti, Fählmanni ja Kreutzwaldi. . Nad 
kiskusid minevikust säravaid kalliskive ja heit- 
sid neid oma rahva tuleviku teele igavesiks 
tähiseiks. 

Nendele järgnes üksikuna Aleksis Kivi. Ta 
pigistas õhku peosse ja katsus seda säält alla 
neelda. Tal oli kibe nälg, mida katsus kus- 
tutada jumala õhuga. Aga nägematu inimese 
nähtavad käed kiskusid talt ära sellegi. Kuid 
ta ei lasknud ennast siiski eksitada, vaid sam- 
mus paenutamatult ülespoole. 

Nüüd ilmus tõsisel näol ja kindlal käigul 
Gustav Suits. See mineviku, oleviku ja tule- 
viku salamõtete ja salakirjade mõistja. - Kus 


keegi enam midagi ei näinud, sääl nägi ta veel 

koguni uusi maailmu, ja uusi sihte. Määratumad 
kaljumäed, hiigla maailmavoolud, isegi tibatillu- 
kesed liivaterad — kõik andsid oma tõsielu sala- 
kirjad temale. Ta muutis need kõigile loetavaiks 
ja säädis nad nähtavale kohale üles igaühele 
lugemiseks ja mõstmiseks. 

Temast veidi maad eemal sammus Johannes 
Piiper, see looduse saladuste suur ilunägija. 
Maailmas ja taevalaotuses, igas kivikillukeses 
ja mullaraasukeses nägi ta ilu, mis jäi näge- 
matuks teistele. Ometi sageli jäi ta seisatama, 
raputas pääd ja sammus edasi. Nähtavasti 
ei näinud ta ses määratumas allapoole vajuvas 
voolus mingisugust ilu, vaid otse selle vas- 
tandit, mis sundis teda vastikuse tundes pääd 
raputama. Vahel peatas ta mõne kiviriigi 
liikme juures ja silmitses seda teravasti, samas 
luges kivindust aastamiljonite ajalugu nagu kir- 
jutatud ja trükitud raamatus. Seejuures ta 
sagedasti tabas tundmatuid kohti looduse kir- 
jutatud ajaloos, klassifitseeris ja teatas siis neist 
uusist asjust ja mõisteist, mis oli ta leidnud 
säält, kus kõik teised olid tüjalt üle läinud. 

Vähemaad temast eemal sammus Aino Kal- 
laski ülespoole. Ta oli oma hinge ehtinud paljude 

tõelikkude inimsoo vaimuilma võimsate õhetega. 
Nähtavasti pidas ta inimhinge, kallimate ja ilu- 
samate ehete hulgast väärikaimaks ja ülivaimaks. 

Maailma kõige uhkema pildi pakkus Hiesalu 
perekund, kus isa ja ema ühes nelja poja ja 
kolme tütrega ülespoole sammusid ja temanti- 
dega ilustatud kuldpaeldega vedasid oma isamaa 
suurt kontineti eneste järele. Ja selle kõike 
äravõitva kõrgeima töö ning ta tõekspidamise 
juures ei julenud ükski raskus neid eksitada. 
Määratumad allapoole vajuvad inimeste hulgad, 
võimsad porivoolud, hiigla kaljumägestikud ja 
rasked merevee massid pöörasid endid kör- 
kõrvale ja andsid tee vabaks ülespoole mine- 
jaile, isamaad kaasa viivale perekonnale. 

Samas aga sündis eriskummaline sündmus: 
keegi vanake tormas suure vooluga kaasa, 
nagu oleks ta tahtnud seda võita või jõuda 
sellest mööda. Ta peatas järsku ja lõi jalaga 
vajuvasse porri nii, et poripilv ümberringi 
laiali lendas. Pöördus siis ümber ja hakkas 
vastuvoolu sammuma. Ümberpöördumise juu- 
res tundis Heilo temas hiinlase Lau-Tse. 

Temale järgnes Kungfutse, kes korraldas 
ja õpetas kuidas edasi korraldada. 

Natuke eemal sammus Buddha, jagades ja 
puistates õpetusi, mis pidi lihaliku inimese te- 
gema inimeseks. 

Keset vägevat voolu sammus türklane Ah- 
med Hikmet uhkelt ja kindlalt, heites pisaraid 
ühe ja naeratusi teise käega nii ühele kui tei- 
selepoole. 

Temast eemal sammus türgitar Halide Edib 
Hanym. Ta hävitas vajuvais inimesis olevaid 
madalusi, nii et need jäid elutumalt maha. 

Aga sääl sammus siira-viira üks haruldane 
naine ülespoole. Ta peatas sagedasti ja jutus- 
tas midagi vajujaile, nii et need jäid imestuses 
kuulama. Järsku hüüdis ta kaugusse kajaval 
häälel: ,,jutustage! jutustege! kuni inimkund 
kuulates unustab kõik oma roimad, alatused ja 
madalused! kuni inimene muutub tõesti inime- 
seks! Jutustage!“ Samas pöördus ta natuke 
ümber ja Heilo tundis tas ära idamaa naise 
Šeheršad'i. 

Ka Dante tungis ülespoole, kusjuures tõm- 
bas alaliselt piire taeva ja põrgu vahele. Võt- 
tis siis maapäälses madaluses elava neitsi ja 
tõstis -ta taevastesse. 

Ennäe John Ruskin'gi sammus vastuvoolu 

ja katsus teha vajuvalle selgeks, et see alla- 
poole voolamine pole sugugi õige. Aga keegi 
ei kuulanud ega pannud ta juttu tähele. Vaju- 
jail oli kiire ja kärmesti tormasid nad Ruskin- 
ist. mööda, ikka pärivoolu ja pärivoolu. 

Ka taanlane Georg Brandes sammus üles- 
poole. Vahetevahel tegi ta porikihtidest läbi” 
lõikeid ja teatas leitud tagajärgedest, millest 
aga vajuvad väljagi ei teinud. 

Nende ees, keskel ja taga sammus igast 
maailma rahvusest mehi, naisi ja terveid pere- 
kundi, kes kõik ruitasid vastuvoolu ülespoole. 
Nad ei peatunud ega pööranud iialgi tagasi. 

Sääl tuli aga süngenägune hullumeelne en- 
nustaja Juhan Liiv. Ta sammus üles aegamööda. 
Korraga jäi ta seisma ja hüüdis maailma tun- 
gival häälel: ,,kõik ülespoole minejad on kõr- 
gemat tõugu, on jumalate sugu!“ Ta vaikis 
ja sammus edasi. 

Heilo liigutas ja tahtis edasi minna, kui 
korraga märkas, et oli ainult tähelepannud üles- 
pooleminejaid, kuna igasugused määratumad 
hulgad, kes allapocle vajusid, oli ta jätnud 
kahe silma vahele, Ühed inimparved ja asjad 
liikusid ja vajusid aeglasemalt, teised kiiremini. 

Kogu seda vajumist saatsid alalised rüselemi- 
sed, kisklemised, sõimlemised ja kakeluslabin- 
gud — ühesõnaga — kõik maailma ,,kisad-kä- 
rad“ oma lõpmatuis mitmekesidusis. 

Heilo imestus kasvas veelgi kui nägi, et 
ülespooleminejail ei olnud ühtegi juhti või eest- 
vedajat. Igaüks neist oli iseenese juht. Aga alla- 
ka väikesel salgal omad kroonitud ja krooni- 
mata juhid. Neil oli veel abilisteks lugematu 
hulk väiksemaid juhte. Leidus isegi salku, kus 
juhte oli rohkem kui juhitatavaid. Nähtavasti 
ei suutnud vajujad, isegi vajumises endid juhtida. 

Iseäranis õudne oli näha, kuidas kõik see 
vajuv liikumine sündis käskudest kokku säetud 
seaduste järele. Kui keegi ei suutnud sääduse 
järele liikuda, siis kargasid seaduse aseained- 
inimkäed sellele kallale ja hakkasid teda sääduse 
rikkumise eest, sääduse teel ja käsul nuuditama 
või sääduse termiini järele — karistama. Paljud 
nõrkesid ega suutnud sääduste järele vajuda, 
neile anti samuti sääduslikul teel sääduslikku 
jõurohtu — nuuti. Mõned hakkasid vastu sää- 
dusepärasele vajumisele, neid nabiti kinni ja 
löödi maha sääduse teel, sääduse meelehääks. 

Aga imelikuna tundus Heilole, et need sur- 
nukehad jäid lamama ega vajunud enam päri- 
voolu ega liikunud ka ülespoole. Nad olid 
jõudnud ülespoole mineku ja allapoole vaju- 
vuse rajale. 

Veidikese aja järele kihutas suur rahvakogu 
kiiresti allapoole, kusjuures valitses päris haua- 
vaikus. Järsku kajasid hüüded: ,mäss! mäss!“ 
Need, keda hüüti mässajaiks, andsid uued suu- 
sõnalised seadused, mille järele kuulutati endi- 
sed säädused ja sääduseandjad tühjaks ja mäs- 
sajaiks, keda siis samuti kinni nabiti ja maha 
löödi. Aga need laibad ei jäänud seisma, vaid 
vajusid suurte virnadena allapoole ühes vajuva 
vooluga, nagu voolu hirmutuseks, millest aga 
hirmutatavad vähematki välja ei teinud. 

Samas aga köitis Heilo tähelepanu iseära- 
line kiire porivool, mille allapoole vajuval ninal 
asus salkkund inimesi, kes kõik liikusid ja lii- 
gutasid, kõnelesid ja hõiskasid ainult reeglite 
järele, kui juhtus, et mõni neist tegi ebareegli- 
pärase liigutuse, siis hüüti nagu ühest suust: 
»tõbras, loom, harimatu, rumal!“ Järsku tõusis, 
ei mitte millestki äge kakelus: löödi, hammus- 
tati ja loobiti üksteist poriga. Kui mõni üles- 

poole mineja juhtus neist lähedalt mööda mi- 
nema, siis sõimati ja teotati tedagi väga pee- 
nelt ja allapoole vajuva kultuuri nõude kohaselt 
Viimaks kõlas hüüe: ,,meie juhime tõusvat 
voolu |“ Nähtavasti olid nad kindlad, et nende 
allapoole vajumine on ülespoole minejate esi- 
ots. Heilo pööras näo kõrvale ja mõtles ene- 
ses: »käituvad nagu kriitikud.“ Ta heitis uuesti 
pilgu neile ja tundiski neis mõne omaaegse 
kriitiku, kes vooluga võimsalt kaasa purjetas. 
»Ah, las lähevad,“ hüüdis ta: ,,küll see vaju- 
mine neid katab ja hirmsate jälgedega matab!“ 

Heilo tahtis edasi minna, kuid silmas oma 
puusal möõka, seda vanamaailma inetust, mida 
ta ei tahtnud üle jõe viia — see oli talle äär- 
miselt vastik. Samas aga silmas allapoole va- 
juvat, pulbisevat porivoolu. Ta ei kõhelnud 
kaua, vaid haaras mõõga pihku ja virutas selle 
kõigest jõust porivoolusse, kuhu langes niisuure 
hooga, et porisammas kõrgele üles tõusis. Heilo 
ei imestanudki, kui porivool jäi seisma, mis 
kohe siitsäält lõi roheldama. Ja seda ka õigu- 
sega, sest kõik elu tarvitab püsivat ja kindlat 
põhja, ilma milleta on kõik määratud kadule. 

Kõik see allapoole vajumine ja voolamine 

muutus Heilole nii vastikuks, et ta otse joostes. 
üle viimasepoole silla läks, ja ka teiselepoole 
jõekaldale välja jõudiski. 

Kaldalt heitis ta veel kord pilgu tagasi 
jõele ja nägi oma imestuseks hulga ülejõe ehi- 
tatud sildu, mis kõik tarvitamata seisid, sest 
nähtavasti pidi igaüks, kes sellest koledast 
jõest tahtis üle pääseda, ise ka ülepääsmiseks 
silla ehitama, sest teise ehitatud sillast keegi 
üle minna ei saanud. Ka Heilo ehitatud sild 
jäi tühjalt teiste sildade hulka seisma. 

Nüüd oli Heilo kindel, et ta polnud esi- 
mene jõest ületulija ega jää ka viimseks, vaid 
kindlasti leiab eest elavaid suursugu inimesi. 
Ta oli tüki maad edasi sammunud kui imelik 
aavistus valdas teda. Ta jäi seisma ja pööris 
oma vaate taas jõele. Nüüd tabas teda päris 
hämming: endine määratu suur Valuala jõgi 
oli kadunud ja selle asemel voolas harilik väi- 
kepoolne jõgi, mis isegi näis talle nagu tuttav 
olevat, ainult nimi ei tulnud kuidagi meele. 

Järsku arvas ta kuulvat tasast nuuksumist, 
tasast nuttu, mille sekka kuulis oma nime 
nõrku hüüatusi. ,Kas ka elavate teemantide 
maal on hädi ja viletsusi!“ hüüdis ta imestaval 

häälel, ja jäi siis nagu vastust oodates kuula- 
tama. 

Nutt ja nuuksumine hääbus, selle asemel 
kostsid ta kõrvu tasased sammud. Heilo hak- 
kas kuuldud sammude suunas astuma. Mida kau- 
gemalle ta jõest sammus, seda enam muutus 
maastik talle tuttavaks. ,Ei, eil“ hüüdis ta.“ 
See ei või olla, ma näen avasilmi velvi !“ 
Ta tundis ära Võhandu jõe ja jõeäärse lapse- 
põlve leelula, Tamula talu heinamaa. 

»Mis!“ suutis ta hüüda, sest uus üllatus 
tabas teda. Üks naisterahvas jooksis talle vastu 
suure rutuga, nii et loorid ja lilled ta ümber 
lehvisid ja mänglesid. Mõni samm Heilost jäi 
ta seisma ja hüüdis: ,,elav teemant on jõudnud 
elavate teemantide maale; elav teemant on 
leidnud iseenese kui elava teemandi; elav tee- 
mant on jõudnud tagasi elavate teemantide 
kaevandusse !“ 

Siis hõiskas see naisterahvas nii et taeva- 
võlv vastu kajas: 

»Heilo! sa elavate teemantide teemant!“ 

mElina! sa elav teemantlik naine!“ hüüdis 
Heilo võimsalt. 

Siis tormasid mõlemad laialikäsi teineteisele 

vastu, rinnale, kaenlasse, millejuures mineviku 
õnnetuse ja oleviku õnne pisaraid, leinaohked 
ja rõõmu hõisked, segunesid ja sulasid ühiseks 
eluõnne teemantlikuks aluseks. Nende kehali- 
sed ja vaimlised käed punusid ja palmisid teine- 
teise keha ja vaimu ümber nii tugeva jõuga, 
mis isegi kõvem igavikust. 

Kui nad olid teineteist kallistanud, õrnas- 
tänud, jumaldanud ja lilledega ülepuistanud, 
siis võtsid nad uuesti teineteise ümber kinni ja 
tormasid vägevalt ,,hurra“ hüüdes Tamula talu 
poole. 

Jõudes Tamula talu lähedalle nägid nad, 
kuidas rentnik Körendu armetut kõhna hobust 
jõurikka jõhkrusega roosakas, et jõuda rutemini 
eemale talust. Õigupoolest oli tal lepingu jä- 
rele talus veel aega elada üle aasta. Kindlasti 
oli ta endise peremehe häält kuulnud ja põ- 
genes nüüd paha aimates ja hirmu tundes ta- 
lust kus seda ja teist. 

Heilo ja Elina jõudsid Tamula õue, kus 
avanes neile õudne pilt: 

Rentnik oli pilvisse küündivate uute hoo- 
nete ehitamise asemel, kõik endised uhked talu 
hooned ära lõhkunud ja osad, mis müüa kõl- 


203 


basid ümber vahetanud heebra mehe seeklite 
vastu. Mis neist järele jäänud, nagu lihvitud 
seinad, oli ta täis tagunud kriipse ja tärkmeid. 
Nurmil aga kasvas, kõrgele õhku tõusvaid hoo- 
neid varjava vilja asemel mitmesugune lopsa- 
kas umbrohi, millest väljapaistsid lõhutud ja 
rikkutud ehituste kurblikult ja kaeblikult tae- 
vapoole tõusvad varemed. Marja-, puu- ja juur- 
vilja aiad ühes ilundlaga olid põhjalikult hävi- 
tatud. Mõne sõnaga: talu seisis täiesti kõrve 
meelevallas. 

Lõhkumises oli Kõrendu ära teeninud tõesti 
krooni. Algas äge palgehigi nõudev töö. Aas- 
tate pärast selsis jälle Tamula talu valmina 
endisel kujul, ilul ja täiusel kõikide silme all. 

Iga ausameelne, õiglane, kõlbline ja kohus- 
tustundeline inimene — elav teemant on siin 
soovitud ja häämeelega nähtud külaline, kuna 
autumad, kõlvatumad ja kohustustundetumad 
isegi siis kui värat lahti on, siia sisse ei pääse. 

Kui keegi tahab neid elavaid teemante oma 
silmaga näha, siis mingu, kas süsimustal sü- 
giskeskööl või selgel suve-keskpäeval välja ja 
vaadaku Võhandu jõe poole: kui ta on nägija 
ja kuulja, näeb ta õrna valguse sammast tae- 

vapoole tõusvat ja kuuleb elavate teemantide 
helisevaid hääli, siis astugu julgesti tähendatud 
suunas teele. 

Aga siiski peab juure lisama: olgugi et 
kaevandus asub Võruma Võhandu jõe lähedal 
Immatsalu kõrgustikul ja täitsa tõelisel maa- 
kera pinnal, on seda küllaltki raske leida, sest 
et see ajaloolise igivana ,, Tamula talu“ nime 
kandev elavate teemantide kaevandus seisab 
otsekohesel määratumal taeva sügavuse põhjal. 


KATAT AKTAAKDAAAKATATATAATAA 


Samalt autorilt on ilmunud ja müügil: 


»Mürgistatud inimkonnas“ 


PEPTERETSEAEEETEREEESTHEEERURTTETEKELTEETARETEEEREELETETEKELEEEELEEETETEETELETEEEEEEEELETEERAEEERUUTT 


novellid. 


Selle raamatu ilmumise puhul kirjutab GUSTAV 
SUITS ,.Postimehes“ nr. 349 — 1925. a.: 


»lTagasi oma tõu ,,kuninglikku mõtteilma“ 
kutsub ühe tundmata debüttandi jõulueelne 
teos. See on Villem Raidla proosateos ,,Mür- 
gistatud inimkonnas“, 131 Ihk. Rida olevikus 
ja minevikus mängivaid kujutlusi võlur Aare 
unenäolise proloogiga: ,, Tagasi oma liha, vere, 
hinge, usu ja jumalate juure ... Tagasi ini- 
mese juure... Vabastage ennast sissehinga- 
tud, sissejoodud, sissesöödud ja sissekasvatatud 
Euroopa mõtteilma mürgist!“ 

Ehk küll prosaist ja algaja, hellitab Villem 
Raidla salapärast, õrna ja seega õnnetumat 
tõutundmust. Raidla esisündinud teoses on 

armastus suureks joobumuseks ilma viinata. 
Viina maitstes ja tubakat suitsetades langevad 
ta uhketegi tõukujude väärtomadused otse kol- 
litava moraalirabanduse all kokku. Kõik inim- 
lik moondub selles petlikus joobumuses viri- 
laks ja madalaks, kõik loomulik on määratud 
süngele kadumisele ja surmale! Aga eluvalesid 
ja pabaretilikke veetlusi põlgava pruutpaari 
huuled ühinevad igaveseks armastuseks ja huk- 
kaminematuks ustavuseks nii siin ilmas kuj 
sealpool eluläve. Seda suurtsugu armastust ja 
tõuromantilist inimsust pooldades vägivaldse 
Lääne rüütli vastu läheb vaene teotüdruk Maali 
surma ja ta ustav tasujapeigmees vaibub nõd- 
rameelsusse (,, Tulev sa tasud!“). Aga oma 
siiraviiralistel jalarännakuil kohtab jutustaja 
ausa ja õiglase korisevat hädahäält äraneetud 
tõu ja ülekohtuste inimeste üle praeguses 
läänemoelises politseiriigis (,, Needus“). 

Olen tähistanud ainult paari joont Raidla 
esikteose unielu ja tõsielu vahel erendavaist 
kujutlussisaldustest. . Nimetatagu selle kogu 
esimest udust allegooriat jampsiks. Aga loe- 
tagu edasi: ,Saladuslik nõupidamine“, , Tulev, 
sa tasud“, ,Needus“. Need haaravad lugejat 

oma küllalt selginud nägemuspiltide ja algu- 
päraste mõttekäikudega“, 


Pääle selle on arvustusi avaldanud ,Posti- 
mehes“ A. Jürgenstein, ,Päevalehes“* K. Ehr- 


mann ja Ed. Hubel, ,Kajas“ B. Linde jm. 
Hind 150 senti. 

